കാവല്‍ക്കാരന് കള്ളന് തന്നെ ; മെയ് 23 ന് കാവല്‍ക്കാരന്‍റെ വിധി ജനങ്ങള് തീരുമാനിക്കും: രാഹുല് ഗാന്ധി – Jaihind TV\nകാവല്‍ക്കാരന് കള്ളന് തന്നെ ; മെയ് 23 ന് കാവല്‍ക്കാരന്‍റെ വിധി ജനങ്ങള് തീരുമാനിക്കും: രാഹുല് ഗാന്ധി\nകാവല്‍ക്കാരന് കള്ളന് തന്നെയെന്ന് രാഹുല് ഗാന്ധി. പാവപ്പെട്ടവന്‍റെ പണം ധനവാനായ സുഹൃത്തിന് നല്‍കിയ കാവല്‍ക്കാരന് ശിക്ഷിക്കപ്പെടും. മെയ് 23ന് കാവല്‍ക്കാരന്‍റെ വിധി ജനകീയ കോടതി തീരുമാനിക്കുമെന്നും രാഹുല് ഗാന്ധി വ്യക്തമാക്കി. അമേത്തിയിൽ തെരഞ്ഞടുപ്പ് യോഗത്തിൽ സംസാരിക്കുകായിരുന്നു രാഹുൽ ഗാന്ധി.\nനരേന്ദ്ര മോദി സർക്കാർ മാധ്യമങ്ങളെ അടിച്ചമർത്തുകയാണ്. പക്ഷേ, 2019 ലെ തെരഞ്ഞെടുപ്പിന് ശേഷം നിങ്ങൾക്ക് എന്താണോ തോന്നുന്നത്, അത് എഴുതാം. എനിക്കെതിരെയും എഴുതാം. ഒന്നും സംഭവിക്കില്ല – രാഹുൽ ഗാന്ധി പറഞ്ഞു. കോൺഗ്രസാണ് കേന്ദ്രത്തിൽ അധികാരത്തിൽ വരുന്നതെങ്കിൽ നിങ്ങള്‍ക്ക് യാതൊരു ഭയവും കൂടാതെ ഞങ്ങളുടെ സർക്കാരിനെ വിമർശിക്കാം. ഇപ്പോൾ മാധ്യമങ്ങൾ ചിരിക്കുകയായിരിക്കും. കാരണം മാധ്യമങ്ങൾ സംസാരിച്ചാൽ നരേന്ദ്ര മോദി നിങ്ങളെ അടിച്ചൊതുക്കും.\nകേന്ദ്രം ഭരിച്ചുകൊണ്ടിരുന്ന മോദി സർക്കാർ കഴിഞ്ഞ അഞ്ച് വർഷമായി രാജ്യത്തെ ജനങ്ങളെ പറ്റിച്ചുകൊണ്ടിരിക്കുകയാണ്. കള്ളൻമാരെ സംരക്ഷിച്ചും അവരെ സഹായിച്ചുമാണ് മോദി അധികാരത്തിൽ തുടർന്നത്. ഞങ്ങൾ എന്തെല്ലാം നിങ്ങൾക്ക് തന്നോ അഞ്ച് വർഷം കൊണ്ട് അതെല്ലാം മോദി തിരിച്ചെടുത്തെന്നും രാഹുൽ കുറ്റപ്പെടുത്തി.\n‘പരാജയപ്പെട്ട ലോക്ക്ഡൗണ് ഇങ്ങനെയിരിക്കും’ ; ഇന്ത്യയിലെ ലോക്ക്ഡൗണ്...


ഹലാല് ലവ് സ്റ്റോറിയിലെ പെണ്ണുങ്ങള്… – Pravasa Lokam ഹലാല് ലവ് സ്റ്റോറിയിലെ പെണ്ണുങ്ങള്… – Pravasa Lokam\nമതവിചാരങ്ങളുടെ ചരടുപൊട്ടിക്കാതെ തന്നെ കലയും സിനിമയും സംഗീതവുമടക്കമുള്ള എല്ലാ സര്‍ഗ്ഗാത്മക നനവുകളിലേക്കും പടരാന് തൗഫീഖിന് ഊര്‍ജ്ജമായത് ആരാണെന്ന്, പത്രത്തിലേക്കയക്കുന്ന വിവാഹപ്പരസ്യത്തിന് ഉമ്മ പറഞ്ഞുകൊടുക്കുന്ന വാചകത്തിലുണ്ട്. ടെക്സ്റ്റ് ബുക്കിനു പകരം പ്രൊജക്റ്ററുമായി ക്ലാസിലേക്ക് കേറിവന്ന്, കുട്ടികള്‍ക്ക് ലോകത്തോളം വളരാന് സിനിമയുടെ പാലമിട്ടുകൊടുക്കുന്ന തൗഫീഖെന്ന മലയാളം മാഷിന്, മതനിഷ്ടയും കലാബോധവുമുള്ള പെണ്ണിനെ മതിയെന്ന് തീരുമാനിക്കുന്ന ആ ഉമ്മ, ഉള്ളില് കവിതയുള്ള ഉമ്മയാണ്.\nചുരമിറങ്ങിത്തീരാത്ത സംഘടനാ വാഹനത്തെ ഉപേക്ഷിച്ച്, വളയ്ക്കാനും തിരിക്കാനുമൊക്കെ പറ്റുന്നൊരു നടത്തം പരീക്ഷിക്കാന് ഭര്‍ത്താവിനെ ഉപദേശിക്കുന്ന സീനത്തിന്റെ കഥാപാത്രം.\nപുരോഗമന പ്രസ്ഥാനത്തിനുള്ളില് കൂടുതല് പുരോഗമനമുള്ളവരുടെ യോഗത്തില്‍പ്പോലും ശബ്ദമുയര്‍ത്താന് സാധ്യമല്ലാത്ത വനിതാ അംഗം. അവളുടെ അഭിപ്രായത്തെ പാതിയില് മുറിച്ച് മേല്‍ക്കൈ നേടുന്ന ആണത്തം. കമ്മിറ്റിയിലൊക്കെ നിങ്ങള്‍ക്ക് വരാം. കാരണം ഞങ്ങളൊരു പുരോഗമന പ്രസ്ഥാനമാണ്. പക്ഷേ, മിണ്ടാട്ടമില്ലാതെ അവിടെ ഇരുന്നോണം.\nഅവളതിന് പകരം വീട്ടുന്നത് കുറച്ചൂടെക്കഴിഞ്ഞ് അഭിനയക്കളരി തുടങ്ങുമ്പോളാണ്. പത്തുമുപ്പതു പേര് പങ്കെടുത്തിട്ടും കൊള്ളാവുന്നവരായി തെരഞ്ഞെടുക്കപ്പെട്ടതില് മൂന്നുപേര് സ്ത്രീകളാണ്. മീറ്റിംഗില് മിണ്ടാന്‍പറ്റാതെ പോയ പെണ്ണാണ് അതിലൊന്ന് എന്നതാണ് ശ്രദ്ധേയം.\nസമുദായത്തിലെ മഹാഭൂരിപക്ഷം വരുന്ന സ്ത്രീകളെ, വനിതാ സംഘടനയുടെ വരമ്പിനിപ്പുറം നിര്‍ത്തി, സംഘടനാ നേതൃത്വത്തിലോ പള്ളിക്കമ്മിറ്റിയിലോ പണ്ഡിതസഭയിലോ വാതില് തുറന്നുകൊടുക്കാതെ, ഇമാമിന്റെ തുണിയലക്കിയിട്ട പള്ളിയുടെ പിന്നാമ്പുറത്തൊരു വാതില് തുറന്നുകൊടുത്ത് സ്ത്രീ പള്ളിപ്രവേശത്തെ ആഘോഷിച്ചമര്‍ന്നിരിക്കുന്ന നവോത്ഥാന വാദികളെ വിചാരണ ചെയ്യുന്ന പെണ്ണാണവള്.\nഎന്റെ അറിവില് ജമാഅതെ ഇസ്‌ലാമിയില് മാത്രമേ സംഘടനാ നേതൃത്വത്തില് പെണ്ണൂള്ളൂ. അവര്‍ക്കഭിവാദ്യം.\nമകള്‍ക്കൊരു മാതൃകയാകാനോ, തനിക്കൊരു സുഹൃത്താകാനോ കൊള്ളാത്തവനാണെങ്കില് ആ ഭര്‍ത്താവ് എന്റെ വീടിന്റെ പടി കടക്കരുതെന്ന് പറയുന്ന സിറാജിന്റെ ഭാര്യ.\n‘തിരുമ്പുന്ന ഒച്ചാന്ന് പറഞ്ഞാല് അത് നമ്മടെ നാട്ട്‌ത്തെ ഒച്ച തന്നെയല്ലേ. അത് സിനിമയില് കേട്ടാപ്പെന്താ’ എന്ന ചോദ്യം കൊണ്ട്, സിനിമയെ വെറുതെ ഇസ്തിരിയിടാന് പോകാതെ നാടിന്റെ തനിമ കൊണ്ട് ഭംഗിയാക്കാലോ എന്ന മൂര്‍ച്ചയുള്ള ചിന്ത ഉയര്‍ത്തിയ ഇത്താത്ത. ആണുങ്ങള്‍ക്ക് ചോദിക്കാന് മടിയുള്ള ചോദ്യം ശരീഫിന്റെ ‘മുഖത്ത് നോക്കി’ ചോദിക്കാന് അതേ ഇത്താത്തക്ക് മാത്രേ ധൈര്യണ്ടായുള്ളൂ. നാട്ടുപെണ്ണിന്റെ നട്ടെല്ലുള്ള കഥാപാത്രം.\nകൂവിക്കൂവിപ്പോകുന്ന മീന്‍കാരന്റെ മകള് നന്നായി കൂവാന് പഠിപ്പിക്കുന്ന കാസ്റ്റിംഗ് ഡയരക്ടറായിത്തീരുന്ന കാഴ്ചയാണ് ഹസീന എന്ന ട്രെയിനര്. അടച്ചിട്ട ജനലും വാതിലുമൊക്കെ തുറന്നിട്ട്, മുറുക്കങ്ങളേയെല്ലാം അയച്ചിട്ട്, അന്യോന്യമുള്ള പതിവു കലാപത്തിനു പകരം അവനവനോടുള്ള കലാപത്തെ ഓര്‍മ്മിപ്പിച്ച് പെട്ടെന്ന് മിന്നിമായുന്ന പാര്‍വ്വതിയുടെ അതിശക്തമായ കഥാപാത്രം.\nപൂര്‍ണ്ണമായി സംഘടനാവല്‍ക്കരിക്കപ്പെടുമ്പോളും പേരിനുപോലും ആദര്‍ശവല്‍ക്കരിക്കപ്പെടാതെ പോകുന്ന പ്രസ്ഥാനജീവിതങ്ങളെ കണക്കിന് വിചാരണയ്‌ക്കെടുക്കുന്ന സുഹറയെന്ന വീട്ടമ്മ. സംഘടനാ പ്രവര്‍ത്തകന്റെ ആത്മപരിശോധനാ ചാര്‍ട്ടില് ശരികള് മാത്രം നേടിയെടുക്കുന്ന ശരീഫിന്റെയുള്ളിലെ ഹിപ്പോക്രസിയെ, ആണഹന്തയെ, ബുദ്ധികൊണ്ടഭിനയിക്കുന്ന നിഫാഖിനെ സുഹറ തുറന്നുകാണിക്കുന്നു. ഒടുക്കം കാണിക്കുന്ന അഭിനേതാക്കളുടെ ലിസ്റ്റില് ഒന്നാമത്തെപ്പേര് സുഹറയുടേതാണ്. സുഹറയുടെതാണ് സിനിമ.\nകാലങ്ങളായി കുതറാന് സമ്മതമില്ലാതെപോയ പെണ്ണിന്റെ പിടച്ചിലും പൊരുതലുമാണ് ഞാന് കണ്ട ഹലാല് ലൗസ്റ്റോറി. സകരിയ്യ, മുഹ്‌സിന്; നിങ്ങളീ ചെയ്തുകൊണ്ടിരിക്കുന്നതിനെ വരാനിരിക്കുന്ന കാലം വിളിക്കുന്ന പേരാണ് നവോത്ഥാന പ്രവര്‍ത്തനം.


തളിരിലകള് Archive | RISALA WEEKLY | Page 5\nസൂക്ഷ്മതയുടെ കുപ്പായമിട്ട കള്ളത്തരങ്ങള്\nBy vistarbpo on November 16, 2013 Articles, Issue, Issue 1063, തളിരിലകള്\nആറേഅമ്പതിന് കോഴിക്കോട് വിടുന്ന എക്സിക്യൂട്ടീവ് എക്സ്പ്രസ് പിടിക്കേണ്ടതിനാല് നേരത്തെ പുറപ്പെടേണ്ടി വന്നു. വെളിച്ചം പരന്നുവരുന്നതേയുള്ളൂ. മാര്‍ക്കറ്റിലെ അവസാനത്തെ കോഴിക്കടയിലും ലോഡിറക്കി, കാലിക്കൂടുകളുമായി അണ്ണന്‍ലോറി തിരിച്ചു പായുകയാണ്. കൂടുകളില് അങ്ങിങ്ങായി ഒന്നുരണ്ട് ചത്ത കോഴികള് പറ്റിക്കിടപ്പുണ്ടായിരുന്നു. എന്തിനും ഒരെതിരഭിപ്രായം പറയുന്ന സുഹൃത്താണ്, സഹയാത്രികനായി കൂടെയുള്ളത്. അണ്ണന്‍മാരാണെങ്കിലും കച്ചവടത്തില് ഇവര് സത്യസന്ധരാണ് അല്ലേ? ചത്തവയെ വില്‍ക്കാതെ തിരിച്ചു കൊണ്ടുപോകുന്നത് കണ്ടോ?” സുഹൃത്തിന്‍റെ നിരീക്ഷണം. പതിനഞ്ചെണ്ണം ചത്താല് മൂന്നെണ്ണമേ ഇങ്ങനെ തിരിച്ചു കൊണ്ടുപോവൂ. ചത്തതിനെ വില്‍ക്കില്ല എന്ന് ആളുകളെ കപടമായി ബോധിപ്പിക്കാനുള്ള […]\nഅഖിലലോക പത്നിമാരേ, പ്രതികരിക്കുവീന്\nBy vistarbpo on September 10, 2013 Articles, Issue, Issue 1054, തളിരിലകള്\nഒരാളുണ്ട്; അയാള്‍ക്ക് അയാളെ പറ്റി വലിയ മതിപ്പാണ്. ഭാര്യയെപ്പറ്റി കടുത്ത പുഛവും. കേരളീയ രാഷ്ട്രീയത്തിന്‍റെ ഉള്‍പിരിവുകള് മുതല് ആഗോള വിലക്കയറ്റത്തിനു പിന്നിലെ ബ്ലാക്കിക്കോണമി വരെയുള്ള സര്‍വസംഗതികളും വിമര്‍ശനബുദ്ധ്യാ നോക്കിക്കാണുന്ന ദാര്‍ശനികപ്രതിഭയാണ് താനെന്നാണ് അയാളുടെ വിചാരം. അര അളവോളം അതു ശരിയുമാണ്. അതല്ല കാര്യം. തന്നെ കെട്ടിയവള് ഒന്നിനും കൊള്ളാത്ത ഒരു പീക്കിരിയാണെന്ന ധാരണ അയാളില് മൂടുറച്ചു പോയിരിക്കുന്നു. പ്രഭാഷണം, ചര്‍ച്ചകള്, മീറ്റിംഗുകള്, കോണ്‍ഫറന്‍സുകള്, സെമിനാറുകള് എന്നിവയാണ് തന്‍റെ ആള്‍ക്കൂട്ടയിടങ്ങള് എന്ന് അയാള്‍ക്കറിയാം. പെണ്ണുകാണല്, നിശ്ചയം, കല്ല്യാണം, വീടുകൂടല്, […]\nBy vistarbpo on July 20, 2013 Articles, Issue, Issue 1048, തളിരിലകള്\nഫൈസല് അഹ്സനി ഉളിയില് പൂനെ മലയാളി സമാജം, മാസങ്ങള്‍ക്കു മുമ്പ് തുടങ്ങിവച്ച കച്ചവട മേലാളന്മാര്‍ക്കുള്ള ആഴ്ച സംഗമങ്ങളില് ആരു ക്ളാസെടുത്തിട്ടും തൃപ്തിയാവാഞ്ഞാണ്, ഒടുക്കം എന്നെ ക്ഷണിച്ചത്! കൊച്ചിയിലെ ‘പാരഡൈസ് ടവേഴ്സി’ല് അഞ്ചു മാസം മുമ്പ് ടന്ന ബിസിസ് എക്സിക്യൂട്ടീവുകളുടെ പഠശിബിരത്തില് എന്റെ ക്ളാസ് കേട്ട് മനം നിറഞ്ഞ ആരോ ആണ് അവര്‍ക്ക് എന്നെ പരിചയപ്പെടുത്തിയത്. പൂയിെല് ചെന്നുാക്കുമ്പോള് തിങ്ങി നിറഞ്ഞ സദസ്സ്. ഉയര്‍ന്ന ഉദ്യോഗസ്ഥരും, പ്രൊഫഷണല് വിദ്യാര്‍ത്ഥികളും ബിസിസുകാരും മാത്രമുള്ള സദസ്സ്. ഞാന് ക്ളാസ് തുടങ്ങിയപ്പോള്, കണ്ണുകളില് സൂര്യകാന്തിപ്പൂക്കളുടെ […]\nഎപ്പോഴാണ് ക്ഷമയുടെ നേരം ?\nBy vistarbpo on May 31, 2013 Articles, Issue, Issue 1041, തളിരിലകള്\nജീവിക്കുന്നത് സ്വര്‍ഗത്തിലല്ലെന്ന് ബോധം വേണം. രകത്തിലല്ലെന്ന തിരിച്ചറിവും വേണം. എന്നാല് രണ്ടിന്റെയും ഇടകലര്‍ന്ന ഗന്ധരുചികള് ഇടക്കിടെ മ്മെ തേടിയെത്തും. സ്വര്‍ഗവും രകവും അല്ലാഹുവിന്റേതാണ്. സ്വര്‍ഗാുഭവങ്ങള്‍ക്ക് ന്ദിചെയ്യുക. രകാുഭവങ്ങളോട് ക്ഷമിക്കുക. ക്ഷമ ആദ്യഘട്ടത്തില് തന്നെ വേണം. മറ്റു മാര്‍ഗങ്ങളില്ലാതാവുമ്പോഴുള്ള പുണ്യം പുതച്ച ിരാശയല്ല ക്ഷമ. ഫൈസല് അഹ്സി ഉളിയില് നിങ്ങളുടെ ജീവിതത്തില് ഏറ്റവും അസഹ്യമായി അുഭപ്പെട്ട സംഗതി എന്തെന്ന് ഒരൊന്നര മണിക്കൂറുകൊണ്ട് ഓര്‍ത്തെടുക്കാമോ? അസഹ്യമായ അുഭവം എന്നു പറയുമ്പോള് അതൊരു ശാരീരിക വേദയാവാം, അല്ലെങ്കില് മാസിക ദുഃഖമാവാം, […]\nസുന്ദരം ശെല്‍വത്തിന്‍റെ പണിക്കൂലിയെപ്പറ്റി\nBy vistarbpo on December 12, 2012 Articles, Issue, Issue 1018, തളിരിലകള്\nപണിയെടുക്കുന്നവന്റെ കൂലിയെപ്പറ്റി പലരും ഏറെ പറയാറുണ്ട്. തൊഴിലാളികള്‍ക്ക് കൂലി നിഷേധിക്കുന്ന മൂരാച്ചിപ്രമാണികളുടെ ചങ്കുകൊത്തണമെന്ന് പറയുന്ന അതിവിപ്ളവ പാര്‍ട്ടിയെ പറ്റിയും കേട്ടിട്ടുണ്ട്. പക്ഷേ, പണിയെടുക്കാതെ വീട്ടില് പുതച്ചുറങ്ങുന്നവന് അവന്റെ നിര്‍മല മനസ്സ് പരിഗണിച്ച് കൂലി കൊടുക്കണമെന്ന് പറയുന്നത്? ഒരല്പം കൂടിപ്പോവില്ലേ ആ ഉദാരത? ഫൈസല് അഹ്സനി ഉളിയില് ഇന്നും വിറകുവെട്ട് നടക്കുന്ന മട്ടില്ല. കല്യാണ ദിവസം അടുത്തടുത്ത് ഇങ്ങ് തലയില് കയറി. അതോര്‍ത്ത് ഉമ്മയുടെ ബി പി പരിധി വിട്ടു. ശെല്‍വം എന്ന സുന്ദരമായ […]


തുലാക്കൂറിന് പ്രേമബന്ധങ്ങള് അനുകൂലമാകും, എടവത്തിന് വിദ്യാഭ്യാസപുരോഗതി | Varaphalam\nതുലാക്കൂറിന് പ്രേമബന്ധങ്ങള് അനുകൂലമാകും, എടവത്തിന് വിദ്യാഭ്യാസപുരോഗതി\nനിങ്ങളുടെ ഈ ആഴ്ച 10.09.2017 മുതൽ 16.09.2017 വരെ\nPublished: Sep 10, 2017, 02:14 PM IST\nമേടം: (അശ്വതി, ഭരണി, കാർത്തികയുടെ ആദ്യത്തെ 15 നാഴിക)ആരോഗ്യകാര്യങ്ങളിൽ നല്ല ശ്രദ്ധവേണം. വളരെക്കാലമായി ചിന്തിച്ചുകൊണ്ടിരുന്ന ചില കാര്യങ്ങൾ സാക്ഷാത്‌കരിക്കപ്പെടും. ധനപരമായി അനുകൂലമായ കാലമാണ്. ശുഭദിനം 11.\nഎടവം: (കാർത്തികയുടെ ഒടുവിലത്തെ 45 നാഴിക, രോഹിണി, മകീര്യത്തിന്റെ ആദ്യത്തെ പകുതി) കലാരംഗത്ത് മികവുണ്ടാകും. ബുദ്ധിപരമായ ഇടപെടലുകൾ വിജയിക്കും. ബിസിനസ്‌രംഗത്ത് ശ്രദ്ധ കൂടുതൽ വേണം. ഗുണദിനം 11.\nമിഥുനം: (മകീര്യത്തിന്റെ ഒടുവിലത്തെ പകുതി, തിരുവാതിര, പുണർതത്തിന്റെ ആദ്യത്തെ 45 നാഴിക)വിദ്യാഭ്യാസപുരോഗതിയുണ്ടാകും. പുതിയ വാഹനം വാങ്ങാൻ പദ്ധതിയിടും. ഉദരരോഗത്തിനു സാധ്യതയുണ്ട്. ഉൽക്കൃഷ്ടദിനം 16.\nകർക്കടകം: (പുണർതത്തിന്റെ ഒടുവിലത്തെ 15 നാഴിക, പൂയം, ആയില്യം) പ്രതീക്ഷിക്കാതെ ഒരുപാടു ഗുണകാര്യങ്ങൾ നടക്കും. പഴയ സുഹൃത്തുക്കളുമായി സാമഗമിക്കും. ദാമ്പത്യത്തിൽ അസ്വഥസ്ഥതയ്ക്കിടയുണ്ട്. സുദിനം 16.\nചിങ്ങം: (മകം, പൂരം, ഉത്രത്തിന്റെ ആദ്യത്തെ 15 നാഴിക) ഉപരിവിദ്യാഭ്യാസമേഖലയിൽ തടസ്സസാധ്യതയുണ്ട്. ഗൃഹാന്തരീക്ഷത്തിൽ അസ്വാസ്ഥ്യത്തിനിടകാണുന്നു. ധനാഗമനം കുറയുമെങ്കിലും പ്രയാസങ്ങൾ ഉണ്ടാവില്ല. സദ്ദിനം 11.\nകന്നി: (ഉത്രത്തിന്റെ ഒടുവിലത്തെ 45 നാഴിക അത്തം, ചിത്രയുടെ ആദ്യത്തെ പകുതി)കാർഷികരംഗത്ത് അഭ്യുന്നതി ഉണ്ടാകും. ആരോഗ്യകാര്യത്തിൽ അനുകൂലമല്ല. സർക്കാരുമായുള്ള ഇടപെടലുകൾ കരുതലോടെ വേണം. അനുകൂലദിനം 11.\nതുലാം: (ചിത്രയുടെ ഒടുവിലത്തെ പകുതി, ചോതി, വിശാഖത്തിന്റെ 45 നാഴിക) പ്രേമബന്ധങ്ങൾ അനുകൂലമായി ഭവിക്കും. പുതിയ കർമമാർഗങ്ങൾ തേടുന്നതു ഗുണകരമാവും. വിവാദങ്ങളിൽ പരാജയസാധ്യത കാണുന്നു. സുഫലദിനം 16.\nവൃശ്ചികം: (വിശാഖത്തിന്റെ ഒടുവിലത്തെ 15 നാഴിക, അനിഴം, തൃക്കേട്ട)അത്യന്തം ഊർജസ്വലതയോടെ വർത്തിക്കും. ഗൃഹസ്വസ്ഥത അനുഭവിക്കും. ആരോഗ്യകാര്യങ്ങളിൽ ശ്രദ്ധിക്കേണ്ടതാണ്. ശ്രേഷ്ഠദിനം 16.\nധനു: (മൂലം, പൂരാടം, ഉത്രാടത്തിന്റെ ആദ്യത്തെ 15 നാഴിക)വിദ്യാഭ്യാസവിഷയത്തിൽ അനുകൂലകാലമല്ല. വരുമാന മാർഗങ്ങൾ മന്ദീഭവിക്കും. എന്നാലും ബുദ്ധിമുട്ടുകളില്ലാതെ കഴിയാനുള്ള മാർഗങ്ങൾ തെളിയും. മഹിതദിനം 11.\nമകരം: (ഉത്രാടത്തിന്റെ ഒടുവിലത്തെ 45 നാഴിക, തിരുവോണം, അവിട്ടത്തിന്റെ ആദ്യത്തെ പകുതി) പുതിയ വാഹനത്തിന്റെ കാര്യം ആലോചിക്കാം. ശീതരോഗങ്ങൾ എന്തെങ്കിലും ചെറുതായി ഉണ്ടായേക്കാം. സഹായികൾ വിപരീതാവസ്ഥയിലും കൂടെനിൽക്കും. കാര്യഫലദിനം 11.\nകുംഭം: (അവിട്ടത്തിന്റെ ഒടുവിലത്തെ പകുതി, ചതയം, പൂരുട്ടാതിയുടെ ആദ്യത്തെ 45 നാഴിക) ആത്മധൈര്യത്തോടെ പ്രവർത്തിച്ചാലേ കാര്യവിജയം ഉണ്ടാകൂ. സുഹൃത്തുക്കളുടെ സഹായം ലഭിക്കും. ദാമ്പത്യവിഷയത്തിൽ അനുകൂല സ്ഥിതിയല്ല കാണുന്നത്. ഇഷ്ടകാര്യദിനം 16.\nമീനം: (പൂരുട്ടാതിയുടെ ഒടുവിലത്തെ 15 നാഴിക, ഉത്രട്ടാതി, രേവതി) വിദ്യാഭ്യാസപുരോഗതി ഉണ്ടാകും. മനഃസന്തോഷകരമായ അനുഭവങ്ങൾ ഉണ്ടാകും. ഉദരരോഗസാധ്യത കാണുന്നു.


മാതാപിതാക്കള് രക്ഷാദൗത്യം ടിവിയില് കണ്ടിരുന്നു; കുഞ്ഞ് ബക്കറ്റില് മുങ്ങി മരിച്ചു | Azchavattom Online USA\nമാതാപിതാക്കള് രക്ഷാദൗത്യം ടിവിയില് കണ്ടിരുന്നു; കുഞ്ഞ് ബക്കറ്റില് മുങ്ങി മരിച്ചു\nതൂത്തുക്കുടി: ജീവിതത്തിലേക്ക് സുജിത്തിനെ തിരികെ കയറ്റാനാവുമോ എന്ന ആശങ്കയിലായിരുന്നു നാട്. പ്രാര്‍ഥനയുമായി ന്യൂസ് ചാനലുകള്‍ക്ക് മുന്‍പിലിരിക്കെ മറ്റൊരു ദുരന്തം സ്വന്തം വീട്ടില് സംഭവിക്കുന്നത് ആ മാതാപിതാക്കളറിഞ്ഞില്ല. ബക്കറ്റിലെ വെള്ളത്തില് വീണ് രണ്ട് വയസുകാരിക്ക് ദാരുണാന്ത്യം…\nസുജിത്തിന്റെ വേര്‍പ്പാട് മനസുലയ്ക്കുമ്ബോഴാണ് നാടിന്റെ ദുഃഖം ഇരട്ടിപ്പിച്ച് രേവതിയേയും മരണം തട്ടിയെടുത്തത്. ത്രസ്പുരത്ത് തിങ്കളാഴ്ച രാത്രിയാണ് സംഭവം. സുജിത്തിനെ രക്ഷിക്കാനുള്ള ദൗത്യം ടെലിവിഷന് ചാനലില് മാതാപിതാക്കള് കണ്ടുകൊണ്ടിരിക്കുന്ന സമയം പുറത്ത് കുളിമുറിയിലെ വെള്ളം നിറച്ച് വെച്ചിരുന്ന ബക്കറ്റില് വീണ് ജീവന് വേണ്ടി പിടയുകയായിരുന്നു രേവതി. കുട്ടി അടുത്തില്ലെന്ന് തിരിച്ചറിഞ്ഞ് രേവതിയുടെ മാതാപിതാക്കള് തിരഞ്ഞ് എത്തിയെങ്കിലും അനക്കമില്ലാതെ കിടക്കുന്നതാണ് കണ്ടത്. ഉടനെ ആശുപത്രിയില് എത്തിച്ചെങ്കിലും മരണം സംഭവിച്ചിരുന്നു.\nവെള്ളിയാഴ്ച വൈകീട്ടോടെയാണ് സുജിത്ത് കുഴല്‍ക്കിണറില് വീണത്. രക്ഷിക്കാനുള്ള ശ്രമങ്ങള് ഓരോന്നായി പരാജയപ്പെട്ടു. ഒടുവില് സമാന്തര കുഴിയെടുത്ത് സുജിത്തിന് അടുത്തേക്ക് എത്താറായപ്പോഴേക്കും ജീവന് നഷ്ടപ്പെട്ടെന്ന് വ്യക്തമാക്കുന്ന സൂചനകള് ലഭിച്ചു. കുഴല്‍ക്കിണറില് നിന്ന് മൃതദേഹം അഴുകിയ മണം എത്തിയതോടെ മരണം ഉറപ്പിച്ചു. പിന്നാലെ കുഴല്‍ക്കിണറില് കൂടി തന്നെ മൃതദേഹം പുറത്തെടുത്തു.\nദേശീയ ദുരന്ത നിവരാണ സേന, സംസ്ഥാന ദുരന്ത നിവാരണ സേന, പോലീസ്, അഗ്‌നിരക്ഷാ സേന എന്നിവരടങ്ങിയ 250 സേനാംഗങ്ങള് കഴിഞ്ഞ മൂന്ന് ദിവസം നടത്തിയ ശ്രമമാണ് വിഫലമായത്. എണ്ണകമ്ബനികളില് നിന്ന് കൊണ്ടു വന്ന പ്രത്യേകം യന്ത്രം ഉപയോഗിച്ചാണ് കുഴിയെടുക്കല് പുരോഗമിച്ചത്. മണിക്കൂറില് പത്തടി കുഴിയെടുക്കാന് കഴിയുന്ന യന്ത്രം കൊണ്ട മണിക്കൂറില് മൂന്നടി മാത്രമാണ് കുഴിക്കാന് കഴിഞ്ഞത്.\nPreviousട്രംപിനെ ഇംപീച്ച് ചെയ്യുന്നതിനുള്ള പ്രമേയം: വ്യാഴാഴ്ച വോട്ടെടുപ്പ്\nNextബ്രിട്ടനില് ഡിസംബര് 12ന് തെരഞ്ഞെടുപ്പ്


ഭാനുവിന്റെ കോണ്ട്രാക്ടർ - Malayalam Kambikadha - Kambikuttan\nഭാനുവിന്റെ കോണ്ട്രാക്ടർ 54\nപിറ്റേ ദിവസം ഉച്ചക്ക് മറ്റുള്ള പണിക്കാർ എല്ലാം കഴിച്ചതിനു ശേഷം ആണ് ജോസ് എത്തിയത്. കൃഷ്ണേട്ടനും ഭാനുവും അവിടെ ഉണ്ടായിരുന്നു. ഭക്ഷണം കഴിച്ചതിനു ശേഷം ജോസ് അവിടെ തന്നെ ഇരുന്നു. കൃഷ്ണേട്ടൻ പതിവ് ഉറക്കം തുടങ്ങിയിരുന്നു. ഭാനു പാത്രങ്ങൾ എല്ലാം എടുത്ത് കഴുകുന്നതിനായി പുറത്തേക്കു പോയി. ഭാനു നൈറ്റി തുട വരെ പൊക്കി വച്ച് പാത്രങ്ങൾ കഴുകാൻ തുടങ്ങി. ജോസ് ഒരു സിഗ്ഗരറ്റ് കത്തിച്ച് ഭാനു പത്രം കഴുകുന്നതിന് അടുത്തേക്ക് പോയി. ജോസ് വരുന്നത് കണ്ടെങ്കിലും അവൾ നൈറ്റി ശരിയാക്കി ഇടാനോന്നും പോയില്ല. ജോസ് അവളുടെ അടുത്ത് വന്നു നിന്നു


വിവാഹ ചടങ്ങുകൾക്കായി നിങ്ങൾ ചെലവാക്കുന്ന തുക അധികമോ??? എങ്കിൽ വിവാഹമോചനം ഉറപ്പെന്ന് പുതിയ പഠനറിപ്പോർട്ടുകൾ | Malayalam UK\nNovember 15 03:00 2019 by News Desk\tPrint This Article\nബ്രിട്ടൻ :- വിവാഹം എല്ലാവരുടെയും മനസ്സിലെ സ്വപ്നമാണ്. എന്നാൽ വിവാഹങ്ങളെ സംബന്ധിക്കുന്ന പുതിയ പഠന റിപ്പോർട്ട് പുറത്തുവന്നിരിക്കുകയാണ്. ആഡംബരം കുറഞ്ഞ വിവാഹങ്ങളാണ് കൂടുതൽകാലം നിലനിൽക്കുന്നതെന്ന പുതിയ വെളിപ്പെടുത്തലാണ് റിപ്പോർട്ടിലുള്ളത്. ബ്രൈഡൽ മാസികകളും, ഡയമണ്ട് കമ്പനികളുമെല്ലാം വിവാഹം അതിഗംഭീരമായി നടത്തുന്നതിനുള്ള നൂതന വഴികൾ തേടുമ്പോൾ, ഗവേഷകരുടെ വെളിപ്പെടുത്തൽ ഇതിനു വിപരീതമായാണ്.\nസാമ്പത്തികശാസ്ത്ര പ്രൊഫസർമാരായ ആൻഡ്രൂ ഫ്രാൻസിസും, ഹ്യൂഗോ മിയാലോണും മൂവായിരത്തോളം ദമ്പതികളിൽ നടത്തിയ പഠനത്തിനു ശേഷമാണ് റിപ്പോർട്ട് പുറത്തിറക്കിയിരിക്കുന്നത്. വിവാഹ ചെലവുകൾക്ക് പ്രാധാന്യം നൽകുന്നവർ പുറംമോടിക്കാണ് പ്രാധാന്യം നൽകുന്നത്. അവരുടെ വിവാഹ ബന്ധം നീണ്ടു നിൽക്കാൻ ഉള്ള സാധ്യത കുറവാണ്. 2000 ഡോളറിൽ കൂടുതൽ വിവാഹമോതിരത്തിനായി ചിലവാക്കുന്നവരുടെ വിവാഹ ബന്ധങ്ങൾ തകരാനുള്ള സാധ്യത ഏറെയാണെന്ന് പഠനറിപ്പോർട്ടിൽ രേഖപ്പെടുത്തുന്നു. അതോടൊപ്പം തന്നെ ആയിരം ഡോളറിൽ താഴെ ഉള്ള ചെലവുള്ള വിവാഹങ്ങൾ നിലനിൽക്കാനുള്ള സാധ്യത ഏറെയാണെന്നും പറയുന്നു.\nദമ്പതികളുടെ സൗന്ദര്യം കണക്കിലെടുത്തു നടത്തുന്ന വിവാഹങ്ങളും നിലനിൽക്കാനുള്ള സാധ്യത കുറവാണെന്ന് പ്രൊഫസർ മിയലോൻ ഇൻഡിപെൻഡന്റിനു നൽകിയ വാർത്താസമ്മേളനത്തിൽ രേഖപ്പെടുത്തി. വിവാഹജീവിതത്തിൽ ഹണിമൂണിന് വളരെ പ്രാധാന്യമുണ്ടെന്നും, ഹണിമൂണിന് പോകുന്നത് ദാമ്പത്യബന്ധത്തെ സുസ്ഥിരപ്പെടുത്തും എന്നും റിപ്പോർട്ടിൽ രേഖപ്പെടുത്തുന്നു. വിവാഹ ചെലവുകൾക്കായി ദൂർത്തടിക്കുന്നതിനേക്കാൾ , വിവാഹശേഷമുള്ള യാത്രകൾക്ക്പണം വിനിയോഗിക്കുന്നതാണ് ഉത്തമം. പുതിയ പഠനറിപ്പോർട്ടുകൾ ആധുനിക തലമുറയുടെ ചിന്താഗതിയെ തന്നെ മാറ്റിമറിക്കുന്നതാണ്.\n68 ലക്ഷം ചോദിച്ചു വിവാഹമോചന കേസ് കൊടുത്തു, ഒടുവിൽ കൊണ്ടുവന്ന 14 പവനും സ്വർണ്ണത്തിൽ ഒതുങ്ങി; ഗൾഫിൽ ഉണ്ടെന്നു പറയുന്ന മേഘ്‌നയുടെ അച്ഛൻ വിവാഹത്തിന് പോലും വന്നില്ല, ഡിവോഴ്‌സില് തുറന്നടിച്ച് ഡിംപിള്\nവിവാഹമോചനം സംബന്ധിച്ച പുതിയ നിയമം : വിവാഹമോചനങ്ങളുടെ എണ്ണം വർദ്ധിക്കുമെന്ന് ജസ്റ്റിസ് സെക്രട്ടറി ഡേവിഡ് ഗൗക്ക്


കുറുമരുടെ രാജാവ് വിടവാങ്ങി\nമീനങ്ങാടി : കുറുമ സമുദായക്കാരുടെ രാജാവ് തലച്ചില് അപ്പാട് രാമു (90) നിര്യാതനായി. സാമുദായികചാരങ്ങളില് പ്രഥമസ്ഥാനം വഹിക്കുന്നത് അപ്പാട് തലച്ചിലാണ്. പനമരം പുഴയ്ക്ക് ഇക്കരെ മുതല് എരുമാട് കല്ലിച്ചാല് വരെയുള്ള കുറുമന് സമുദായക്കാരുടെ ആചാരങ്ങള്‍ക്ക് നേതൃത്വം വഹിച്ചിരുന്നയാളാണ് വാര്‍ധക്യസഹജമായ അസുഖത്തെ തുടര്‍ന്ന് മരണപ്പെട്ടത്. കുറുമന് സമുദായക്കാര് താമസിക്കുന്ന പ്രദേശങ്ങളെ പാറയ്ക്ക് മേലെയെന്നും പാറയ്ക്ക് താഴെയെന്നും രണ്ടാക്കി തിരിച്ചിട്ടുണ്ട്. ഈ പ്രദേശങ്ങളിലെ മുഴുവന് കുറുമ കുടികളിലെയും സാമുദായിക ആചാരങ്ങള്‍ക്ക് നേതൃത്വം വഹിച്ചിരുന്നത് അപ്പാട് തലച്ചിലാണ്. മരണപ്പെട്ട് മുന്നാം നാള് അടിയന്തിരം കഴിഞ്ഞ് പതിമൂന്നാം നാള് സമുദായ ആചാരപ്രകാരം കുന്ന് കുടി മൂപ്പന്‍മാരും നാലപ്പാടി മുത്തപ്പന്‍മാരെയും വിളിച്ച് ചേര്‍ത്ത് കൂട്ടം പറഞ്ഞ് കൂട്ടം ചേര്‍ന്നാണ് അടുത്ത തലച്ചിലിന്റെ സ്ഥാനാരോഹണം. മുഴുവന് കുറുമന് കൂടിയില് നിന്നും പ്രതിനിധികള് ചടങ്ങില് പങ്കെടുക്കും.പ്രായമല്ല സ്ഥാനമാണ് തലച്ചിലായി അവരോധിക്കുന്നതായുള്ള മാനദണ്ഡം. അടുത്ത തലച്ചില് സ്ഥാനത്തേക്ക് തെരഞ്ഞെടുക്കപ്പെടുക 53 കാരനായ അപ്പാട് സുബ്രമണ്യനാണ്.\nഭാര്യ: പതവി (പരേത). മക്കള്: പ്രഭാകരന്.എ.ആര്, ചന്ദ്രന്, തങ്കമണി,മണികണ്ഠന് (എ.എസ്.ഐ.മീനങ്ങാടി പി.എസ്), പുഷ്പ്പ, ബിന്ദു, സുമ.മരുമക്കള്: രാധ, കൈരളി,നാരായണന്,സുജാത, രാമകൃഷ്ണന്,ഗോപാലന് (പരേതന്), പത്മനാഭന്


ഒരു മാസത്തിലേറെ നീണ്ട ക്രൂരപീഢനകാലം; മുളകുവെള്ളവും ചൂടുവെള്ളവും ഒഴിച്ചും മൂത്രം കുടിപ്പിച്ചുമുള്ള പീഡനങ്ങൾക്കൊപ്പം സാമ്പത്തികത്തട്ടിപ്പും; രണ്ട് മാസത്തെ തിരച്ചിലിനൊടുവിൽ മാർട്ടിനൊപ്പം പുറത്തു വരുന്നത് ഞെട്ടിക്കുന്ന ലൈംഗിക വൈകൃതങ്ങളുടെ വിവരങ്ങൾ – Media Mangalam\nകൊച്ചി: ഒരു മാസത്തിലേറെ നീണ്ട തടവറക്കാലത്ത് യുവതി നേരിട്ടത് അതിക്രൂരമായ ശാരീരിക-ലൈംഗിക പീഡനങ്ങളും സാമ്പത്തികത്തട്ടിപ്പും. കഴിഞ്ഞ ഫെബ്രുവരി 8 മുതൽ മാർച്ച് 25 വരെ മാർട്ടിനിൽ നിന്നും നിരന്തരമായ ഉപദ്രവവും ലൈംഗികാതിക്രമവുമാണ് യുവതിക്ക് നേരിടേണ്ടിവന്നത്. ഇതിനു പുറമെ അഞ്ച് ലക്ഷം രൂപയും യുവതിയിൽ നിന്ന് ഇയാൾ തട്ടിയെടുത്തിരുന്നു.\nക്രൂരപീഡനത്തിനിരയായ യുവതി എറണാകുളത്ത് ഫാഷൻ ഡിസൈനറായി ജോലി ചെയ്ത് വരുമ്പോഴാണ് മാർട്ടിനുമായി ബന്ധത്തിലാകുന്നത്. ഇവർ ഒരുമിച്ച് താമസിച്ചു വരുന്നതിനിടെ യുവതിയെ മറൈൻ ഡ്രൈവിലെ ഫ്ളാറ്റിലെത്തിച്ച് മാർട്ടിൻ ലൈംഗീകമായി പീഡിപ്പിക്കുകയായിരുന്നു. ശരീരത്തിൽ പൊള്ളലേൽപ്പിക്കുക, ബെൽറ്റ് കൊണ്ടടിക്കുക, കണ്ണിൽ മുളകുവെള്ളം ഒഴിക്കുക, ശരീരത്തിൽ ചൂടുവെള്ളം ഒഴിക്കുക, മൂത്രം കുടിപ്പിക്കുക തുടങ്ങിയ ക്രൂര പീഡനങ്ങളാണ് യുവതിക്ക് നേരെ മാർട്ടിൻ നടത്തിയത്. ഫ്ളാറ്റിന് പുറത്തു പോകുകയോ പീഡന വിവരം പുറത്തു പറയുകയോ ചെയ്താൽ സ്വകാര്യദൃശ്യങ്ങൾ പുറത്തുവിടുമെന്ന ഭീഷണിയും മാർട്ടിൻ ഉയർത്തിയിരുന്നു.\nഒരു മാസത്തിലേറെ കഴിഞ്ഞാണ് യുവതിക്ക് മാർട്ടിന്റെ കണ്ണുവെട്ടിച്ച് ഫ്ലാറ്റിൽനിന്ന് രക്ഷപെടാൻ കഴിയുന്നത്. ഇയാളുടെ പിടിയിൽ നിന്ന് രക്ഷപെട്ട യുവതി ഏപ്രിൽ എട്ടിനാണ് എറണാകുളം സെൻട്രൽ പോലീസ് സ്റ്റേഷനിലെത്തി പരാതി നൽകിയത്. യുവതി നൽകിയ പരാതിയിൽ ഏപ്രിൽ എട്ടിന് എറണാകുളം സെൻട്രൽ പോലീസ് കേസെടുത്തെങ്കിലും പ്രതിയെ അറസ്റ്റ് ചെയ്യാൻ വൈകി. തുടർന്ന് യുവതി ജൂൺ ഏഴിന് പോലീസിനെതിരേ മാധ്യമങ്ങളിലൂടെ രംഗത്തെത്തുകയും വനിതാകമ്മിഷൻ അടക്കം പോലീസിനെ ശക്തമായി വിമർശിക്കുകയും ചെയ്തു. തുടർന്നാണ് പോലീസ് അന്വേഷണം ശക്തമാക്കിയത്.\nഇന്നലെ രാവിലെ പൊലീസ് കസ്റ്റഡിയിലെടുത്ത മാർട്ടിന്റെ സൃഹൃത്തുക്കളുടെ മൊഴിയിൽ നിന്നും ലഭിച്ച വിവരങ്ങളാണ് മാർട്ടിൻ എവിടെയെന്ന് കണ്ടെത്താൻ പൊലീസിന് സഹായകമായത്. തൃശ്ശൂർ മുണ്ടൂരിൽ കാട്ടിൽ അയ്യൻകുന്നു എന്ന സ്ഥലത്ത് ഒളിച്ചിരിക്കുകയായിരുന്നു പ്രതി. നാട്ടുകാരുടെ കൂടി സഹായത്തോടെ പൊലീസ് വനത്തിൽ നടത്തിയ തെരച്ചിലിനൊടുവിലാണ് മാ‍ർട്ടിനെ കണ്ടെത്താനായത്. നൂറിലേറെ നാട്ടുകാരാണ് തെരച്ചിലിൽ പങ്കെടുത്തത്.\nculprit caught flat rape case martin joseph money fraud rape sexual assault


ബന്ദില് വലഞ്ഞ് കര്‍ണാടക;നാട്ടിലേക്ക് വരാനാകാതെ മലയാളികള് - Tourism News Live\nബന്ദില് വലഞ്ഞ് കര്‍ണാടക;നാട്ടിലേക്ക് വരാനാകാതെ മലയാളികള്\nJanuary 25, 2018, 2:49 pm By By : Tourism News live comments\nകര്‍ഷക സംഘടനകള് മഹാദയി നദി തര്‍ക്കവുമായി ബന്ധപ്പെട്ട് ആഹ്വാനം ചെയ്ത ബന്ദില് വലഞ്ഞ് കര്‍ണാടക. തുടര്‍ച്ചയായി അവധി ദിനം വരുന്നതിനാല് നാട്ടിലേക്ക് മടങ്ങാനിരുന്ന മലയാളികളെ ബന്ദ് സാരമായി ബാധിച്ചു. സര്‍ക്കാര്, സ്വകാര്യ ബസ്സുകള് സര്‍വീസുകള് നടത്താത്തതിനാല്\nകേരളത്തിലേക്കുള്ള യാത്ര മുടങ്ങി. മെട്രോ സര്‍വീസുകളെ ബന്ദ് ബാധിച്ചിരുന്നില്ല.\nസ്വകാര്യ ബസുകള് നിരത്തിലിറങ്ങാഞ്ഞതിനാല് വിപ്രോ, ഇന്‍ഫോസിസ് തുടങ്ങിയ ടെക്ക് കമ്പിനികളിലെ ജീവനക്കാര്‍ക്ക് അവധി നല്‍കി. വടക്കന് ജില്ലകളായ ഗുല്‍ബര്‍ഗയിലെ സ്‌കൂളുകളെ ബന്ദ് ബാധിച്ചിരുന്നില്ല, എന്നാല് തെക്കന് ജില്ലകളായ മാണ്ഡ്യയിലെയും ബെംഗളുരുവിലെയും സ്‌കൂളുകള് പൂര്‍ണമായും അടച്ചു.\nബിജെപി ദേശീയ അധ്യഷന് അമിത് ഷാ ഇന്ന് ഉച്ചയ്ക്ക് മൈസൂരുവില് പരിവര്‍ത്തന യാത്രയെ അഭിസംബോധന ചെയ്തു സംസാരിക്കുന്നുണ്ട്. സമ്മേളനത്തെയും ബന്ദ് ബാധിക്കുമെന്നാണ് വിവരം. നിയമസഭ തിരഞ്ഞെടുപ്പുമായി ബന്ധപ്പെട്ട് സംസ്ഥാനം സന്ദര്‍ശിക്കുന്നതിനായി പ്രധാനമന്ത്രി നരേന്ദ്ര മോദി ഫെബ്രവരി നാലിന് ബെംഗളൂരുവില് എത്തും. അന്നും കര്‍ഷക സംഘടനകള് ബന്ദിന് ആഹ്വാനം ചെയ്തിട്ടുണ്ട്.\nTagged with: karnatakakarnataka strikemahadhayi river


4. കൈയ്യെഴുത്തു പുസ്തകം – യു പി രണ്ടാം ഘട്ട പ്രവർത്തനങ്ങൾ – വിജ്ഞാനോത്സവം\nവല്ലാത്ത ചൂട്. കുട്ടിക്ക് സഹിക്കാൻ പറ്റുന്നില്ല. വീടിനു ചുറ്റും മരങ്ങളുണ്ടെങ്കിൽ ചൂടു കുറയും എന്നു പറഞ്ഞു കേട്ടിട്ടുണ്ട്.\nവലിയ വീട് തന്നെ ആയിക്കോട്ടെ .. ഒരു പാട് പേരെ താമസിപ്പിക്കണം.\nഅങ്ങനെ വീടായി ..\nവലിയ കാട് .\nചോപ്പ് ചോപ്പ് മരങ്ങളുള്ള ഒരു കാട്..\nഇരുട്ട് കുട്ടിയെ കണ്ണുതുറിച്ച് നോക്കി .\nകുട്ടി നക്ഷത്രത്തിനെ ഒരു പച്ചപച്ച മരക്കൊമ്പിൽ പതിയെ വച്ചു.\nമിന്നിക്കൊണ്ടേ ഇരിക്കണം “\n“ഉം ഉം…. ” നക്ഷത്രം മിന്നിമിന്നി മൂളി.\nഇനി കാട്ടിലുള്ളവരെ വരക്കാതിരിക്കാൻ പറ്റുമോ?\nകുട്ടി ഒരു വട്ടം വരച്ചു. അതിനോട് ചേർന്ന് രണ്ടുമൂന്നുവട്ടങ്ങൾ കൂടി വരച്ചു. പിന്നിലെ വട്ടങ്ങളുടെ ഓരോ വശത്തും ഓരോ കാല് .മുന്നിലെ വട്ടത്തിനു മുകളിൽ രണ്ടു കൊമ്പ്.\n” ഉറുമ്പേ .. ” കുട്ടി വിളിച്ചു. പിന്നെ ചുവന്ന ചായപ്പെൻസിലെടുത്ത് ഉറുമ്പിൻ്റെ മേനിയിലാകെ തലോടി .\n” വാ വാ ..” കുട്ടി ഉറുമ്പിനെ മാടിവിളിച്ചു.\n” ഉറുമ്പുറുമ്പേ കുറുമ്പൊന്നും കാട്ടാതെ വാ ..\nആരേയും കടിക്കാതെ ഓടി നടക്കാം.”\nഉറുമ്പ് ചുറ്റും നോക്കി. അതിൻ്റെ മുഖം വാടി.\n” ഞാനൊറ്റയ്ക്കല്ലേ.. ഒരു രസവുമില്ല.”\nകുട്ടിയ്ക്ക് പാവം തോന്നി. കുട്ടി വീണ്ടും വീണ്ടും വട്ടങ്ങൾ വരച്ചു. കാലു വരച്ചു. കൊമ്പു വരച്ചു. കണ്ണു വരച്ചു.\nചുവപ്പുറുമ്പ് ,പച്ചയുറുമ്പ് ,നീലയുറുമ്പ് ..\n” ഇപ്പോ സന്തോഷായിലേ.. “\nകുട്ടി ഒന്നാമുറുമ്പിനെ നോക്കി. ഉറുമ്പ് തലകുലുക്കി ചിരിച്ചു.പിന്നെ കൂട്ടുകാർക്കിടയിൽ ചേർന്നു.\n” അയ്യോ… ഞാനിപ്പം വീഴും.. രക്ഷിക്കണേ..”\nനക്ഷത്രത്തിൻ്റെ കരച്ചിലല്ലേ കേൾക്കുന്നത്.\nഉറുമ്പുകൾ പറ്റിച്ച പണിയാണ്. അവര് സകല മരത്തിലും കേറിയിറങ്ങുന്നുണ്ട്. കൂട്ടത്തിൽ നക്ഷത്രമരത്തിലും കേറി. നക്ഷത്രത്തിൻ്റെ മേലും കേറിമറിഞ്ഞു. നക്ഷത്രത്തിന് ഇക്കിളിയായി. മരക്കൊമ്പിൽ നിന്ന് ഇപ്പോ വീഴും ന്ന് പേടിച്ച് കരഞ്ഞതാണ്.\n” പേടിക്കണ്ടാ ട്ടോ..”\nമഞ്ഞ മഞ്ഞ പൂക്കളുള്ള ഒരു മരം ..\n” ഉറുമ്പുകൾ ഇവിടേം വരില്ലേ .?”\nനക്ഷത്രത്തിൻ്റെ പേടി മാറിയിട്ടില്ല.\n” ഇല്ലല്ലോ .. “\nകുട്ടി മരത്തിനു ചുറ്റും ഒരു കുഞ്ഞിക്കുളം വരച്ചു.കുളത്തിൽ നല്ല തെളിഞ്ഞ വെള്ളം.\nകാടാകെ ആ ചിരി പടർന്നു. നക്ഷത്ര ച്ചിരിയുടെ അലകൾ കുളത്തിലും പടർന്നു.\n” എന്നെ വരയ്ക്ക്വോ..?”\nകുട്ടി കറുപ്പ് ചായപ്പെൻസിലെടുത്തു. കുഞ്ഞ്യേ ഒരു ആനയെ വരച്ചു ..\nആനക്കുട്ടി തുമ്പിക്കൈ നീട്ടി കുട്ടിയുടെ കവിളിലുരസി..\nകുട്ടി വെള്ള ചായപ്പെൻസിലെടുത്തു.പേപ്പറിലേക്കു തല താഴ്ത്തി .. ഇടയ്ക്കൊന്നു തലയുയർത്തി.അപ്പഴേക്കും ആനക്കുട്ടി മഞ്ഞയും കറുപ്പും ചായപ്പെൻസിലുകൾ എടുത്തു നീട്ടി..\nപേപ്പറിൽ നിന്ന് പിന്നേയും പലരും ഇറങ്ങി വന്നു. സീബ്രക്കുട്ടി, കരടിക്കുട്ടി, പുലിക്കുട്ടി, കുറുക്കൻകുട്ടി …. അങ്ങനെ പലപല കുട്ടികൾ… പുതിയ ആളുകളെ കണ്ട് ഉറുമ്പുകൾ ഓടിയെത്തി.. എല്ലാരും തമ്മിൽ തമ്മിൽ നോക്കി.. ചിരിച്ചു. വിശേഷം പറഞ്ഞു..\nപിന്നെ കളിക്കാൻ തുടങ്ങി..\nതൊട്ടുകളി, ഒളിച്ചുകളി ,, ഓടിക്കളി, ചാടിക്കളി, മരംതൊട്ടുകളി.. പലതരം കളികൾ..\nആരും തോൽക്കാത്ത കളികൾ.. എല്ലാവരും ജയിക്കുന്ന കളികൾ\nകാടാകെ കളി നിറഞ്ഞു ..ചിരി നിറഞ്ഞു..\nചോപ്പ് ചോപ്പ് പൂക്കളുള്ള\nഅല്ലാ.. ആരുടേയോ കരച്ചില് കേൾക്കുന്നുണ്ടല്ലോ.. കുട്ടി കാതു കൂർപ്പിച്ചു. എല്ലാവരും കാതുകൂർപ്പിച്ചു ..\n“വീടിൻ്റെ കരച്ചിലാണല്ലോ കേൾക്കുന്നത്. “\nകുട്ടി വീടിൻ്റെ അടുത്തേക്കോടി. മറ്റുള്ളവരും കൂടെയോടി.\nവീട് തേങ്ങിത്തേങ്ങി കരയുകയാണ് ..\n“എന്തേ വീടേ .. എന്തേ പറ്റീ..?” കുട്ടി വീടിനെ തൊട്ടുതലോടി.\n“കരയല്ലേ വീടേ .. “ആനക്കുട്ടി വീടിൻ്റെ കണ്ണു തുടച്ചു …\n“ചക്കരവീടല്ലേ പുന്നാരവീടല്ലേ.. എന്തിനാ കരയണത്..”\nഎല്ലാരും എല്ലാരും ചോദിച്ചു.\nഉറുമ്പുകൾ വീടിൻ്റെ മേലാകെ ഇക്കിളിയാക്കി .\nവീട് കണ്ണു തുടച്ചു..മൂക്കു ചീറ്റി..\n“എന്നെ മാത്രം ആരും കളിക്ക് കൂട്ടീലല്ലോ.. എന്നെ ആർക്കും ഇഷ്ടല്ല്യാത്തോണ്ടല്ലേ ..”\n“അതായിരുന്നോ കാര്യം.. ” കുട്ടി മൂക്കത്ത് വിരല് വെച്ചു ..\n”അതായിരുന്നോ കാര്യം..” കേട്ടോര് കേട്ടോര് മൂക്കത്ത് വിരല് വെച്ചു ..\n” ഇപ്പോ മാറ്റിത്തരാലോ വീടിൻ്റെ സങ്കടം.. “\nഎല്ലാരും വീടിനകത്തേക്ക് കയറി..\nകളി തുടങ്ങി. തൊട്ടുകളി, ഒളിച്ചുകളി ,, ഓടിക്കളി, ചാടിക്കളി..\n“എനിക്ക് സന്തോഷം വന്നിട്ട് വയ്യേ.. ഞാനൊന്ന് തലകുത്തിമറിഞ്ഞു കളിക്യാണേ .. ” വീട് ഉറക്കെ വിളിച്ചു പറഞ്ഞു ..\n“റെഡി.. വൺ .. ടൂ.. ത്രീ .. ” എല്ലാരും കൂടി ഒരുമിച്ച് പറഞ്ഞതും വീട് തലകുത്തി മറിഞ്ഞു.\nആനക്കുട്ടി മലർന്നുകിടന്ന് ചിരിച്ചു. തുമ്പിക്കയ്യിൽ തൂങ്ങിയാടി ചിരിക്യാണ് കുരങ്ങൻ കുട്ടി.. മാൻകുട്ടിയും കടുവക്കുട്ടിയും പുലിക്കുട്ടിയും സീബ്രക്കുട്ടിയുമെല്ലാം ഒരു മൂലയിൽ കെട്ടിപ്പിണഞ്ഞ് കിടക്കുന്നു. കുട്ടിയാകട്ടെ.. ഒരു തൂണിൻ്റെ മോളിൽ തൂങ്ങി ക്കിടക്കുകയാണ്.. എല്ലാർക്കും ചിരി.. ചിരിയോടു ചിരി..\nപച്ച പച്ച ഇലകളുള്ള മരങ്ങൾ ജനലിലൂടെ എത്തി നോക്കി.. ഉള്ളിലേക്ക് തലനീട്ടി.\nചോപ്പ് ചോപ്പ് പൂക്കളുള്ള മരങ്ങൾ വാതിലിലൂടെ എത്തി നോക്കി.. ഉള്ളിലേക്ക് തലനീട്ടി…\nനക്ഷത്ര മരവും ഉള്ളിലേക്ക് തലനീട്ടി…\nചോപ്പ് ചോപ്പ് പൂക്കളിൽ ചിരി പടർന്നു..\nവീടൊരു കാടായി ചിരിച്ചു..\nഇ എൻ ഷീജ എഴുതിയ ഈ കഥ വായിച്ചില്ലേ. ഈ കഥയെ ഒരു കൈയ്യെഴുത്തു പുസ്തകം ആക്കി മാറ്റണം. പുസ്തകം ആക്കി മാറ്റുമ്പോൾ അനുയോജ്യമായ ചിത്രങ്ങൾ ചേർത്ത് A4 സൈസിലുള്ള പേപ്പറിൽ ലേ ഔട്ട് ചെയ്യാം. എവിടൊക്കെയാണ് ചിത്രങ്ങൾ വേണ്ടത് എന്നും എന്തൊക്കെ ചിത്രമാണ് വേണ്ടത് എന്നും നിങ്ങൾ തന്നെ തീരുമാനിക്കണം. ലേ ഔട്ട് ആകർഷകമാകണം. പുസ്തകത്തിന്റെ ഭാഗമായ ആമുഖം, കവർ പേജുകൾ എന്നിവയൊക്കെയും ആവാം.


യോഗവാസിഷ്ഠം നിത്യപാരായണം – ദിവസം 119 [ഭാഗം 3. ഉത്പത്തി പ്രകരണം]\nമന ഏവ വിചാരേണ മന്യേ വിലയമേഷ്യതി\nമനോവിലയമാത്രേണ തത: ശ്രേയോ ഭവിഷ്യതി (3/97/10)\nവസിഷ്ഠന് തുടര്‍ന്നു: മനസ്സുണ്ടെന്നുള്ള ദൃഢബുദ്ധിയാല് മറയ്ക്കപ്പെട്ട ബോധപ്രകാശമാണ് മനസ്സ്. ഈ മനസ്സ്, മനുഷ്യന്, ദൈവങ്ങള് , രാക്ഷസര് , ഉപദേവതമാര് , സ്വര്‍ഗ്ഗവാസികള് എന്നിങ്ങനെ വൈവിധ്യമാര്‍ന്ന നാമരൂപങ്ങള് സ്വീകരിക്കുന്നു. പിന്നീടത് പല സ്വഭാവസവിശേഷതകളായും പട്ടണങ്ങളായും നഗരങ്ങളായും വികസ്വരമാവുന്നു. സത്യം അങ്ങിനെയായിരിക്കുമ്പോള് ബാഹ്യമായി സത്യത്തെ തേടുന്നതില് എന്താണര്‍ത്ഥം? മനസ്സിനെ മാത്രം നിരീക്ഷിച്ചാല് മതിയല്ലോ. മനസ്സിനെ ആഴത്തിലറിയുമ്പോള് സൃഷ്ടിക്കപ്പെട്ട എല്ലാ വസ്തുക്കളും, പ്രകടമായ എല്ലാ കാഴ്ചകളും മനസ്സുണ്ടാക്കിയതാണെന്നറിയുന്നു. അനന്താവബോധം മാത്രമേ മനസ്സിന്റെ സൃഷ്ടിയല്ലാതെയുള്ളു.\n“ആഴത്തില് നിരീക്ഷിക്കുമ്പോള് മനസ്സ് അതിന്റെ അടിസ്ഥാനത്തിലേയ്ക്ക് ഉള്‍വലിയുന്നു. അങ്ങിനെ പൂര്‍ണ്ണമായും മഗ്നമായ മനസ്സില് പരമസുഖം കളിയാടുന്നു.” മനസ്സങ്ങിനെ ഇല്ലാതാവുമ്പോള് മുക്തിയായി. പുനര്‍ജന്മങ്ങള് ഇനിയില്ല. മനസ്സുതന്നെയാണല്ലോ ജനനമരണങ്ങളായി പ്രകടമായിക്കൊണ്ടിരുന്നത്!.\nരാമന് വീണ്ടും ചോദിച്ചു: ഭഗവാനേ അനന്താവബോധത്തില് ഇതെല്ലാം എങ്ങി നെ സംഭവിച്ചു? എങ്ങിനെയാണ് സത്തും അസത്തും ചേര്‍ന്നൊരു മിശ്രിതമായ മനസ്സ് ബോധമണ്ഡലത്തില്‍നിന്നും ഉദ്ഭൂതമാവാനിടയായത്?\nവസിഷ്ഠന് പറഞ്ഞു: ആകാശം മൂന്നുവിധത്തിലാണ്. അവിച്ഛിന്ന ആകാശം, അനന്താവബോധം; പരിമിതമായ ആകാശം, ഭിന്നബോധം; പിന്നെ പദാര്‍ത്ഥങ്ങളുടെ ലോകമായ ഭൌതീക ആകാശം. ആദ്യത്തേത് ‘ചിദാകാശം’. അത് അകത്തും പുറത്തും, സത്തിനും ജഢത്തിനും, ശുദ്ധ സാക്ഷിയായി സ്ഥിതിചെയ്യുന്നു. രണ്ടാമത്തേത് ‘ചിത്താകാശം’. പരിമിതമായ ആകാശമാണിത്. അത് സമയമെന്ന പരിധിയുണ്ടാക്കുന്നതും സര്‍വ്വവ്യാപിയും ജീവജാലങ്ങളുടെ ഗുണകാംഷിയുമത്രേ. മൂന്നാമത്തെ ആകാശമായ ഭൌതീകാകാശത്ത് വായുമുതലായ മൂല ഘടകങ്ങള് നിലനില്‍ക്കുന്നു. രണ്ടാമത്തേതും മൂന്നാമതേതും ഒന്നാമത്തെ ആകാശത്തില്‍നിന്ന്, അതായത് അനന്താവബോധത്തില് നിന്ന് സ്വതന്ത്രമല്ല. വാസ്തവത്തില് രണ്ടും മൂന്നും ആകാശങ്ങള് ഇല്ലതന്നെ. അജ്ഞാനികള്‍ക്ക് വിവേകമുദിക്കാനുള്ള മാര്‍ഗ്ഗമെന്നതില്‍ക്കവിഞ്ഞ് ഈ ‘ത്രിവിധ ആകാശം’ എന്ന ധാരണയ്ക്ക് യാതൊരു പ്രസക്തിയുമില്ല. പ്രബുദ്ധരായവര്‍ക്കറിയാം ഒരേയൊരുണ്മയേ ഉള്ളു എന്ന്. അത് അനന്താവബോധമാണ്. ആ ബോധം ‘ഞാന് ബുദ്ധിമാന്’ എന്നോ; ഞാന് ജഢം’ എന്നോ ചിന്തിക്കുമ്പോള് അതാണ് മനസ്സ്. ഈ തെറ്റിദ്ധാരണ മൂലമാണ് ഭൌതീകവും മാനസീകവുമായ എല്ലാ ഘടകങ്ങളും കല്‍പ്പനാസൃഷ്ടമായി പ്രകടമായത്.


വിക്കി - വിക്കിപീഡിയ\nഏതൊരു ഉപയോക്താവിനും വിവരങ്ങൾ കൂട്ടിച്ചേർക്കാനും, നീക്കം ചെയ്യാനും, മാറ്റംവരുത്താനുമുള്ള സ്വാതന്ത്ര്യവും സൗകര്യവും നൽകുന്ന വെ‌ബ്‌സൈ‌റ്റുകളെയാണ് വിക്കി എന്ന വാക്കുകൊണ്ടുദ്ദേശിക്കുന്നത്. വളരെ എളുപ്പത്തിൽ വിവരങ്ങൾ ചേർക്കാം എന്നതിനാൽ, കൂട്ടായ്മയിലൂടെ രചനകൾനടത്താനുള്ള ഒരു മികച്ച ഉപാധി ആയി വിക്കികൾ മാറിയിട്ടുണ്ട്. വിക്കിപീഡിയ ഇതിനുള്ള മികച്ച ഉദാഹരണമാണ്. ഇത്തരത്തിൽ കൂട്ടായ്മയിലൂടെ കുറിപ്പുകളും ലേഖനങ്ങളും മറ്റുള്ള രചനകളും നടത്തുന്നതിനുള്ള സൗകര്യം നൽകുന്ന സോഫ്റ്റ്‌വെയറുകളെ കുറിക്കാനും വിക്കി എന്ന വാക്കു ഉപയോഗിക്കാറുണ്ട്. സോഫ്റ്റ്‌വെയർ രംഗത്ത് കൂട്ടായ്മയുടെ പുതിയ മാനങ്ങൾ നൽകുകയാണ് വിക്കി എന്ന ആശയം. ഒരു കൂട്ടം ഉപയോക്താക്കളാണ് ഇത്തരം ലേഖന സമുച്ചയം സാധാരണയായി രചിക്കുന്നത്. വിക്കിപ്പീഡിയയാണ് ഇന്നുള്ള ഏറ്റവും വലിയ വിക്കി.\n2 പ്രധാന സ്വഭാവങ്ങൾ\n3 വിക്കിസൈറ്റുകൾ മലയാളത്തിൽ\n4 പുറമെയുള്ള കണ്ണികൾ\nവാർഡ് കനിംഹാം എന്ന പോർട്ട്‌ലാൻഡുകാരനാണ് വിക്കി എന്ന ആശയത്തിനും, സോഫ്റ്റ്‌വെയറിനും അടിത്തറയിട്ടത്. 1994 ഇൽ അദ്ദേഹം വികസിപ്പിച്ചെടുത്ത വിക്കിവിക്കിവെബ് എന്ന സോഫ്റ്റ്‌വെയറാണ് വിക്കി എന്ന ആശയത്തിന് തുടക്കമിട്ടത്. 1995 മാർച്ച് 25 ന് അദ്ദേഹം ഇത് c2.com എന്ന ഇന്റർനെറ്റ് സൈറ്റിൽ ഇൻസ്റ്റാൾചെയ്തു.\nവികി വിക്കി ഹോണോലുലു വിമാനത്തവളത്തിൽ\nകനിംഹാം തന്നെയാണ് വിക്കി എന്ന പേര് നിർദ്ദേശിച്ചത്. ഹോണോലുലു വിമാനത്താവളത്തിലെ ടെർമിനലുകളെ ബന്ധിപ്പിച്ചുകൊണ്ട് ഓടിയിരുന്ന വിക്കിവിക്കി ചാൻസ് ആർ.ടി 52 എന്ന ബസ്സ് സർവ്വീസിനെകുറിച്ച് അവിടുത്തെ ഒരു തൊഴിലാളി പറഞ്ഞതിനെ ഓർത്തായിരുന്നു ഈ പേരിടൽ. ഹവായിയൻ ഭാഷയിൽ വിക്കി എന്നാൽ വേഗത്തിൽ എന്നാണ് അർത്ഥം. "What I Know Is" എന്നതിന്റെ ചുരുക്കെഴുത്തായും വിക്കിയെ കരുതാറുണ്ട്. എന്നാൽ യഥാർഥത്തിൽ പേരിട്ടശേഷം ഇങ്ങനെ ഒരു പൂർണ്ണരൂപം കണ്ടെത്തുകയായിരുന്നു.\nലളിതമായ മാർക്കപ്പുകളുപയോഗിച്ചാണ് വിക്കി പേജുകൾ രചിക്കപ്പെടുന്നത് എന്നതിനാൽ ഏവർക്കും ഇതിൽ പങ്കാളിയാകാൻ കഴിയുന്നു. എച്ച്.ടി.എം.എൽ മാർക്കപ്പിനെ സാധാരണ വിക്കികൾ പൂർണ്ണമായും പിന്തുണയ്ക്കാറുണ്ട്. എങ്കിലും പൊതുവേ ഉപയോഗിക്കപ്പെടുന്ന മാർക്കപ്പകൾ അതിലും ലളിതമാണ്. വിക്കി പേജുകൾ രചിക്കാനോ, മാറ്റങ്ങൾ വരുത്താനോ, വെബ് ബ്രൌസർ ഒഴികെ മറ്റൊരു സോഫ്റ്റ്‌വെയറും വേണ്ട എന്നതാണ് ഇതിന്റെ പ്രധാന ആകർഷണം. വിക്കി പേജുകൾ സാധാരണ പരസ്പരം ഹൈപ്പർലിങ്കുകളിലൂടെ ശക്തമായി ബന്ധിക്കപ്പെട്ടിരിക്കും. സാധാരണയായി ഏതു വായനക്കാരനും വിവരങ്ങളിൽ മാറ്റംവരുത്താനുള്ള സൗകര്യം വിക്കി പേജുകൾ നൽകാറുണ്ട്. എങ്കിലും ചില വിക്കി പേജുകളിൽ ഇത് റജിസ്റ്റർ ചെയ്ത ഉപയോക്താക്കൾക്കുമാത്രമായി ചുരുക്കാറുണ്ട്. വിക്കി പേജുകളിൽ വരുത്തുന്ന മാറ്റങ്ങളൊക്കെ അപ്പപ്പോൾ തന്നെ പ്രാബല്യത്തിൽ വരും.\nവിക്കി സോഫ്ട് വെയറിൽ പ്രവർത്തിക്കുന്ന അനേകം സൈറ്റുകളുണ്ട്. ഏറ്റവും മുന്നിൽ നിൽകുന്നത് വിക്കിപീഡിയയും വിക്കിമീഡിയയുടെ അനുബന്ധ സൈറ്റുകളുമാണ്. മലയാളത്തിൽ വിക്കി ഉപയോഗിച്ചു പ്രവർത്തിച്ചു കൊണ്ടിരിക്കുന്ന സൈറ്റുകൾ താഴെ പറയുന്നവയാണ്.\nസ്വതന്ത്ര മലയാളം കമ്പ്യൂട്ടിങ്ങ് വിക്കി\nസർവ്വവിജ്ഞാനകോശം Archived 2010-10-13 at the Wayback Machine.\nമലയാളം കമ്പ്യൂട്ടിങ് Archived 2008-10-07 at the Wayback Machine.\nമീഡിയാവിക്കിയുടെ മലയാളം പേജ്\nമലയാളം സൈറ്റുകളുടെ പട്ടിക\nമറ്റു ഭാഷാസൈറ്റുകളുടെ പട്ടിക\nവിക്കി സോഫ്ട് വെയർ ഡൌൺലോഡ്\n"https://ml.wikipedia.org/w/index.php?title=വിക്കി&oldid=3645000" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 19:00, 18 ഓഗസ്റ്റ് 2021.


സ്വിറ്റ്‌സര്‍ലന്‍ഡിലെ ഫ്രീബര്‍ഗില് ജനിച്ച അപോളിനരിസ് ഫ്രഞ്ച് വിപ്ലവകാലത്ത് രക്തസാക്ഷിത്വം വരിച്ച വിശുദ്ധനാണ്. 'സെപ്റ്റംബറിലെ രക്തസാക്ഷികള്' എന്നറിയപ്പെടുന്ന രക്തസാക്ഷികളില് ഒരാളാണ് അദ്ദേഹം. തന്റെ വിദ്യാഭ്യാസ കാലത്താണു സുവിശേഷപ്രവര്‍ത്തനത്തില് താത്പര്യം ജനിച്ച് അപോളിനരിസ് പുരോഹിതനാകാന് തീരുമാനിക്കുന്നത്. ഒരു പുരോഹിതനാകാന് വേണ്ടി മാനസികമായി ഒരുങ്ങുവാന് അദ്ദേഹം ശ്രമിച്ചു. പഠിക്കുമ്പോഴും മറ്റു പ്രവൃത്തികള് ചെയ്യുമ്പോഴും അദ്ദേഹം പ്രാര്‍ഥിക്കുമായിരുന്നു.\nദൈവവുമായുള്ള സംഭാഷണമാണ് പ്രാര്‍ഥന എന്ന് അദ്ദേഹം വിശ്വസിച്ചു. ഉപവാസവും പ്രാര്‍ഥനയും വഴി ഒരു പുരോഹിതനാകാന് അദ്ദേഹം മാനസികമായി തയാറെടുത്തു. ജെസ്യൂട്ട് സഭയുടെ കീഴിലുള്ള സ്ഥാപനത്തിലായിരുന്നു അദ്ദേഹത്തിന്റെ വിദ്യാഭ്യാസം. ദൈവത്തിന്റെ വഴി തിരഞ്ഞെടുക്കാന് ഇവിടുത്തെ വിദ്യാഭ്യാസവും അദ്ദേഹത്തെ സഹായിച്ചു. 1762 അപോളിനരിസ് കപ്പൂച്ചിന് സഭയില് ചേര്‍ന്നു. പുരോഹിതനായ ശേഷം സുവിശേഷ പ്രവര്‍ത്തനങ്ങളില് അദ്ദേഹം സജീവമായി. അദ്ദേഹത്തിന്റെ മതപ്രസംഗങ്ങള് ഏറെ പ്രസിദ്ധി നേടി.\nനിരവധി പേര് അപോളിനരിസിന്റെ പ്രസംഗം കേള്‍ക്കാനായി എത്തുമായിരുന്നു. കുമ്പസാരക്കൂട്ടിലും അപോളിനരിസ് വിശ്വാസികളെ സ്വാധീനിച്ചു. അദ്ദേഹത്തിന്റെ അടുത്ത് കുമ്പസരിക്കുവാനായി ജനങ്ങള് ദൂരസ്ഥലങ്ങളില് നിന്നു പോലും എത്തുമായിരുന്നു. തന്റെ പ്രേഷിത പ്രവര്‍ത്തനം മറ്റു സ്ഥലങ്ങളിലേക്ക് വ്യാപിപ്പിക്കാന് അദ്ദേഹം ആഗ്രഹിച്ചു. വിദേശഭാഷകള് പഠിക്കുന്നതിനു വേണ്ടി പാരീസിലേക്ക് പോകുകയാണ് ഇതിനു വേണ്ടി അദ്ദേഹം ആദ്യം ചെയ്തത്. അദ്ദേഹം പാരീസിലായിരിക്കുമ്പോഴാണ് ഫ്രഞ്ച് വിപ്ലവം പൊട്ടിപ്പുറപ്പെട്ടത്.\nമറ്റനേകം പുരോഹിതര്‍ക്കും കന്യാസ്ത്രീകള്‍ക്കുമൊപ്പം അപോളിനരിസും അറസ്റ്റ് ചെയ്യപ്പെട്ടു. പാരിസിലെ കര്‍മലീത്ത കോണ്‍വന്റിലാണ് ഇവരെയെല്ലാം തടവില് പാര്‍പ്പിച്ചിരുന്നത്. നാസ്തിക ഭരണകൂടത്തിനോട് കൂറു പുലര്‍ത്തുന്നതായി പ്രതിജ്ഞ ചെയ്താല് വെറുതെവിടാമെന്നു വാഗ്ദാനം ലഭിച്ചുവെങ്കിലും അപോളിനരിസ് അതിനു തയാറായില്ല. തനിക്കൊപ്പം തടവില് പാര്‍പ്പിക്കപ്പെട്ടിരുന്നവരെയെല്ലാം ആശ്വസിപ്പിക്കുവാനും അവര്‍ക്കു ശക്തി പകരാനുമാണ് അദ്ദേഹം മരണം വരെയും എപ്പോഴും ശ്രമിച്ചിരുന്നത്. 1792 സെപ്റ്റംബര് രണ്ടാം തീയതി അദ്ദേഹം രക്തസാക്ഷിത്വം വരിച്ചു.


മേക്ക് ഇന് ഇന്ത്യ പദ്ധതി വന് പരാജയമായിരുന്നുവെന്ന് രാഹുല്‍ഗാന്ധി\nരാജസ്ഥാനിലെ ധോല്‍പൂരില് തിരഞ്ഞെടുപ്പ് റാലിക്കിടെയാണ് രാഹുല് വിമര്‍ശനം ഉയര്‍ത്തിയത്.\nപ്രധാനമന്ത്രി നരേന്ദ്ര മോദിയുടെ ഭരണത്തെ രൂക്ഷമായി വിമര്‍ശിച്ച് കോണ്‍ഗ്രസ് അധ്യക്ഷന് രാഹുല് ഗാന്ധി. മോദി സര്‍ക്കാര് നടപ്പാക്കിയ നോട്ട് നിരോധനവും ജിഎസ് ടിയും വലിയ പരാജയമായിരുന്നുവെന്നും അവ രാജ്യത്തിന്റെ സമ്പദ് വ്യവസ്ഥയെ തന്നെ തകര്‍ത്തെന്നും രാഹുല്‍ഗാന്ധി ആരോപിച്ചു.\nകേന്ദ്രസര്‍ക്കാരിന്റെ അഭിമാന പദ്ധതികളില് ഒന്നാണ് മേക്ക് ഇന് ഇന്ത്യ. കൂടുതല് തൊഴിലവസരങ്ങളും ഉത്പാദനവും വര്‍ദ്ധിപ്പിച്ച് സാമ്പത്തിക പുരോഗതിയിലേക്ക് രാജ്യത്തെ മേക്ക് ഇന് ഇന്ത്യയിലൂടെ എത്തിക്കുമെന്ന് പ്രധാനമന്ത്രി ഉറപ്പു നല്‍കിയിരുന്നു. എന്നാല് പദ്ധതിയെ രൂക്ഷമായി വിമര്‍ശിച്ചിരിക്കുകയാണ് രാഹുല്‍ഗാന്ധി. പദ്ധതി ആകെ പരാജയപ്പെട്ടെന്നു രാഹുല് കുറ്റപ്പെടുത്തി. രാജസ്ഥാനിലെ ധോല്‍പൂരില് തിരഞ്ഞെടുപ്പ് റാലിക്കിടെയാണ് രാഹുല് വിമര്‍ശനം ഉയര്‍ത്തിയത്. രാജസ്ഥാനില് ദ്വിദിന പര്യടനത്തിലാണ് രാഹുലിപ്പോള് .\nപ്രധാനമന്ത്രി കര്‍ഷകരുടെ കടങ്ങള് എഴുതി തള്ളാന് തയ്യാറായിട്ടില്ല. യുപിഎ ഭരണകാലത്ത് 70000 കോടി രൂപയുടെ കര്‍ഷ കടമാണ് എഴുതി തള്ളിയതെന്നും രാഹുല് പറഞ്ഞു. രാജ്യത്തെ 20 ഓളെ വ്യവസായികള്‍ക്ക് മാേ്രേതമ പ്രധാനമന്ത്രിയെ കൊണ്ട് പ്രയോജനം ഉള്ളൂ. മോദി സര്‍ക്കാര് ഇതുവരെ 3.5 ലക്ഷം കോടിയുടെ കടം എഴുതി തള്ളിയെങ്കിലും ഇതില് ഒരു രൂപ പോലും കര്‍ഷകരുടേതായിരുന്നില്ലെന്നും രാഹുല് ആരോപിച്ചു.\nരാജ്യത്ത് തട്ടിപ്പ് നടത്തി മുങ്ങിയ നീരവ് മോദി, മെഹുല് ചോക്‌സി, ലളിത് മോദി, അനില് അംബാനി എന്നിവരെയൊക്കെ വേണ്ടത്ര സഹായിച്ചു. അര്‍ഹിക്കുന്ന കര്‍ഷകരെ കൈവിട്ടെന്നും രാഹുല് കുറ്റപ്പെടുത്തി


idaneram: ജയ്പാല് സിംഗ് മുണ്ട; കായികമികവിലെ സുവര്‍ണതാരം, ആദിവാസി അവകാശപ്പോരാട്ടത്തിലെ നെടുനായകന്...!!!!!\nഝാര്‍ക്കണ്ഡിലെ ഇന്നത്തെ റാഞ്ചി ജില്ലയായി പുനസംഘടിപ്പി ക്കപ്പെട്ട ഖുന്തി സബ്ഡിവിഷനിലെ തപ്കാര ഗ്രാമത്തില് 1093 ജനുവരി3ന് ജയ്പാല് സിംഗ് ജനിച്ചു. ജയ്പാലിന്റെ കുടുംബം 'മുണ്ട' എന്ന ആദിവാസി ഗോത്രത്തില് ഉള്‍പ്പെടുന്നു. തപ്കാര ഗ്രാമത്തില് അധിവസിച്ചിരുന്ന ഭൂരിഭാഗം ജനതയും മുണ്ട ഗോത്രത്തില്‍പ്പെ ട്ടവരായിരുന്നു. ക്രിസ്ത്യന് മിഷനറിയുടെ പ്രവര്‍ത്തനഫലമായി മുണ്ട സമുദായം ക്രിസ്തുമതം സ്വീകരിച്ചു. ഗ്രാമത്തില് പ്രവര്‍ത്തി ച്ചിരുന്ന പള്ളിവക സ്‌കൂളില് നിന്നും ജയ്പാല് പ്രാഥമിക വിദ്യാഭ്യാ സം നേടി. അതോടൊപ്പം കാലികളെ മേയ്ക്കുന്ന ജോലിയും ചെയ്തുവന്നു. 1910 മുതല്, ചര്‍ച്ച് ആഫ് ഇംഗ്ലണ്ടിന്റെ നേതൃത്വത്തി ലുള്ള എസ്പിജി മിഷന് റാഞ്ചിയില് സ്ഥാപിച്ച സെ. പോള്‍സ് കോളേജില് ചേര്‍ന്ന് പഠിച്ചു. ചെറുപ്രായത്തിലേ ജയ്പാലില് പ്രകടമായ പഠനമികവും ഹോക്കി കളിയലെ അസാധാരണ ശേഷികളും സര്‍വോപരി നേതൃത്വഗുണവും കോളേജധികാരികള് തിരിച്ചറിഞ്ഞു. ഉപരിപഠനത്തിനായി ജയ്പാലിനെ ഇംഗ്ലണ്ടിലെ യൂണിവേഴ്‌സിറ്റി ഓഫ് ഓക്‌സ്‌ഫോര്‍ഡിലേക്ക് പറഞ്ഞയക്കപ്പെടാന് അധികനാള് വേണ്ടിവന്നില്ല. ഓക്‌സ്‌ഫോര്‍ഡിലെ സെ. ജോണ്‍സ് കോളേജില് ചേര്‍ന്ന് പഠിച്ച് ജയ്പാല് സിംഗ് എക്കണോമിക്‌സില് ബിരുദം നേടി. തുടര്‍ന്ന് ഇന്ത്യന് സിവില് സര്‍വീസില് പ്രവേശിച്ചുവെങ്കിലും അധികനാള് അവിടെ തുടര്‍ന്നില്ല. 1934 ല് ഘാനയിലെത്തി ഗോള്‍ഡ് കോസ്റ്റിലെ പ്രിന്‍സ് ഓഫ് വെയില്‍സ് കോളേജില് അധ്യാപകനായി ചേര്‍ന്നു. 1937 ല് ഇന്ത്യയില് തിരിച്ചെത്തി, റായ്പൂരിലെ രാജ്കുമാര് കോളേജില് പ്രിന്‍സിപ്പാളായി. 1938 ല് ബിക്കാനര് പ്രിന്‍സിലി സ്റ്റേറ്റില് വിദേശകാര്യ സെക്രട്ടറി യായി നിയമിതനായി. കോണ്‍ഗ്രസ് രാഷ്ട്രീയത്തോടായിരുന്നു ജയ്പാലിന് താത്പര്യം. ഡോ. രാജേന്ദ്രപ്രസാദിന്റെ പ്രേരണയാല് കോണ്‍ഗ്രസില് ഔപചാരിക അംഗമായി ചേര്‍ന്നു.\n1938 ല് 'ആദിവാസി മഹാസഭ' രൂപീകരിച്ച് അതിന്റെ അധ്യക്ഷ സ്ഥാനത്ത് പ്രവര്‍ത്തിച്ചുവന്നു. സ്വാതന്ത്ര്യാനന്തരം, ആദിവാസി ഇതര ജനങ്ങളേയും ഉള്‍പ്പെടുത്തി 'ഝാര്‍ക്കണ്ഡ് പാര്‍ട്ടി' എന്ന പേരില് സംഘടന പുനസംഘടിപ്പിച്ചു. കോണ്‍സ്റ്റിയുവന്റ് അസംബ്ലിയില് അംഗമായിരുന്ന കാലത്ത് ആദിവാസികളുടെ അവകാശങ്ങല് ഉന്നയിച്ച് ജയ്പാല് സിംഗ് നടത്തിയ പ്രസംഗങ്ങള് ശ്രദ്ധേയമായി. ഭരണഘടന നിര്‍മാണ സമിതിയില് ജയ്പാലിന്റെ ഈ നിര്‍ദ്ദേശങ്ങള് നിര്‍ണായകങ്ങളായിരുന്നു. അതോടെ ജനങ്ങള് ജയ്പാല് സിംഗിനെ 'മരാങ് ഗോംകെ' (മഹാനായ നേതാവ്) എന്ന പേരുവിളിച്ച് ബഹുമാനിക്കാന് തുടങ്ങി. ഈ മരാംങ് ഗോംകെ തുടങ്ങിവെച്ച വിപ്ലവപ്രവര്‍ത്തനങ്ങളുടെ വിജയഫലമാണ് ആദിവാസികള്‍ക്ക് ഭൂരിപക്ഷമുള്ള ഒരു സംസ്ഥാനമെന്ന നിലയില് ഝാര്‍ക്കണ്ഡ് രൂപീകരിക്കാനിടയായത്. ആ കര്‍തൃത്വത്തിന്റെ പേരില് മാത്രമല്ല, ജയ്പാല് സിംഗ് എന്ന നാമധേയം ചരിത്രത്തില് അടയാളപ്പെടുത്തപ്പെട്ടിരിക്കുന്നത് എന്നതിന് അദ്ദേഹത്തിന്റെ ജീവിതം തന്നെയാണ് ഉദാഹരണം.\nഓക്‌സ്‌ഫോര്‍ഡിലായിരുന്നപ്പോള് ജയ്പാല് യൂണിവേഴ്‌സിറ്റി ഹോക്കി ടീമിലേക്ക് തെരഞ്ഞെടുക്കപ്പെട്ടു. പ്രതിരോധനിരയി ലായിരുന്നു ജയ്പാലിന്റെ സ്ഥാനം. കളിക്കളത്തിലെ ഓട്ടവേഗവും മുന്നേറ്റവും പന്തുകൈമാറ്റവും ഗോള്‍ചെയ്യുന്നതിലുള്ള പൂര്‍ണതയും ആരേയും അതിശയിപ്പിക്കുന്ന തരത്തിലുള്ളതായിരുന്നു. അങ്ങനെ ജയ്പാല് സിംഗ് 'ഓക്‌സ്‌ഫോര്‍ഡ് ബ്ലൂ' എന്ന് ബഹുമാനിതനാകുന്ന ആദ്യത്തെ ഇന്ത്യന് വിദ്യാര്‍ത്ഥി എന്ന സ്ഥാനത്തേക്ക് ഉയര്‍ന്നു.\nഇംഗ്ലണ്ടില് വിദ്യാര്‍ത്ഥിയായിരിക്കുമ്പോള്‍ത്തന്നെയാണ്, 1928 ല് ആംസ്റ്റര്‍ഡാം ഒളിമ്പിക്‌സില് ഇന്ത്യന് ഹോക്കി ടീമിന്റെ നായകത്വം വഹിക്കാന് നിയോഗമുണ്ടായത്. ജയ്പാലിന്റെ നായകത്വത്തില് ടീം 17 ലീഗ് മത്സരങ്ങള് കളിച്ചു. ഇതില് 16 എണ്ണവും വിജയിച്ചു. ഫൈനല് മത്സരത്തില് ഹോളണ്ടിനെ 3-0 ത്തിന് തോല്പ്പിച്ച് ഇന്ത്യന് ടീം സ്വര്‍ണകിരീടം ചൂടി.\nഇന്ത്യയില് തിരിച്ചെത്തിയ ജയ്പാല് കല്‍ക്കട്ടയിലെ മോഹന് ബെഗാന് ക്ലബ്ബില് ചേര്‍ന്നു. 1929 ല് ജയ്പാല് സിംഗിന്റെ നേതൃത്വ ത്തിലാണ് മോഹന് ബെഗാന് ക്ലബ്ബിന് ഹോക്കി ടീം രൂപീകരിച്ചത്. ഏറെനാള് അവിടെ ടൂര്‍ണമെന്റ് വിജയങ്ങള് നേടിയ ശേഷം സജീവ ഹോക്കിയില് നിന്നും വിരമിച്ച ജയ്പാല് ബെംഗാള് ഹോക്കി അസ്സോസിയേഷന് സെക്രട്ടറി സ്ഥാനത്ത് സേവനം തുടര്‍ന്നു. ഇന്ത്യന് സ്‌പോര്‍ട്ട്‌സ് കൗണ്‍സില് മെമ്പറുമായി.\n1970 മാര്‍ച്ച് 20 ന് ഡെല്‍ഹിയില്‍വെച്ച് ജയ്പാല്‍സിംഗ് മുണ്ട അന്തരിച്ചു. ആ സമയത്ത് റാഞ്ചി സിറ്റിയില് ജില്ലാ ഭരണകൂടം ഒരു സ്റ്റേഡിയ ത്തിന് തറക്കല്ല് ഇട്ടിട്ടുണ്ടായിരുന്നു. 'ബിര്‍സ സേവാ ദള്' എന്ന സംഘടനയുടെ നിര്‍ദ്ദേശവും ജനങ്ങളുടെ താത്പര്യവുമനുസരിച്ച് അധികാരികള് സ്റ്റേഡിയത്തിന് 'ജയ്പാല് സിംഗ് സ്റ്റേഡിയം' എന്ന് നാമകരണം ചെയ്തു. അടുത്ത കാലത്ത് റാഞ്ചിയില് നിര്‍മിച്ച ഗ്രാന്റ് ഗെയിം കോംപ്ലക്‌സിനും ഗെയിം വില്ലേജിനും ഝാര്‍ക്കണ്ഡ് ഗവണ്‍മെന്റ് 'ജയ്പാല് സിംഗ് മുണ്ട ഗെയിം കോംപ്ലക്‌സ്' എന്ന് നാമകരണം ചെയ്തു.


വെല്ലുവിളി നേരിടാന് പ്രാപ്തിയുള്ള രാശി | Daily Horoscope 27th June 2019 Thursday - Malayalam BoldSky\n11 min ago പഴത്തൊലി ചതിക്കില്ല; സൗന്ദര്യം കൂട്ടും\nMovies ഭാവി വരനൊപ്പം താരപുത്രിയുടെ കിടിലന് ഫോട്ടോഷൂട്ട്! സൗഭാഗ്യയുടെ വിവാഹം ഉടന്? ചിത്രങ്ങള് കാണാം\n| Published: Thursday, June 27, 2019, 4:00 [IST]\nദിവസങ്ങളുടെ ഗതി പ്രവാഹം മാറി മാറി വരും. ചിലപ്പോള് അനുകൂലമായാകും, ചിലപ്പോള് പ്രതികൂലമായും. നാം കരുതുന്ന പോലെയാകില്ല, പലപ്പോഴും ദിവസങ്ങള് പോകുന്നത്.\nനമ്മുടെ ജീവിതത്തിലെ ഓരോ ദിവസങ്ങളും ഓരോ നിമിഷങ്ങളും നമുക്കു നിയന്ത്രിയ്ക്കാന് സാധിയ്ക്കാത്ത രീതികളിലും നിയന്ത്രിയ്ക്കപ്പെടുന്നുണ്ട്. നമ്മുടെ ജീവിതത്തില് നാമറിയാതെ തന്നെ സ്വാധീനം ചെലുത്തുന്ന ശക്തികളുണ്ട്.\nജനിച്ച മാസ പ്രകാരം ഓരോ രാശിയില്, അതായത് സോഡിയാക് സൈനില് പെടുന്നവരാണ് നാമോരോരുത്തരും. ഇതനുസരിച്ച് പ്രത്യേകതകളുമുണ്ടാകും.\nരാശി സ്വാധീനം ഓരോ ദിവസത്തേയും ഓരോരോ തരത്തില് സ്വാധീനിയ്ക്കുന്നുണ്ട്. ഇത്തരം സ്വാധീനമനുസരിച്ച് ഇന്നത്തെ ദിവസത്തെ ഫലം, അതായത് 2019 ജൂണ് 27 വ്യാഴാഴ്ചയിലെ രാശി ഫലം അറിയൂ, ഇതു നല്ലതോ മോശമോ എന്നറിയൂ.\nഏരീസ് അഥവാ മേട രാശിയ്ക്ക് ഇന്ന് ഏറെ ഉത്സാഹമുള്ള ദിവസമാകും. ഇതു വരെ നീട്ടി വച്ചിരുന്ന ശുഭ കാര്യങ്ങള് നടത്താന് നല്ല ദിവസം. നിങ്ങള് ചെയ്യാന് താല്‍പര്യപ്പെടാത്ത കാര്യങ്ങള് ചെയ്യാന് പോലും താല്‍പര്യം തോന്നുന്ന ദിവസം. പുതിയ പദ്ധതികള് പ്ലാന് ചെയ്യാന് പറ്റിയ ദിവസവും.\nടോറസ് അഥവാ ഇടവ രാശിയ്ക്ക് ഇന്ന് നിങ്ങളുടെ അടുത്തു നില്‍ക്കുന്ന ചില ലക്ഷ്യങ്ങള്, അതായത ഭാവിയിലേയ്ക്കുള്ളതല്ല, നേടുന്ന ദിവസമാണ്. ജോലി സമ്മര്‍ദത്തിന്റെ കാര്യത്തില് കുറവുണ്ടാകില്ലെങ്കിലും ഏതു വെല്ലുവിളികളും നേരിടാന് തക്ക പ്രാപ്തി നിങ്ങള്‍ക്കുണ്ടാകുന്ന ദിവസമാണ്. ദീര്‍ഘ ദൂര ലക്ഷ്യം മുന്നില് കണ്ടു പ്രവര്‍ത്തിയ്ക്കുന്ന ദിവസം. പ്രിയപ്പെട്ടവര്‍ക്കു വേണ്ടി പണവും സമയവും ചെലവഴിയ്ക്കുന്ന ദിവസവുമാണ്.\nജെമിനി അഥവാ മിഥുന രാശിയ്ക്ക് ഇന്ന് ചെറിയ കാര്യങ്ങളെക്കുറിച്ചോര്‍ത്തു വിഷമിയ്ക്കാതെ നിങ്ങള് നിങ്ങളുടെ ഊര്‍ജം ശരിയായ വിധത്തില് ഉപയോഗിയ്ക്കുന്ന ദിവസമാണ്. വൈകീട്ടോടെ പങ്കാളിക്കൊപ്പം ഷോപ്പിംഗ് സാധ്യതകളുമുണ്ട്. ഇതിനു വരുന്ന ചിലവില് ദുഖിയ്‌ക്കേണ്ടതില്ല. കാരണം ഇത് ഉപകാരപ്രദമാകും.\nക്യാന്‍സര് അഥവാ കര്‍ക്കിടക രാശിയ്ക്ക് ഇന്ന് ആര്‍ട്ടിസ്റ്റുകള്‍ക്കും ക്രിയേറ്റീവായ ആളുകള്‍ക്കും പൊതുവേ നല്ല ദിവസമാണ്. വല്ലാതെ തിരക്കും തീരെ സാവധാനവുമല്ലാതെ, ഇടയിലുള്ള വഴി തെരഞ്ഞെടുക്കുന്നതാണ് കൂടുതല് നല്ലത്. തിരക്കുള്ള തീരുമാനങ്ങള് ഭാവിയില് പ്രശ്‌നങ്ങള്‍ക്കു വഴിയൊരുക്കും.\nലിയോ അഥവാ ചിങ്ങ രാശിയ്ക്ക് ഇന്ന് നിങ്ങള് നിങ്ങള്‍ക്കു പ്രിയപ്പെട്ട ഒരാളോട് നിങ്ങളുടെ മനസു തുറക്കുന്ന, മനസിലുള്ളതു തുറന്നു പറയുന്ന ദിവസമാണ്. നിങ്ങളുടെ വികാരങ്ങളും ആഗ്രഹങ്ങളുമെല്ലാം തുറന്നു പറയുന്ന ദിവസം. വിശ്വസിയ്ക്കാമെന്നു തോന്നുന്ന കാര്യങ്ങള് എല്ലാ തന്നെ തുറന്നു പറയും. റൊമാന്‍സിന് പൊതുവേ അനുകൂലമായ ദിവസമാണ്.\nവിര്‍ഗോ അഥവാ കന്നി രാശിയ്ക്ക് ഇന്ന് പാര്‍ട്‌നര്‍ഷിപ്പുകളും ധന സംബന്ധമായ കാര്യങ്ങളും നിറയുന്ന ദിവസമാണ്. ജോലിയ്ക്കു പ്രാധാന്യം നല്‍കുന്ന ദിവസവും. പലയിടങ്ങളില് നിന്നും മത്സരങ്ങള് നേരിടേണ്ടി വരും. വൈകീട്ടോടെ ബിസിനസ് സംബന്ധമായ നേട്ടങ്ങളുണ്ടാകും.\nലിബ്ര അഥവാ തുലാം രാശിയ്ക്ക് ഇന്ന് ബാക്കി വച്ചിരിയ്ക്കുന്ന ജോലികള് ചെയ്തു തീര്‍ക്കുവാന് സാധിയ്ക്കും. നിങ്ങളുടെ ഊര്‍ജവും എനര്‍ജിയുമെല്ലാം പുതിയ സംരംഭങ്ങള്‍ക്കും സഹായകമാണ്. ബിസിനസ് ഡീലുകളില് വിജയത്തിനു സാധ്യത.\nസ്‌കോര്‍പിയോ അഥവാ വൃശ്ചിക രാശിയ്ക്ക് ഇന്ന് നിങ്ങളുടെ പങ്കാളിയുടെ ഇഷ്ടവും പ്രണയവുമെല്ലാം നിങ്ങള്‍ക്കു ലഭിയ്ക്കുന്ന ദിവസമാണ്. ബന്ധുക്കളില് നിന്നും നല്ല വാര്‍ത്തകള് ലഭിയ്ക്കും. കുടുംബവുമായി അടുത്ത നില്‍ക്കുന്ന ദിവസവുമാണ്.\nസാജിറ്റേറിയസ് അഥവാ ധനു രാശിയ്ക്ക് ഇന്ന് സ്പിരിച്വല് രീതിയിലെ ദിവസമാകും. സ്പിരിച്വാലിറ്റിയിലെ നിങ്ങളുടെ വിശ്വാസം വര്‍ദ്ധിയ്ക്കുന്ന ദിവസം. ഒഴിവാക്കാനാകാത്ത ചിലവുകള് വന്നു ചേരുന്ന ദിവസമാണ്. വൈകീട്ടോടെ വിശുദ്ധ സ്ഥലങ്ങള് സന്ദര്‍ശിയ്ക്കുവാന് സാധ്യതയുണ്ട്.\nകാപ്രിക്കോണ് അഥവാ മകര രാശിയ്ക്ക് ഇന്ന് വ്യക്തിപരമായും തൊഴില്‍പരമായും ഏറെ നല്ല ദിവസമാണ്. ഇവ രണ്ടിലും നിങ്ങള്‍ക്കു നേട്ടങ്ങളുണ്ടാക്കാന് സാധിയ്ക്കും. അപ്രതീക്ഷിതമായ സംഭവങ്ങള് നേരിടേണ്ടി വരും. ദിവസം ചെല്ലുന്തോറും പല സംഭവങ്ങളുമുണ്ടാകും, ഇതെല്ലാം സന്തോഷദായകവുമാകും.\nഅക്വേറിയസ് അഥവാ കുംഭ രാശിയ്ക്ക് ഇന്ന് നിങ്ങള്‍ക്ക് ബിസിനസ് വേള്‍ഡിന്റെ പ്രാധാന്യം മനസിലാകുന്ന ദിവസമാണ്. ചിട്ടയില്ലാത്തതിന്റെ പ്രശ്‌നങ്ങള് തിരിച്ചറിയുന്ന ദിവസം. പല പ്ലാനുകളും പദ്ധതികളും വീണ്ടും ആവിഷ്‌കരിയ്‌ക്കേണ്ടി വരുന്ന ദിവസം. ഇത് ജോലിയിലായാലും കുടുംബത്തിലായാലും.\nപീസസ് അഥവാ മീന രാശിയ്ക്ക് ഇന്ന് സ്റ്റോക്ക് മാര്‍ക്കറ്റ് പോലുള്ളവയില് വെറും നിരീക്ഷണത്തോടെ പ്രവര്‍ത്തിയ്ക്കുന്നതു ദോഷം വരുത്തും. നഷ്ടമുണ്ടാക്കും. വ്യക്തിപരമായി ജീവിതത്തില് സന്തോഷകരമായ പല മുഹൂര്‍ത്തങ്ങളുമുണ്ടാകും.\nDaily Horoscope 27th June 2019 Thursday\nDaily Horoscope 27th June 2019 Thursday, Read more to know about,\nStory first published: Thursday, June 27, 2019, 4:00 [IST]\nJun 27, 2019 ലെ വാര്‍ത്തകള്


Jayaram in Balu Mahendras film - Malayalam Filmibeat\nബാലു മഹേന്ദ്ര ചിത്രത്തില് ജയറാം നായകന്\nനീണ്ട ഇടവേളയ്ക്ക് ശേഷം തമിഴിലെ ഹിറ്റ്മേക്കറായ ബാലു മഹേന്ദ്ര സിനിമ ഒരുക്കുന്നു. ജയറാമാണ് ചിത്രത്തില് നായകനാവുന്നത്.\nജൂലി ഗണപതിയെന്നാണ് ചിത്രത്തിന് പേരിട്ടിരിക്കുന്നത്. സരിതയും രമ്യാകൃഷ്ണനുമാണ് നായികമാര്. പതിവ്ശൈലിയില് നിന്ന് വ്യത്യസ്തമായി ഗ്ലാമറില്ലാത്ത ഒരു വേഷത്തിലാണ് രമ്യാ കൃഷ്ണന് ഈ ചിത്രത്തില് അഭിനയിക്കുന്നത്.\nഅഞ്ച് വര്‍ഷത്തെ ഇടവേളയ്ക്ക് ശേഷമാണ് ബാലു മഹേന്ദ്ര ഒരു ചിത്രം സംവിധാനം ചെയ്യുന്നത്. കമലഹാസന് നായകനായ സതി ലീലാവതിയാണ് ബാലു മഹേന്ദ്രയുടെ അവസാനത്തെ ചിത്രം.\nസിനിമയില് നിന്ന് വിട്ടുനിന്ന സമയത്ത് ബാലു മഹേന്ദ്ര ടി വി സീരിയലുകള് ചെയ്തിരുന്നു. ഒന്നര വര്‍ഷമായി സീരിയല് രംഗത്തു നിന്നും വിട്ടുനില്‍ക്കുകയാണ്.\nതമിഴിലെ സിനിമാരീതികള് മാറിയതോടെ തനിക്ക് നിര്‍മാതാക്കളില്ലാതായതു മൂലമാണ് സിനിമാരംഗത്തു നിന്ന് വിട്ടുനില്‍ക്കേണ്ടി വന്നതെന്നാണ് ബാലു മഹേന്ദ്ര പറയുന്നു. ജയറാമിന്റെ അഭിനയസാധ്യതകള് ഉപയോഗപ്പെടുത്താന് കഴിയുന്ന കഥാപാത്രമാണ് ജൂലി ഗണപതിയിലേതെന്ന് ബാലു പറഞ്ഞു.\nഊമക്കുയില്, മൂന്നാം പിറ, വീട് തുടങ്ങിയ സൂപ്പര് ഹിറ്റുകള് ഒരുക്കിയ മലയാളത്തില് രണ്ട് ചിത്രങ്ങള് സംവിധാനം ചെയ്തിട്ടുണ്ട്. ഓളങ്ങളും മമ്മൂട്ടി നായകനായ യാത്രയും പ്രേക്ഷകരെ ഏറെ ആകര്‍ഷിച്ച ചിത്രങ്ങളായിരുന്നു.


നിഷ്കാസിതരുടെ ഡയറിക്കുറിപ്പുകൾ –4.പർവീണിൻ്റെ നരകയാത്രകൾ – Dr.KP Sudheera (Vidyavachadpathy)\nപത്ത് വർഷങ്ങൾക്ക് മുമ്പ് ഒരു സാഹിത്യ സെമിനാറിൽ പങ്കെടുക്കാൻ പോയപ്പോഴാണ് ഞാൻ പർവിന്ദറിനെ പരിചയപ്പെടുന്നത്. അമേരിക്ക, പാരീസ്, ലണ്ടൻ – ഇങ്ങനെയായിരുന്നു ആ സാഹിത്യ യാത്രാ പദ്ധതി. അമേരിക്കയിൽ ഹോട്ടലിൽ താമസിപ്പിക്കുന്നതിന് പകരം ഞങ്ങൾ പതിനഞ്ച് എഴുത്തുകാരികളെ ഡോക്ടർ മേത്തയുടെ വലിയ വീട്ടിലായിരുന്നു താമസിപ്പിച്ചത് – ലണ്ടനിൽ പലപല ഗൃഹങ്ങളിൽ ഞങ്ങൾ അതിഥികളായി. എനിക്ക് പർവീന്ദറിൻ്റെ മനോഹരമായ വീടായി താവളം. അവിടുന്ന് അവരെന്നെ പ്രോഗ്രാം നടക്കുന്ന ഇടത്തേക്കും അതിന് ശേഷമുള്ള ലണ്ടൻ പര്യടനത്തിനും കൂടെ വരും – അന്ന് മുതൽ പർവിന്ദറും ഞാനും അടുത്ത കൂട്ടുകാരികളായി.. പത്തു വർഷങ്ങൾക്ക് ശേഷവും ആ ബന്ധം തുടരുകയാണ്.പർവിന്ദറിൻെറ ജീവിത കഥ എന്നെ ഞെട്ടിച്ചു കളഞ്ഞു.\nആധുനിക യുഗത്തിലെ എല്ലാ സങ്കീർണതയിലും സ്ത്രീ ജീവിതത്തിൻ്റെ കണ്ണീർപ്പാടുകളുണ്ട്. ശാസ്ത്രം ഇത്ര പുരോഗമിക്കുന്നതിന് മുമ്പുള്ള കഥയാണ്. അല്ലല്ല- ജീവിത കഥ തന്നെ.\nപർവിന്ദറിനെ ഞാൻ പർവീൺ എന്ന് വിളിച്ചു പോന്നു.\nപർവീൺ പഞ്ചാബിലാണ് ജനിക്കുന്നത്. അച്ഛൻ സമ്പന്നനായതിനാൽ പ്രവീണിൻ്റെ ജീവിതം സുഖകരമായിരുന്നു. അവളുടെ കുട്ടിക്കാലം മധുരതരമായിരുന്നു. വീട് നിറയെ ആളുകൾ കുട്ടികൾ -മുത്തശ്ശൻ, മുത്തശ്ശി – പർവീൺ നന്നായി പാടുന്നത് കണ്ട് അവളെ അച്ഛൻ സംഗീതം പഠിക്കാനയച്ചു. സുന്ദരിയായ പർവീൺ സ്കൂളിലെ .മിടുക്കിയിരുന്നു.സ്കൂൾ കാലം കഴിഞ്ഞ് അവൾ കോളേജിലത്തി.\nപഠിപ്പിലും സംഗീതത്തിലും മിടുക്കിയായ പർവീൺ കോളേജിലെ ചെറുപ്പക്കാരുടെ ശ്രദ്ധാകേന്ദ്രമായി. അമർപ്രീത് എന്ന പഞ്ചാബി സുന്ദരനിൽ അവൾ അനുരക്തയായി- പ്രണയത്തിൻ്റെ മാന്ത്രിക വനത്തിലൂടെ അവരിരുവരും സഞ്ചാരം തുടങ്ങി.എം.എസ്.സി.കഴിഞ്ഞ് അമർപ്രീത് എന്ത് ചെയ്യണം എന്ന് അച്ഛനുമായി ആലോചിച്ചു –\n” ഇനി നീ വിവാഹമൊക്കെ കഴിച്ച് എൻ്റെ കൂടെ ബിസിനസ്സിൽ കൂടിക്കോ.”\nവിവാഹമോ? അമർ അമ്പരന്നു. അവൻ അമ്മയ്ക്ക് മുന്നിൽ തൻ്റെ പ്രണയരഹസ്യം അറിയിച്ചു. അച്ഛൻ ആളെ വിട്ട് അന്വേഷിപ്പിച്ചു. തരക്കേടില്ലാത്ത കുടുംബം. പെൺകുട്ടിയും സുന്ദരി – അങ്ങനെ പർവീണിൻ്റെ വീട്ടിൽ ആലോചനയുമായി അമറിൻ്റെ അമ്മാവനെത്തി – വിവരം പറയാമെന്ന് പറഞ്ഞ് അച്ഛൻ അദ്ദേഹത്തെ തിരിച്ചയച്ചു.\nഅദ്ദേഹം പടി കടന്നയുടൻ അച്ഛൻ പർവീണിൻ്റെ മുറിയിലേക്ക്.ഒരു കൊടുങ്കാറ്റ് പോലെ പാഞ്ഞുചെന്നു. അവളുടെ പനിനീർ പൂ പോലുള്ള കവിളത്ത് ഇടിവെട്ടും പോലൊരു പ്രഹരം – പർവീൺ താഴെ വീണു പോയി -“നീ കോളേജിൽ പോണത് പഠിക്കാനോ – അതോ കണ്ട തെണ്ടി പയ്യന്മാരെ പ്രേമിക്കാനോ? “\nപർവീൺ എഴുന്നേറ്റ്, അടിയേറ്റ ചെമ്പരത്തിപ്പൂ പോലെ ചുവന്ന് പോയ കവിൾ ഒന്ന് തുടയ്ക്കുക പോലും ചെയ്യാതെ പറഞ്ഞു.\n” അമർപ്രീത് തെണ്ടിയല്ലച്ഛാ-അവൻ്റെയച്ഛൻ നല്ല ഒന്നാം തരം ടെക്റ്റയിൽ മില്ലിൻ്റെ ഉടമയാണ് “\n” മിണ്ടരുത് – “അച്ഛൻ അവളെ തലങ്ങും വിലങ്ങും തല്ലി – .പർവീൺ കരഞ്ഞില്ല. പക്ഷെ പഠിത്തം മുടങ്ങി -“നമുക്ക് ഒന്നാവാൻ ഭാഗ്യമില്ല അമർപ്രീത് – പിരിയുകയേ വഴിയുള്ളൂ”\nഅവൾ അമർപ്രീതിന് കരഞ്ഞുകൊണ്ട്ക ത്തെഴുതി.\nഅങ്ങനെ മൂന്നാം വർഷ പാ0ങ്ങൾ വീട്ടിലിരുന്ന് പഠിച്ച് പർവീൺ ഒന്നാം ക്ലാസോടെ ഡിഗ്രി യെടുത്തു.അപ്പോഴേക്കും അച്ഛൻ കുടുംബത്തെ ദില്ലിയിലേക്ക് പറിച്ചു നട്ടിരുന്നു.\nസുന്ദരിയായ പർവീണിന് ലണ്ടനിൽ ജോലി ചെയ്യുന്ന ഒരു എൻജിനിയറുടെ വിവാഹാലോചന.\nഅച്ഛൻ നേരിട്ട് ചെന്ന് അന്വേഷിച്ചു.ചെറുക്കൻ സുന്ദരൻ – നല്ല ആഭിജാത്യമുള്ള കുടുംബം. .ലക്ഷക്കണക്കന്നാണത്രെ ലണ്ടനിൽ പയ്യൻ്റെ ശമ്പളം – അച്ഛനും അമ്മയ്ക്കും തൃപ്തിയായി. വിവാഹം ആർഭാടമായി നടന്നു.\nഅന്ദീപിന് നവവധുവിനെ പിരിഞ്ഞ് ജീവിക്കാൻ വയ്യാ – ലീവുണ്ട് – പർവീണിൻ്റെ പാസ്പോർട്ടും വിസയും ശരിയാവട്ടെ – ഒന്നിച്ചു പോകാം.\nഅങ്ങനെ അമ്പത് വർഷം മുമ്പുള്ള ലണ്ടൻ സിറ്റിയിലേക്ക് അവളുടെ ജീവിതം പറിച്ചുനടപ്പെട്ടു. ഒരു പെൺകുട്ടി ഒഴിഞ്ഞു പോയതിൻ്റെ ആശ്വാസത്തിൽ അച്ഛനുമമ്മയും നെടുവീർപ്പയച്ചു.ലണ്ടനിലെ പത്താം നിലയിലുള്ള ഫ്ലാറ്റിൽ എത്തിയപ്പോൾ പർവീൺ അമ്പരന്നു.അന്ന് ലിഫ്റ്റില്ല -നടന്നു കയറി ക്ഷീണിച്ച് അവർ ഫ്ലാറ്റിലണഞ്ഞു – അതൊരു ഒറ്റമുറി. ഫ്ലാറ്റായിരുന്നു. ഒരു വശത്ത് കട്ടിൽ. മറുവശത്ത് അടുക്കള – കൊച്ചു കുളിമുറിയുടെ വിഭജനം -ടോയ്ലറ്റെവിടെ? അവൾ ചോദിച്ചു –\n“കട്ടിലിൻ്റെ താഴെ കാണുന്ന .ആ പാത്രത്തിൽ മൂത്രമൊഴിക്കാം – പുലർച്ചെ എഴുന്നേറ്റ് അക്കാണുന്ന വെളിമ്പറമ്പിൽ പോയി വെളിക്കിരിക്കാം – ആഴ്ചയിലൊരു നാൾ വെള്ളമെത്തും- അത് താഴെ നിന്ന് കൊണ്ട് വന്ന് കുളിക്കാം.”\nപർവീൺ തളർന്നു പോയി.. ലക്ഷക്കണക്കിന് ശമ്പളം’ വാങ്ങിക്കുന്ന ആളുടെ താമസസ്ഥലം!\nഎത്രയും വേഗം തിരിച്ച് നാട്ടിലെത്തണം – അവൾ ആരും കാണാതെ കരഞ്ഞു.\n“നമുക്ക് മെച്ചപ്പെട്ട ഒരു ഫ്ലാറ്റ് ഈ ലണ്ടൻ നഗരത്തിൽ കിട്ടില്ലേ അന്ദീപ് ? എനിക്കിവിടെ ശ്വാസം മുട്ടുന്നു – അവൾ പറഞ്ഞു പോയി.”നീ ക്ഷമിക്ക് – എല്ലാം ശരിയാക്കാം- “\nഅയാൾ കോട്ടും ടൈയും ധരിച്ച് ജോലിക്ക് പോകാൻ ഒരുങ്ങുകയാണ്.\nമാസങ്ങൾ അങ്ങനെ ഇഴഞ്ഞു നീങ്ങി. താഴെ വെള്ളമെടുക്കാൻ ചെല്ലുമ്പോൾ കാണുന്ന ഫ്ലാറ്റ് നിവാസികളുമായി പർവീൺ ചങ്ങാത്തത്തിലായി. ഒരു നാൾ അയൽവാസിയായ മേരി ആൻ അവളുടെ കതകിൽ തട്ടി.\n” പർവിന്ദർ – ഞാൻ മാർക്കറ്റിലേക്ക് പോകുന്നു. പച്ചക്കറി വാങ്ങാൻ- നീ പോരുന്നോ? എത്ര നാളാണ് നീയിങ്ങനെ ഈ ഒറ്റമുറി ഫ്ലാറ്റിൽ പുറത്തിറങ്ങാതെ? നിനക്കീ ലണ്ടൻ നഗരമൊക്കെ ഒന്ന് കാണണ്ടേ? “പെട്ടെന്നുള്ള ആവേശത്തിൽ പർവീൺ പറഞ്ഞു.\n“മേരീ. ഞാനും വരുന്നു -പച്ചക്കറിയെല്ലാം കഴിഞ്ഞിരിക്കയാണ്. ഞാൻ ഒന്ന് വസ്ത്രം മാറിക്കോട്ടെ”\nഅവൾ അലമാരി തുറന്ന് ഭർത്താവ് സൂക്ഷിച്ച് വെച്ച പണമെടുത്തു. – വിവാഹം കഴിഞ്ഞ് പോരുമ്പോൾ അച്ഛൻ വാങ്ങിച്ചു തന്ന സൂട്ടുകളിൽ ഏറ്റവും മനോഹരമായ ഒന്നെടുത്ത് ഉടുത്തു.\nഅവർ മാർക്കറ്റിലേക്കുള്ള ബസ്സിൽ കയറി -” ടിക്കറ്റ് ഞാനെടുക്കാം മേരി – അവൾ പഴസ് തുറന്നു –\n“കണ്ടക്ടറും ഡ്രൈവറും ഇവിടെ ഒരാളാണ്. നമ്മളോടൊക്കെ പൈസ വാങ്ങിയ ശേഷം അയാൾ. ഡ്രൈവറുടെ സീറ്റിൽ ചെന്നിരിക്കും .പിന്നെ ഇവിടെ ആരും ആരുടേയും ബില്ല് കൊടുക്കില്ല. ഞാൻ എൻ്റെത് കൊടുക്കും. നീ നിൻ്റേതും – ഇതൊക്കെ. അറിഞ്ഞിരിക്കണം – ” ” ശരി – മേരീ’ ഞാനറിഞ്ഞില്ല.” കണ്ടക്ടർ അടുത്തെത്തി.\nഅവൾ പണമെടുത്ത് അയാൾക്ക് കൊടുക്കുമ്പോൾ, ആ മുഖം കണ്ടു – അവൾ ചാടി എഴുന്നേറ്റ് പോയി – “അന്ദീപ് – നിങ്ങൾ, നിങ്ങളിവിടെ?”\nഅന്ദീപ് ഒന്നുമറിയാത്ത പോലെ ടിക്കറ്റ് മുറിച്ചു കൊടുത്തു – എന്നിട്ട് ഡ്രൈവറുടെ സീറ്റിൽ കയറിയിരുന്നു. അയാളുടെ യൂണിഫോമിൻ്റെ കാർക്കശ്യത്തിലേക്ക് അവൾ നടുക്കത്തോടെ നോക്കിയിരുന്നു.\nഅന്ന് രാത്രി മുതൽ അന്ദീപ് ഒരു പുതിയ മനുഷ്യനായി അവൾക്ക് മുമ്പിൽ അവതരിച്ചു.\nഅയാൾക്കായി വാതിൽ തുറന്ന ഉടൻ ഇടിമിന്നൽ പോലൊരു ആക്രോശവും വെടി പൊട്ടുന്ന ഒരടി ചെകിട്ടത്തും.\nഅതിനേക്കാൾ അവളെ വേദനിപ്പിച്ചത് അയാളുടെ സംസ്കാര ശൂന്യമായ വാക്കുകളായിരുന്നു.\nപിറ്റേന്ന് മുതൽ അയാൾ സൂട്ടും കോട്ടും ധരിച്ച് താഴത്തെ ഒരു സുഹൃത്തിൻ്റെ വീട്ടിൽ വെച്ച് യൂണിഫോം ധരിച്ച് പോകുന്ന ശീലം നിർത്തി. വീട്ടിൽ തന്നെ പർവീൺ അയാളുടെ പരുക്കൻ യൂണിഫോം കഴുകിയുണക്കി- അയാളുടെ സ്വഭാവം കൂടുതൽ പരുക്കനായി- നിത്യവും മദ്യം സേവിച്ച് വരും – അവളുടെ ശ്വേത സുഭഗമായ ശരീരത്തിൽ അവിടവിടെ ചോര കക്കിയ പാടുകൾ പ്രത്യക്ഷപ്പെട്ടു. പിറ്റേ ദിവസം അവളെ അത്രമേൽ പ്രഹരിച്ച ഒരു ഭാവവും കാണിക്കാതെ അയാൾ. പെരുമാറും – സഹികെട്ടപ്പോൾ പവീൺ അമ്മയ്ക്ക് വിശദമായി ഒരു കത്തെഴുതി. അനേക നാളുകൾക്ക് ശേഷം മറുപടി വന്നു – “നീ പറയും പോലെ വിവാഹമോചനമൊന്നും നടക്കില്ല.. നിൻ്റെ അനിയത്തിമാരെ പിന്നീട് വിവാഹം കഴിക്കാൻ ആരെങ്കിലും വരുമോ? എല്ലാം നിൻ്റെ വിധിയെന്ന് കരുതി ആശ്വസിക്കൂ – ഇനി നീ ഇത്തരം പരാതികൾ എഴുതി അയക്കരുത് – “\nപർവീൺ ശരിക്കും തളർന്ന് പോയി – ഈ തടവിൽ നിന്ന് തനിക്കിനി രക്ഷയില്ല – അവൾക്ക് തീർച്ചയായി. ഭർത്താവിനോട് അവൾ കൂടുതൽ അടുത്തു നല്ല വാക്കുകൾ പറഞ്ഞു – ഇനി മദ്യപിക്കരുതെന്ന് കരഞ്ഞ് അപേക്ഷിച്ചു – ഒന്നിനും സ്ഥലമുണ്ടായില്ല -ആ ലേബർ ക്യാമ്പിൽ അവളുടെ യൗവ്വനംകരിഞ്ഞുണങ്ങി – ആയിടെ പത്രത്തിൽ അവളൊരു പരസ്യം കണ്ടു. കുട്ടികളുടെ നഴ്സറിയിൽ ജോലി ലഭിക്കാനുള്ള ട്രെയിനിംഗ് തുടങ്ങുന്നു – അവൾ അപേക്ഷിച്ചു. ട്രെയിനിംഗ് തുടങ്ങിയപ്പോഴാണ് അറിയുന്നത്. താൻ ഗർഭിണിയാണ് – താൻ അച്ഛനാകാൻ പോകുന്നവിവരമറിഞ്ഞ് ഭർത്താവിന് സന്തോഷമൊന്നും തോന്നിയില്ല. പർവീൺ ഒരു വിധം ട്രെയിനിംഗ് പൂർത്തിയാക്കി.\nപൂർണ ഗർഭിണിയായ അവളെ തറയിലേക്ക് തള്ളിയിട്ട് അവൾക്ക് മേൽ കയറിയിരുന്ന് അയാളവളെ മർദ്ദിക്കുന്നത് ഒരു നാൾ തുറന്നിട്ട വാതിലിലൂടെ അയൽക്കാരി കണ്ടു. അവർ പോലീസിൽ പരാതി കൊടുത്തു.പോലീസ് വന്നപ്പോൾ നല്ലവളായ പർവീൺ പറഞ്ഞു – ” എനിക്ക് പരാതിയില്ല. എനിക്കെൻ്റെ കുഞ്ഞിന് അച്ഛൻ വേണം ഇനിയങ്ങനെ ഉണ്ടാകാതിരുന്നാൽ മതി.”\nഅങ്ങനെ ആരോരും നോക്കാനില്ലാതെ പർവീൺ അമ്മയായി. ആരോരും ശുശ്രൂഷിക്കാനില്ലാതെ ആ അമ്മ പ്രസവിച്ച അന്ന് മുതൽ വീട്ടിലെ ജോലിയെല്ലാം ചെയ്തു – കുഞ്ഞിനെ നോക്കി. മകൾക്ക് അവൾ പേരിട്ടു. ചന്ദാനി .\nമകൾക്ക് ഒരു വയസ്സായപ്പോൾ അവൾക്കൊരു ജോലി ലഭിച്ചു.നഴ്സറി അസിസ്റ്റൻ്റായി – മൂന്ന് ബസ് മാറി കയറി വേണം ജോലിസ്ഥലത്തെത്താൻ – കുഞ്ഞിനെ ഡേേ കെയറിലാക്കി അവൾ ജോലിക്ക് പോയിത്തുടങ്ങി. ഭർത്താവ് നിസ്സoഗനായിരുന്നു – ഒരുു സഹായവും ചെയ്യില്ല.അവൾ വീണ്ടും ഗർഭിണിയായി – കുഞ്ഞിന് ഒന്നര വയസ്സേ ആയുള്ളൂ. ആരുമാരും ശ്രദ്ധിക്കാനില്ലാതെ അവൾ വീണ്ടും അമ്മയായി –\nരണ്ടാമത്തെ മകൾക്ക് അവൾ അവനീത് എന്ന് പേരിട്ടു – ഭർത്താവിൻ്റെ മദ്യപാനവും അത് കഴിഞ്ഞുള്ള ദേഹോപദ്രവങ്ങളും കൂടി വന്നു – മദ്യപിച്ച് വന്ന് അച്ഛൻ അമ്മയെ തല്ലുന്നത് കണ്ട് കുട്ടികൾ പേടിച്ചു കരയാൻ തുടങ്ങി – ഇനി ഇത് തുടർന്നാൽ ശരിയാവില്ലെന്ന് പർവീണിന് മനസ്സിലായി. ജോലി കഴിഞ്ഞ് ഡേ കെയറിൽ നിന്ന് കുഞ്ഞുങ്ങളെ എടുത്ത്,ഒരു തോളിൽ കുഞ്ഞിനേയും വലത് കയ്യിൽ അരിയും സാധനവും ഇടതുകയ്യിൽ മൂത്ത മകളുടെ വലംകൈയുമായി പത്താം നിലയിലേക്കണയുമ്പോൾ പർവീൺ കിതച്ച് തളരും.\nഒരു രാത്രിയിൽ പർവണിൻ്റെ പുറം കയ്യിൽ അയാൾ പുകയുന്ന സിഗരറ്റുകുറ്റി വെച്ച് പൊള്ളിച്ചു. തല്ല് കൊണ്ടാലും തീ കൊണ്ട് പൊള്ളിച്ചാലും കരയുന്നവളല്ല പർവീൺ – എന്നാൽ കുട്ടികൾക്ക് വേണ്ടി താൻ ജീവിച്ചിരിക്കണം.ആ രാത്രി തന്നെ ഒരു പരാതി എഴുതി വെച്ചു.ജോലിക്ക് പോകുമ്പോൾ പോലീസ് സ്റ്റേഷനിൽ ഏൽപിച്ചു.നഴ്സിറിയുടമ ഒരു സ്ത്രീയായിരുന്നു – കാര്യങ്ങളറിഞ്ഞ അവർ തൻ്റെ വീടിൻ്റെ മുകളിലത്തെ നില പർവീണിനും കുഞ്ഞുങ്ങൾക്കുമായി ഒഴിഞ്ഞു കൊടുത്തു.\nപർവീൺ സമാധാനപൂർണമായ ഒരു ജീവിതം തുടങ്ങി.\nഎന്നാൽ അതിനധികം ആയുസ്സില്ലായിരുന്നു ഭർത്താവ് അവളെ തിരഞ്ഞെത്തി. നിരന്തരം ശല്യപ്പെടുത്താൻ തുടങ്ങി. അത് വീട്ടുമയക്കും ഇഷ്ടമായില്ല. വീട്ടിലേക്ക് തിരിച്ചു ചെല്ലണം എന്നതായിരുന്നു ആവശ്യം- പോലീസിൻ്റെ താക്കീതുകൾ അയാളെ വിറളി പിടിപ്പിച്ചിരുന്നു.\nഅവിടെയും രക്ഷയില്ലെന്നറിഞ്ഞ പർവീൺ ലണ്ടനിലെ തന്നെ മറ്റൊരു സ്ഥലത്ത് താമസിക്കുന്ന അമ്മാവന് കത്തെഴുതി. കുഞ്ഞുങ്ങളേയും കൊണ്ട് അങ്ങോട്ട് ചെല്ലാൻ അനുമതി കിട്ടി. പർവീൺ ജോലി രാജി വെച്ച് കണ്ണീരോടെ പടിയിറങ്ങി.കുഞ്ഞുങ്ങളേയും കൊണ്ട് അമ്മാവനരികിലെത്തി. ഭാര്യയും മൂന്ന് കുഞ്ഞുങ്ങളും അടങ്ങുന്ന കുടുംബം – വിവരങ്ങളറിഞ്ഞ് അമ്മാവൻ ക്ഷുഭിതനായി – വിവാഹമോചനത്തിനുള്ള കടലാസ്സുകൾ തയ്യാറാക്കി – അവളതിൽ വിറയ്ക്കുന്ന കൈകളാൽ ഒപ്പിട്ടു.താൻ എന്നെന്നേക്കുമായി ഈ ഭൂഗോളത്തിൽ ഒറ്റപ്പെടാൻ പോകുന്നു – അനാഥയാവുന്നു – സ്വന്തം പുത്രിയുടെ രക്തവും മാംസവും കൊണ്ടേ ദൈവത്തിന് തൃപ്തി വരൂ എങ്കിൽ അങ്ങനെയാവട്ടെ –\nനഴ്സറിയിലെ ജോലി ഉപേക്ഷിച്ചുവെങ്കിലും പർവീണിന് ആ വീട്ടിൽ എടുത്താൽ തീരാത്ത ജോലി ഉണ്ടായിരുന്നു. പർവീൺ വന്നെത്തിയതിൽ അമ്മായി അതിരറ്റ് സന്തോഷിച്ചു. കാരണം അതികാലത്തെഴുന്നേറ്റ് പർവീൺ അടുക്കളയിൽ കയറി ഭക്ഷണമുണ്ടാക്കും – കുഞ്ഞുങ്ങളെ ഭക്ഷണം കഴിപ്പിക്കും – ജോലിക്ക് പോകുമ്പോൾ തനിക്കും ഭർത്താവിനും ഉള്ള ലഞ്ച് പാക്ക് ചെയ്ത് തരും. എല്ലാവരുടേയും വസ്ത്രങ്ങളലക്കി ഉണക്കി മടക്കി വെക്കും.വീടും പരിസരവും വൃത്തിയാക്കി വെക്കും.\nഒരു നാൾ അവരെല്ലാം ചേർന്ന് അമ്മാവൻ്റെ സുഹൃത്തിൻ്റെ പിറന്നാൾ പാർട്ടിക്ക് പോയി. ആ വീടിൻ്റെ മൂലയിൽ ഒതുങ്ങി ഇരുന്ന് ഭക്ഷണം കഴിക്കുന്ന അവൾക്കരികിലേക്ക് സുന്ദരനായ ഒരു മനുഷ്യൻ നടന്നടുത്തു.അമർപ്രീത് ! ദൈവമേ – അമർപ്രീത് ! ജീവിതപ്പാതയിൽ മറ്റെന്തും അവൾ പ്രതീക്ഷിച്ചിരുന്നു. പക്ഷെ, അമർപ്രീതിനെ ഇനിയെന്നെങ്കിലും കാണുമെന്ന് പ്രതീക്ഷിച്ചില്ല.തൻ്റെ സൗന്ദര്യം വാർന്ന് പോയ രൂപവും വിലകുറഞ്ഞ വസ്ത്രങ്ങളും ഒട്ടിപ്പോയ കവിളുകളും അയാളിൽ നിന്നെങ്ങനെ ഒളിപ്പിക്കണം എന്നവൾ അന്ധാളിച്ചു. മണ്ണ് തുളച്ച് ഭൂമിയിൽ അപ്രത്യക്ഷയാവാൻ ആഗ്രഹിച്ചു.\nഎന്നാൽ അമർപ്രീത് നിറഞ്ഞ ചിരിയോടെ കൈ നീട്ടി- “പർവിന്ദർ – നിനക്ക് യാതൊരു മാറ്റവുമില്ല.. ഞാൻ അവസാനം കണ്ടത് പോലെത്തന്നെ !പക്ഷെ, വർഷളെത്ര കൊഴിഞ്ഞു പോയി! ആട്ടെ – നിൻ്റെ ഭർത്താവെവിടെ? പരിചയപ്പെടുത്തു. എന്നേക്കാൾ കേമനാവും തീർച്ച – നിനക്കെത്ര കുട്ടികളാണ്?” അപ്പോഴേക്കും കുഞ്ഞുങ്ങൾ പർവീണിനരികിലേക്ക് ഓടിയെത്തി.\n” അമ്മേ – ആ കുസൃതിക്കാരനായ ജോൺ പറയുകയാണ് – “അപരിചിതനെ കണ്ട് ചന്ദാന നിർത്തി. “ഇതാരാണമ്മേ ?”\n“നിങ്ങളുടെ അച്ഛൻ ആവേണ്ടിയിരുന്ന ആൾ ” അമർപ്രീത് ചിരിച്ചു.\nകുട്ടികൾ ഒന്നും മനസ്സിലാവാതെ ചിരിച്ചു കൊണ്ട് ഓടിപ്പോയി.\n” നിൻ്റെ ഭർത്താവെവിടെ?”\nഅങ്ങോട്ട് കയ്യിൽ ഒരു പ്ലെയ്റ്റുമായി കടന്നു വന്ന അമ്മാവനാണ് മറുപടി പറഞ്ഞത്.\n“അവനെ നിങ്ങൾ ഇവിടെയെങ്ങും കാണില്ല, ഡോക്ടർ അമർപ്രീത് – “\nഅവർ സംസാരിക്കവേ പർവീൺ അവിടുന്ന് രക്ഷപ്പെട്ടു.\nപിന്നീട് അമ്മാവൻ പറഞ്ഞാണ് അറിഞ്ഞത്.ലണ്ടനിലെ വിഖ്യാതമായ ഒരു ആശുപത്രിയിലെ കാർഡിയോളജിസ്റ്റാണ് ഡോ.അമർപ്രീത് – “കോളേജിൽ നീ അവൻ്റെ ജൂനിയർ ആയിരുന്നുവെന്ന്! എത്ര മിടുക്കി ആയിരുന്നു – ഇത്രയും ക്ലേശങ്ങൾ അവൾ അർഹിക്കുന്നില്ല എന്ന്!”ഡോക്ടുടെ ഖേദം അമ്മാവൻ .പറഞ്ഞപ്പോൾ . പർവീൺ കയ്പോടെ വിചാരിച്ചു : ജീവിതം കടിച്ചു തുപ്പിയ വെറും ചണ്ടിയായിത്തീർന്ന തന്നോടുള്ള സഹതാപം! .\nപക്ഷേ, ഈ ജീവിതം എത്ര വിചിത്രമാണ്! ഹരിതാഭമായ ഇലകളെ നിലം പതിപ്പിച്ച അതേ ദൈവം, മരുഭൂമിയിൽ വസന്തം ചമയ്ക്കുന്നു. അവൻ ഉണങ്ങിയ ചില്ലകളിൽ സ്പർശിക്കുമ്പോൾ, വേരുകളിൽ നിന്നുണർന്ന് കുരുന്ന് തളിരുകൾ ശിരസ്സുയർത്തുന്നു -പ ർവീണിന് .മുമ്പിൽ കടൽ രണ്ടായി വകഞ്ഞ് അവൻ വഴിയൊരുക്കുന്നു – പിന്നീടുള്ള ദിനങ്ങൾ പർവീണിനെ അതിശയിപ്പിച്ചു കൊണ്ടാണ് കടന്നുവന്നത്.അമർപ്രീത് അവളെ കാണാൻ വന്നു തുടങ്ങി.അവളെ തനിക്ക് ഒരിക്കലും ലഭിക്കില്ലെന്നറിഞ്ഞ അമർ എം.ബി.ബി.എസിന് ചേർന്നു – ഡോക്ടരായി – ലണ്ടനിൽ ഉപരിപഠനം – പിന്നെ അവിടെത്തന്നെ ജോലിയായി – നഴ്സായ ഒരു ബ്രിട്ടീഷ് വനിതയെ വിവാഹം കഴിച്ച് ബ്രിട്ടീഷ് പൗരനും ആയി.രണ്ട് കുട്ടികൾ ജനിച്ച ശേഷം ബ്രിട്ടീഷുകാരിക്ക് മറ്റൊരു പ്രണയം – ഭർത്താവിൻ്റെ അനുവാദത്തോടെ വിവാഹ മോചനം നേടി അവർ മറ്റൊരു ബ്രിട്ടീഷുകാരനൊപ്പം കഴിയുന്നു – എങ്കിലുമവർ ഇന്നും നല്ല സുഹൃത്തുക്കളാണ്.\n” ഇനി എന്താണ് തടസ്സം, പർവിന്ദർ – നമുക്ക് ഒന്നിച്ചു ജീവിക്കുക – ” അമർപ്രീത് പറഞ്ഞു –\n“അത് പറ്റില്ല അമർ-വിവാഹ മോചന പ്രക്രിയ കഴിയട്ടെ – “അന്ദേശിൻ്റെ സന്ദർശനം അമ്മാമൻ്റെ വീട്ടിലും അസ്വാരസ്യമായി – പക്ഷെ പർവീണിനെ അന്ദേശിൽ നിന്നും സ്വതന്ത്രയാക്കി വിധി വന്നു -അമർപ്രീതിനേയും പർവീണിൻ്റേയും വിവാഹം ലളിതമായി നടന്നു – എന്നാൽ ജീവിതം ആർഭാടമായിത്തീർന്നു – അമറിൻ്റെ സ്വന്തം കുഞ്ഞുങ്ങളായി ചന്ദാ നയേയും അവനീതിനേയും അയാൾ നെഞ്ചോട് ചേർത്തു. പർവീണിൻ്റെ കവിളുകൾ വീണ്ടും തുടുത്തു. അവളുടെ കണ്ണുകളിൽ നീല നക്ഷത്രങ്ങൾ ജ്വലിച്ചു.ചുണ്ടുകളിൽ അടക്കിയിട്ടും അടങ്ങാത്ത പുഞ്ചിരി പതഞ്ഞു. എല്ലാ നദികളും സമുദ്രത്തിലേക്ക് മടങ്ങുന്നത് പോലെ ജീവിത പഥങ്ങൾ അവളെ അമർ പ്രീതിലെത്തിച്ചു.അകലെയെങ്ങോ കേട്ട മണിനാദം പോലെ തോന്നിച്ച യൗവ്വനത്തിൻ മുഴക്കങ്ങൾ അവളിൽ തിരിയെ എത്തി. സൗരസ്പർശത്തിൽ അലിയുന്ന മഞ്ഞുമല പോലെ അവൾ അമർപ്രീതിൻ്റെ പ്രണയത്തിൽ ലയിച്ചു.\nഅങ്ങനെ സ്വപ്നതുല്യമായ രണ്ട് വർഷങ്ങൾ കടന്നു പോയി. കുട്ടികൾ നല്ല സ്കൂളിൽ പഠിക്കുന്നു.\nഅമർപ്രീത് പർവീണിനെയും കുഞ്ഞുങ്ങളേയും കൊണ്ട് ഷെയ്ക്സ്പിയറുടെ ഗൃഹം കാണാൻ സ്റ്റാറ്റ് ഫോർഡ് അപ് ഓൺ എവണിലേക്ക് ഡ്രൈവ് ചെയ്ത് പോയി. ബർമിംംഗ്ഹാമിൽ രണ്ടുനാൾ താമസിച്ച് അവർ തിരിച്ചെത്തി – കുട്ടികളെ സ്കൂളിലയച്ച ശേഷം പർവീൺ ലഞ്ചുണ്ടാക്കാൻ അടുക്കളയിൽ കയറി – അമർപ്രീത് പല ദിവസങ്ങളിലും ചെയ്തപ്പോലെ കുസൃതിയോടെ പിറകിലൂടെ വന്ന് സ്റ്റൗ ഓഫാക്കി -മതി ഡാർലിംഗ് നിൻ്റെ കുക്കിംഗ്-നീ കഷ്ടപ്പെടേണ്ട – നമുക്ക് പുറത്ത് നിന്ന് കഴിക്കാം കുട്ടികൾക്കും വൈകീട്ടത്തേക്ക് ഉളളത് പാർസൽ വാങ്ങാം – “\nഅങ്ങനെ അവർ പുറത്ത് പോയി ഭക്ഷണം കഴിച്ചു വന്നപ്പോൾ അമർപ്രീതിന് ഒരാഗ്രഹം – “ചൂടുള്ള ഒരു കോഫി .നിൻ്റെ കൈ കൊണ്ട് ഉണ്ടാക്കിത്തരില്ലേ? “പർവീൺ അയാളുടെ പിൻകഴുത്തിൽ അരുമയായി ചുംബിച്ചു കൊണ്ടു പറഞ്ഞു: – “പിന്നല്ലാതെ – ഇപ്പോൾ തരാം ഡാർലിംഗ്”\nസ്റ്റൗവിൽ വെള്ളം തിളച്ചപ്പോഴാണറിയുന്നത്, കാപ്പിപ്പൊടി തീർന്നിരിക്കയാണ് –\n” അമർ ഞാൻ നിക്സൻ്റ കടയിൽ ചെന്ന് കാപ്പിപ്പൊടി വാങ്ങിച്ച് ദാ – ഇപ്പഴിഞ്ഞെത്തും – “\n“ഞാൻ പോവാം ഡാർലിംഗ്: ” എന്ന് അമർ പ്രീത് പറഞ്ഞത് ശ്രദ്ധിക്കാതെ അവൾ വേഗം വസ്ത്രം മാറി. “രണ്ട മൂന്ന് ദിവസമായി. നിരന്തരം .ഡ്രൈവിംഗ് ആയിരുന്നില്ലേ അമർ- വിശ്രമിക്കൂ – ഞാനിതാ എത്തി. “\n” ശരി – നിൻ്റെ ഇഷ്ടം- നിൻ്റെ സ്നേഹം – ” അയാൾ സോഫയിലേക്ക് ചാരി .\nകാപ്പിപ്പൊടിയും ചില്ലറ സാധനങ്ങളും വാങ്ങി പർവീൺ വീട്ടിലെത്തി – അമർപ്രീത് സോഫയിൽ ചാരിക്കിടന്ന് ഉറക്കമാണ്. അവൾ ഒച്ചയുണ്ടാക്കാതെ. നല്ല കടുപ്പവും ചൂടുമുള്ള കാപ്പിയുമായി അടുത്തെത്തി. അയാളുടെ നെറ്റിയിലേക്ക് ചിതറി വീണ തലമുടികൾ ഒതുക്കി വെച്ചു – കൈകളിൽ ഒരു ശവത്തണുപ്പ് – അമർപ്രീത് സോഫയിലേക്ക് മറിഞ്ഞു വീണു. മറുവശത്തേക്ക് പർവീണും. ഇത് മൂന്നാമത്തെ പ്രഹരമാണ്. ഇത്തവണ ജീവിതം അവൾക്ക് താങ്ങാനാവാത്ത ഒരടിയാണ് കൊടുത്തത് – അവൾ ശരിക്കും വീണു പോയി.\nഏറ്റവും പ്രിയപ്പെട്ടവരേ- പർവീണിൻ്റെ കഥ ഇവിടെ തീരുന്നില്ല.\nജീവിതം അവർക്ക് പിന്നേയും കടമകൾ ബാക്കി വെച്ചിരുന്നു. അമർപ്രീതിൻ്റെ ആദ്യ ഭാര്യ അവളുടെ ഉത്തരവാദിത്വം ഏറ്റെടുത്തു. അവളെ കൂടുതൽ പഠിപ്പിച്ച് കോളേജധ്യാപികയാക്കി – അമർ പ്രീതിൻ്റെ ഇൻഷുറൻസ് തുകയെല്ലാം പർവീണിന് വാങ്ങിച്ചു കൊടുത്തു. പിന്നീട് മക്കളുടെയെല്ലാം വിദ്യാഭ്യാസം കഴിഞ്ഞു. ജോലിയായി – ചാന്ദനയെ അമേരിക്കയിലുള്ള ഒരു ഡോക്ടർ വിവാഹം കഴിച്ചു -അനസിനെ ലണ്ടനിലുള്ള ഒരുദ്യോഗസ്ഥനും –\nപർവീൺ സ്വന്തമായി ഒരു ഫ്ലാറ്റ് വാങ്ങി തനിച്ചു കഴിയുന്നു. വിധവാ പെൻഷനും സർക്കാരിൻ്റെ മറ്റാനുകൂല്യങ്ങളും – സമകാലിക യാന്ത്രിക ജീവിതത്തിൻ്റെയും വിവര സാങ്കേതികതയുടേയും ലോകത്ത് ഭൂതകാലത്തിൻ്റേയും .ഭാവിയുടേയും ഭാരങ്ങളില്ലാതെ,യാതൊരു അല്ലലും ഇല്ലാതെ അവിടുത്തെ മറ്റനേകം വിധവകളെപ്പോലെ ഒരു സ്വസ്ഥജീവിതം.


വിദ്യാ ബാലൻ എന്തുകൊണ്ട് ഭർത്താവിനൊപ്പം സിനിമ ചെയ്യുന്നില്ല; കാരണം ഇതാണ്, why vidyabalan not acting in husband movie - Malayalam Filmibeat\nബോളിവുഡ് തെന്നിന്ത്യൻ സിനിമ പ്രേമികളുടെ പ്രിയപ്പെട്ട താരമാണ് വിദ്യാബാലൻ. കരിയറിനും കുടുംബത്തിനും ഒരുപോലെ പ്രധാന്യം കൊടുക്കുന്ന താരം വിവാഹ ശേഷവും സിനിമയിൽ സജീവമാണ്. സിനിമ നിർമ്മാതാവ് സിദ്ധാർഥ് കപൂറാണ് വിദ്യയുടെ ഭർത്താവ്. ബോളിവുഡിൽ നിരവധി ചിത്രങ്ങൾ ചെയ്തിട്ടുണ്ടെങ്കിലും ഇതുവരെ ഭർത്താവ് നിർമ്മിച്ച ചിത്രത്തിൽ താരം അഭിനയിച്ചിട്ടില്ല. ഇപ്പോഴിത ഇതിന്റെ കാരണം വ്യക്തമാക്കിയിരിക്കുകയാണ് താരം.\nസാധാരണഗതിയിൽ ഒരു നിർമ്മാതാവുമായിട്ടോ സംവിധായകനുമായോ പ്രശ്നം നടന്നാൽ ആ സിനിമ ഉപേക്ഷിക്കുകയാണ് ചെയ്യാറുള്ളത്. എന്നാൽ സിദ്ധാർഥിന്റെ ചിത്രത്തിലാണ് ഇത്തരത്തിലുള്ള പ്രശ്നം നടക്കുന്നതെങ്കിൽ , സിദ്ദാർഥ് എന്റേതാണല്ലോ എന്ന ചിന്തകാരണം ശക്തമായി ഞാൻ വാദിക്കും.അവസാനം അതൊരു വലിയ വഴക്കിലായിരിക്കും കലാശിക്കുന്നത്. അത്തരമൊരു സാഹചര്യത്തിന് താൽപര്യമില്ലാത്തതുകൊണ്ടാണ് ഭർത്താവിന്റെ ചിത്രത്തിൽ അഭിനയിക്കാത്തതെന്ന് താരം പറഞ്ഞു.\nവിജയശ്രീ ആത്മഹത്യ ചെയ്യില്ല! അവർക്കൊരു പ്രണയമുണ്ടായിരുന്നു, ശ്രീലത പറയുന്നു\nസിദ്ധാർഥിന്റെ ചിത്രത്തിൽ അഭിനയിക്കാത്തതിന്റെ മറ്റൊരു കാരണം പ്രതിഫലമാണ്. സാധാരണഗതിയിൽ താൻ ഒരു സിനിമയ്ക്ക് വാങ്ങുന്ന പ്രതിഫലം സിദ്ധാർഥ് തരണമെന്നില്ല. അത് എന്റെ സ്റ്റാർ വ്യാലൂവിനെ കുറച്ചു കാണിക്കുന്നതിനു തുല്യമാണ്.ഇത് പിന്നീട് വലിയ പ്രശ്നങ്ങൾക്ക് കാരണമാകും. രണ്ട് പേർക്കും ഒരുപോലെ ഇഷ്ടപ്പെടുന്ന തിരക്കഥകൾ വന്നിട്ടുണ്ടെങ്കിലും ജോലിയും കുടുംബവും രണ്ടായി നിൽക്കുന്നതാണ് നല്ലതെന്ന് തോന്നിയതുകൊണ്ട് ചിത്രം വേണ്ടെന്ന് വെച്ചിട്ടുണ്ടെന്നും വിദ്യ പറഞ്ഞു.\nആമിയില് നിന്നും പിന്മാറാനുള്ള കാരണം വ്യക്തമാക്കി വിദ്യ ബാലന്!!! ഒപ്പം ഉള്ളിലെ ഒരു ആഗ്രഹവും!!!\nRead more about: vidhya balan movie bollywood സിനിമ ബോളിവുഡ്\nwhy vidyabalan not acting in husband movie


Ash Gourd For Weight Loss: തടി കുറയ്ക്കാന് കുമ്പളങ്ങ കാട്ടും അത്ഭുതം - Malayalam BoldSky\n24 min ago ആവക്കാഡോ ദിവസവും കഴിക്കുന്നവര് അറിഞ്ഞിരിക്കണം ഈ നേട്ടങ്ങള്\n4 hrs ago വൃശ്ചികം രാശി: സാമ്പത്തിക പ്രശസ്തി വര്‍ധിക്കും കാലം\n| Updated: Saturday, July 4, 2020, 9:51 [IST]\nപലരേയും അലട്ടുന്ന പ്രശ്‌നമാണ് പൊണ്ണത്തടി. തടി കുറക്കാനായി പല വഴികളും അവര് പരീക്ഷിക്കുന്നു. ഒട്ടേറെ ഡയറ്റുകളും വ്യായാമമുറകളും ഇന്ന് ഇതിനായി ഇന്ന് നിലവിലുണ്ടെങ്കിലും മനസാന്നിദ്ധ്യത്തോടെ പരിശ്രമിച്ചാലേ തടി കുറയ്ക്കല് യജ്ഞത്തില് വിജയിക്കാന് പറ്റൂ എന്നുള്ളത് വാസ്തവം. തടി കുറക്കാന് സഹായിക്കുന്ന പല ഭക്ഷണങ്ങളെക്കുറിച്ചും നിങ്ങള് കേട്ടുകാണും. അത്തരത്തിലുള്ള ഒന്നാണ് കുമ്പളങ്ങ. തടി കുറയ്ക്കാന് പെടാപ്പാടു പെടുന്നവരുടെ ഭക്ഷണത്തില് പ്രധാനമായും ഉള്‍പ്പെടുത്തേണ്ട ഒന്നാണിത്.\nഇന്ത്യയില് സാധാരണയായി മിക്കയിടങ്ങളിലും കണ്ടുവരുന്ന കുമ്പളങ്ങ തടി കുറയ്ക്കാന് സഹായിക്കുന്ന ഏറ്റവും മികച്ച ഭക്ഷണമാണ്. 96 ശതമാനം ജലാംശം ഉള്ള ഈ പച്ചക്കറിയില് കലോറി, കൊഴുപ്പ്, പ്രോട്ടീന്, കാര്‍ബോഹൈഡ്രേറ്റുകള് എന്നിവ വളരെ കുറവാണ്. ഇത് ഫൈബറാല് സമ്പുഷ്ടവുമാണ്. കൂടാതെ നിങ്ങള്‍ക്ക് ദിവസേന ശരീരത്തിന് ആവശ്യമുള്ള നിരവധി അവശ്യ പോഷകങ്ങളും അടങ്ങിയിരിക്കുന്നു. ഈ ഘടകങ്ങളൊക്കെ നിങ്ങള്‍ക്ക് അനുകൂലമായി പ്രവര്‍ത്തിച്ച് നിങ്ങളുടെ തടി കുറക്കാന് സഹായിക്കുന്നു. പരമ്പരാഗത ചൈനീസ്, ആയുര്‍വേദ ഔഷധങ്ങളിലും കുമ്പളങ്ങ വ്യാപകമായി ഉപയോഗിക്കുന്നു.\nഈ പച്ചക്കറിയില് കൂടുതലും വെള്ളവും നാരുകളും അടങ്ങിയിരിക്കുന്നു. എന്നിരുന്നാലും, ചില പോഷകങ്ങള് വളരെ ചെറിയ അളവിലും ഇതില് അടങ്ങിയിട്ടുണ്ട്. 100 ഗ്രാം അസംസ്‌കൃത കുമ്പളങ്ങയില് നിന്ന് നിങ്ങള്‍ക്ക് 1 ഗ്രാം പ്രോട്ടീന്,3ഗ്രാം കാര്‍ബോഹൈഡ്രേറ്റ്, 1 ഗ്രാമില് കുറവ് കൊഴുപ്പ് എന്നിവ ലഭിക്കുന്നു. ഇത് നിങ്ങളുടെ പ്രതിദിന വിറ്റാമിന് സി യുടെ 14 ശതമാനവും റൈബോഫ്‌ളേവിന്റെ ദൈനംദിന ആവശ്യത്തിന്റെ 8 ശതമാനവും സിങ്കിന്റെ ദൈനംദിന ആവശ്യത്തിന്റെ6ശതമാനവും നല്‍കും.\nസെല്ലുലാര് കേടുപാടുകളില് നിന്ന് രക്ഷിക്കുന്നു\nബി വിറ്റാമിനുകളുടെ അളവ് ഒഴികെയുള്ള ഇരുമ്പ്, മഗ്‌നീഷ്യം, ഫോസ്ഫറസ്, ചെമ്പ്, മാംഗനീസ് എന്നിവയും കുമ്പളങ്ങയില് അടങ്ങിയിട്ടുണ്ട്. ആന്റിഓക്‌സിഡന്റുകള്, ഫ്‌ളേവനോയ്ഡുകള്, കരോട്ടിനുകള് എന്നിവയുടെ നല്ല ഉറവിടം കൂടിയാണിത്, ഇത് നിങ്ങളുടെ ശരീരത്തെ സെല്ലുലാര് കേടുപാടുകളില് നിന്ന് സംരക്ഷിക്കുന്നു. പ്രമേഹരോഗികള്‍ക്കും ഹൃദ്രോഗികള്‍ക്കും ഈ പച്ചക്കറി കഴിക്കുന്നത് നല്ലതാണ്.\nശരീരഭാരം കുറയ്ക്കാന് കുമ്പളങ്ങ\nഈ അത്ഭുതകരമായ പച്ചക്കറിയില് 96 ശതമാനവുംം വെള്ളമാണ്. ശരീരഭാരം കുറയ്ക്കാന് ഇത് അനുയോജ്യമായ ഭക്ഷണമാക്കി മാറ്റുന്നു. ഉയര്‍ന്ന ലയിക്കുന്ന നാരുകളും ഇതിലുണ്ട്. ഇതിന്റെ ലയിക്കുന്ന നാരുകള് ദഹനത്തെ മന്ദീഭവിപ്പിക്കുന്നതിനും കൂടുതല് നേരം നിങ്ങളെ വിശപ്പുരഹിതമായി നിലനിര്‍ത്തുന്നതിനും നിങ്ങളുടെ കുടലില് ഒരു ജെല് പോലുള്ള പദാര്‍ത്ഥമായി മാറി പ്രവര്‍ത്തിക്കുന്നു. ഇത് അമിതമായി ഭക്ഷണം കഴിക്കുന്നതില് നിന്ന് നിങ്ങളെ തടയുകയും വിശപ്പു നീക്കുകയും ചെയ്യുന്നു. നിങ്ങളുടെ ഉപാപചയ നിരക്ക് വര്‍ദ്ധിപ്പിക്കുന്നതിലൂടെ വേഗത്തില് ശരീരഭാരം കുറയ്ക്കാന് പ്രേരിപ്പിക്കുന്നതിനും കുമ്പളങ്ങ സഹായകമാണ്.\nകുമ്പളങ്ങ നിങ്ങളുടെ ദഹന ആരോഗ്യം വര്‍ദ്ധിപ്പിക്കുകയും മലബന്ധം പോലുള്ള പ്രശ്‌നങ്ങള് അകറ്റുകയും ചെയ്യുന്നു. ഇത് അള്‍സറില് നിന്ന് സംരക്ഷണം നല്‍കുന്നു. ആരോഗ്യകരമായ ശരീരഭാരം കുറയ്ക്കാന് നിങ്ങള് ആഗ്രഹിക്കുന്നുവെങ്കില് നല്ല ദഹനവ്യവസ്ഥ ആവശ്യമാണ്. ഈ ഫലം നിങ്ങളെ ജലാംശത്തോടെ നിലനിര്‍ത്തുകയും നിര്‍ജ്ജലീകരണം നീക്കുകയും ചെയ്യുന്നു.\nപ്രമേഹമുള്ളവര്‍ക്ക് ഈ ഫലം പ്രത്യേകിച്ചും നല്ലതാണ്. രക്തത്തിലെ പഞ്ചസാര, ട്രൈഗ്ലിസറൈഡ്, ഇന്‍സുലിന് എന്നിവയുടെ അളവ് നിയന്ത്രിക്കാന് കുമ്പളങ്ങ സഹായിക്കും. വേനല്‍ക്കാലത്ത് ഇത് നിങ്ങളെ തണുപ്പിക്കുകയും പുതുക്കുകയും ജലാംശം നല്‍കുകയും ചെയ്യും. ഒപ്പം സ്റ്റാമിന വര്‍ദ്ധിപ്പിക്കുകയും ചെയ്യുന്നു. മാത്രമല്ല, ധാരാളം ബാക്ടീരിയ, ഫംഗസ് അണുബാധകള്‍ക്കെതിരെയും ഇത് സംരക്ഷണം നല്‍കുന്നു.\nഭക്ഷണത്തില് എങ്ങനെ ഉള്‍പ്പെടുത്താം\nഏറ്റവും വൈവിധ്യമാര്‍ന്ന ഫലങ്ങളില് ഒന്നാണ് കുമ്പളങ്ങ, നിങ്ങള്‍ക്ക് ഇത് അസംസ്‌കൃതമോ വേവിച്ചതോ ആക്കി കഴിക്കാം. ഇത് പാകം ചെയ്‌തോ സൂപ്പുകളിലാക്കിയോ പച്ചയ്‌ക്കോ ജ്യൂസ് ആക്കിയോ കഴിക്കാം.\nതടി കുറക്കാന് കുമ്പളങ്ങ ജ്യൂസ്\nകുമ്പളങ്ങ, ഇഞ്ചി, നാരങ്ങ എന്നിവ ഉപയോഗിച്ച് നിങ്ങള്‍ക്ക് തടി കുറക്കാനായി പാനീയം തയാറാക്കാവുന്നതാണ്. ആരോഗ്യപരമായ ഗുണങ്ങളാല് മുന്നിട്ടു നില്‍ക്കുന്ന ഒന്നാണ് ഇഞ്ചി. ഇതിലെ ജിഞ്ചറോള് എന്ന ഘടകം ശരീരത്തിലെ കൊഴുപ്പു നീക്കാനും കൊളസ്‌ട്രോള് പോലുള്ള പ്രശ്‌നങ്ങള് പരിഹരിക്കാനും ഉത്തമമാണ്.\nകുമ്പളങ്ങ തൊലി കളഞ്ഞ് കഷ്ണങ്ങളാക്കുക. പകുതിയോ കാല് ഭാഗമോ എടുക്കാം. ഇതിനൊപ്പം നാലഞ്ചു ചെറിയ കഷ്ണം ഇഞ്ചി കൂടി ചേര്‍ക്കുക. ഇതില് അല്‍പം വെള്ളവും ചേര്‍ത്ത് ജ്യൂസ് അടിച്ചെടുക്കണം. പിന്നീട് ഇതിലേക്ക് പകുതി ചെറുനാരങ്ങയുടെ നീര് പിഴിഞ്ഞൊഴിക്കുക.\nഈ ജ്യൂസ് തടി കുറക്കാനായി രാവിലെ വെറും വയറ്റില് കുടിയ്ക്കുന്നതാണ് ഉത്തമം. രാത്രി കിടക്കാന് നേരത്തും കുടിയ്ക്കാം. രാവിലെ വെറും വയറ്റില് ജ്യൂസ് കുടിച്ച ശേഷം അരമണിക്കൂര് കഴിഞ്ഞു മാത്രമേ എന്തെങ്കിലും കഴിയ്ക്കാവൂ. രാത്രി ഇതു കിടക്കാന് നേരം കുടിക്കുന്നതാവും നല്ലത്.\nMost read: ബെല്ലി ഫാറ്റ് കുറക്കാം യോഗാസനങ്ങളിലൂടെ\nRead more about: weight loss obesity vegetable food തടി ഭക്ഷണം\nBenefits of Ash Gourd For Weight Loss\nThe humble ash gourd, or petha as it is commonly known in India, is one of the best foods for weight loss. Takealook.


കാനഡ ഉത്സവ ലഹരിയില്; ഫൊക്കാന സാരഥിയ്ക്ക് ഇതു അഭിമാനമുഹൂര്‍ത്തം – കേരള ടൈംസ്\nHome / ഫൊക്കാന / കാനഡ ഉത്സവ ലഹരിയില്; ഫൊക്കാന സാരഥിയ്ക്ക് ഇതു അഭിമാനമുഹൂര്‍ത്തം\nകാനഡ ഇപ്പോഴേ ഉത്സവലഹരിയിലാണ്. ഫൊക്കാന സമ്മേളനത്തിനു (ജൂലൈ 1-4) മുന്നു മാസമുണ്ടെങ്കിലും ഒരുക്കങ്ങളെല്ലാം തകൃതിയില് നടക്കുന്നു. ഒന്നിനും ഒരു പിഴവും പാടില്ല. എന്നല്ല അമേരിക്കയിലെ സംഘടനാ ചരിത്രത്തിലെ ചരിത്രംകുറിക്കുന്ന സമ്മേളനമായിരിക്കണമത്- പ്രസിഡന്റ് ജോണ് പി. ജോണ് പറയുന്നു.\nന്യൂയോര്‍ക്കില് നിന്നു മാത്രം നൂറില്‍പ്പരം രജിസ്‌ട്രേഷനുകള് ഇതേവരെ ലഭിച്ചു. മറ്റു നഗരങ്ങളില് നിന്നു വേറേയും. കാനഡയില് നിന്നുള്ളവര് കൂടിയാകുമ്പോള് നാനൂറില്‍പ്പരം കുടുംബങ്ങള് രജിസ്റ്റര് ചെയ്തുകഴിഞ്ഞു. കണ്‍വന്‍ഷന് ടൊറന്റോയിലായതിനാല് വാക് ഇന് രജിസ്‌ട്രേഷനും സിംഗിള് ഡേ രജിസ്‌ട്രേഷനും ഏറെയുണ്ടാകും. ചുരുക്കത്തില് കണ്‍വന്‍ഷന് ഇത്തവണ പൊടിപൂരമാകും. ഇത്തവണ നഷ്ടമൊന്നും വരില്ല- ജോണ് പി. ജോണിനു ആത്മവിശ്വാസം.\nജനപങ്കാളിത്തത്തോടൊപ്പം പ്രോഗ്രാമുകളുടെ മികവും നാട്ടില് നിന്നു വരുന്നവരുടെ സാന്നിധ്യവുമാണ് കണ്‍വന്‍ഷനെ അവിസ്മരണീയമാക്കുക. ജനറല് സെക്രട്ടറി വിനോദ് കെയാര്‍കെയ്‌ക്കൊപ്പം മറ്റു ഭാരവാഹികളും കാനഡയിലെ ഒമ്പത് അസോസിയേഷനുകളുടെ പ്രസിഡന്റുമാരും വിവിധ കമ്മിറ്റികളില് സജീവമായി പ്രവര്‍ത്തിക്കുന്നു. വിചാരിച്ചതിലും ഭംഗിയായി കാര്യങ്ങള് മുന്നേറുന്നതില് ജോണ് പി. ജോണിനു ചാരിതാര്‍ത്ഥ്യം.\nചലച്ചിത്ര രംഗത്തുള്ളവര്‍ക്ക് ഓണ്‍ലൈന് വോട്ടിംഗിലൂടെ അവാര്‍ഡ് നല്‍കുന്ന നൂതന പരിപാടി അന്തിമ ഘട്ടത്തിലേക്ക് നീങ്ങുകയാണ്. ഏപ്രില് ഇരുപതോടെ വോട്ടിംഗ് കഴിയും. ഫൊക്കാന ഓണ്‍ലൈന് ഡോട്ട്‌കോമില് പോയാല് വോട്ട് വിവരം കിട്ടും.\nദിലീപ്, സുരാജ് വെഞ്ഞാറമൂട്, ലക്ഷ്മി ഗോപാലസ്വാമി, വിജയ് യേശുദാസ്, ഐഡിയ സ്റ്റാര് സിംഗറിലെ വിജയികള് തുടങ്ങി ഒരുപറ്റം കലാകാരന്മാര് പങ്കെടുക്കും. വോട്ടിംഗില് മുന്നിലെത്തുന്ന കലാകാരന്മാരും ഇവരും ഫിലിം അവാര്‍ഡ് നൈറ്റിനെ മാസ്മരിക സംഭവമാക്കി മാറ്റും.\nകണ്‍വന്‍ഷന് തുടങ്ങുന്ന ജൂലൈ ഒന്നിനു (വെള്ളി) വേദിയായ ഹില്‍ട്ടന് ടൊറന്റോ- മാര്‍ക്കം സ്യൂട്ട്‌സിനു മുന്നില് നൂറു കലാകാരികള് പങ്കെടുക്കുന്ന തിരുവാതിരയാണ് ഉദ്ഘ്ടാന ചടങ്ങിനായി തീരുമാനിച്ചിരിക്കുന്നത്. അതിനവിടെ സൗകര്യമുണ്ട്. പക്ഷെ മഴ പെയ്യെരുതെന്നു മാത്രം!\nകണ്‍വന്‍ഷന് ഹാളില് തുടര്‍ന്ന് പ്രാദേശിക കലാപരിപാടികള്. നാട്ടില് നിന്നുള്ള കലാകാരന്മാരുടെ പ്രോഗ്രം. അതിനുശേഷം സ്റ്റാര്‍സിംഗര് മത്സരത്തിന്റെ ഫൈനല്. യു.എസ്.എയിലും കാനഡയിലുമുള്ള സംഗീത പ്രതിഭകള് മാറ്റുരയ്ക്കുന്ന മത്സരത്തിന്റെ പ്രധാന വിധികര്‍ത്താവ് ഗായകന് വേണുഗോപാല് ആയിരിക്കും.\nശനിയാഴ്ചത്തെ സാഹിത്യ സമ്മേളനം ശ്രദ്ധേയമായിരിക്കും. ബാലചന്ദ്രന് ചുള്ളിക്കാട്, സതീഷ് ബാബു പയ്യന്നൂര്, അമേരിക്കയിലെ സാഹിത്യകാരന്മാര് എല്ലാം അണിനിരക്കും. ആ സമയത്ത് മറ്റൊരു പരിപാടിയും ഉണ്ടായിരിക്കില്ല. പല പ്രോഗ്രാമുകളും ഒരേസമയം നടത്തി ഒന്നിനും ആളില്ലാത്ത അവസ്ഥ ഉണ്ടാക്കാന് ആഗ്രഹിക്കുന്നില്ല.\nഇതേതുടര്‍ന്ന് വിവിധ സെമിനാറുകള്. വനിതാ -മാധ്യമ സെമിനാറുകള് ഉള്‍പ്പടെ. രാത്രി എട്ടു മുതല് സിനിമാ അവാര്‍ഡ്. ഇടയ്ക്ക് വിവിധ കലാകാരന്മാരുടെ ഹൃസ്വ പ്രകടനങ്ങള്.\nഞായറാഴ്ചയാണ് അടുത്ത ഭാരവാഹികളുടെ തെരഞ്ഞെടുപ്പ്. തെരഞ്ഞെടുപ്പിനു എല്ലാവിധ സൗകര്യങ്ങളും ഒരുക്കും. താന് ആരേയും പ്രത്യേകം എന്‍ഡോഴ്‌സ് ചെയ്യുന്നില്ല- ജോണ് പി. ജോണ് പറഞ്ഞു.\nഞായറാഴ്ച മലയാളി മങ്ക, വിവിധ സെമിനാറുകള് എന്നിവ നടക്കും. വൈകിട്ട് ബാങ്ക്വറ്റില് കലാപരിപാടികളും, പാട്ടുകളും നാട്ടില് നിന്നുവരുന്ന കലാകാരന്മാര് അവതരിപ്പിക്കും. സിനിമാതാരങ്ങളും ചലച്ചിത്ര ഗായകരുമാണ് ഹൃസ്വപരിപാടികള് അവതരിപ്പിക്കുന്നതെന്നതു തന്നെ ശ്രദ്ധേയം.\nമിസ് ഫൊക്കാന ജഡ്ജസുമാരില് ലക്ഷ്മി ഗോപാലസ്വാമി തുടങ്ങിയവരാണുള്ളത്. യുവാക്കള്‍ക്കായി പ്രത്യേക ബാങ്ക്വറ്റു തന്നെയുണ്ട്. യുവജനതയുടെ നല്ല പങ്കാളിത്തവുമുണ്ട്. ഉദയകുമാര് വോളിബോള്, ബാഡ്മിന്റണ് മത്സരം എന്നിവ ആദ്യദിനം തന്നെ നടക്കും.\nകേരളീയ ഭക്ഷണം എല്ലാ ദിവസവും ലഭ്യമാകുമെന്നതാണ് ഇത്തവണത്തെ മറ്റൊരു പ്രത്യേകത. കണ്‍വന്‍ഷന് വേദിയുടെ താഴെ ഒരേസമയം അറൂനൂറു പേര്‍ക്ക് ഇരുന്ന് ഭക്ഷണം കഴിക്കാവുന്ന കഫിറ്റീരിയയിലാണ് ഭക്ഷണങ്ങള് വിളമ്പുക.\nരണ്ടു പേര്‍ക്ക് രജിസ്‌ട്രേഷന് 850 ഡോളറാണ് (1000 കനേഡിയന് ഡോളര്). 12 വയസില് താഴെയുള്ള കുട്ടികള് കൂടിയുണ്ടെങ്കില് കനേഡിയന് ഡോളര് 1200. 12 വയസില് കൂടുതല് പ്രായമുള്ള കുട്ടികള് ഉള്‍പ്പെടെ 1500 കനേഡിയന് ഡോളര്.\nഎല്ലാം ഭംഗിയായി പോകുന്നു. ഒരു പ്രശ്‌നവുമില്ല.\n(ഫൊക്കാനയില് വിവാദങ്ങളില്ല: ജോണ് പി. ജോണുമായുള്ള അഭിമുഖം നാളെ)\nPrevious വൃക്കരോഗികള്‍ക്ക് സാന്ത്വനവുമായി “മാര്‍ക്കിന്റെ’ ഫണ്ട് റൈസിംഗ് ഡിന്നര് വന്‍വിജയമായി\nNext നിരക്ക് കുറച്ചേക്കുമെന്ന പ്രതീക്ഷയില് വിപണി


ജയത്തോടെ ബ്ലാസ്റ്റേഴ്സ് സെമിയില് | Sports | Deshabhimani | Tuesday Dec 9, 2014\nജയത്തോടെ ബ്ലാസ്റ്റേഴ്സ് സെമിയില്\nആനന്ദ് ശിവന്Updated: Tuesday Dec 9, 2014\nകൊച്ചി: വിട്ടുകൊടുക്കാന് തയ്യാറാകാതെ പൊരുതിക്കയറിയ കേരള ബ്ലാസ്റ്റേഴ്സ് പ്രഥമ ഇന്ത്യന് സൂപ്പര് ലീഗിന്റെ സെമിഫൈനലില്. തട്ടകത്തിലെ അവസാന ലീഗ് മത്സരത്തില് പുണെ എഫ്സിയെ എതിരില്ലാത്ത ഒരു ഗോളിന് കീഴടക്കിയാണ് സച്ചിന് ടെന്‍ഡുല്‍ക്കറിന്റെ കേരള ബ്ലാസ്റ്റേഴ്സ് അവസാന നാലില് ഇടംപിടിച്ചത്. 23-ാം മിനിറ്റിലെ ഫ്രീകിക്കിലൂടെ ഇയാന് ഹ്യൂം ബ്ലാസ്റ്റേഴ്സിന്റെ വിജയഗോള് നേടി. ചെന്നൈയിന് എഫ്സിയും എഫ്സി ഗോവയും നേരത്തേ സെമി ഉറപ്പിച്ചിരുന്നു. ഗോളി സന്ദീപ് നന്ദി രക്ഷപ്പെടുത്തിയ പുണെയുടെ അവസരങ്ങള്‍ക്ക് കടപ്പെട്ടതാണ് ആതിഥേയരുടെ വിജയം.ചെന്നൈയില് ചെന്നൈയിന് എഫ്സിയും ഡല്‍ഹി ഡൈനാമോസും രണ്ടുവീതം ഗോളടിച്ചുപിരിഞ്ഞു.\nബ്ലാസ്റ്റേഴ്സിന്റെ വിജയത്തോടെ ഡല്‍ഹി ഡൈനാമോസ് സെമി കാണാതെ പുറത്തായി. മുംബൈയ്ക്ക് ശേഷിച്ച മത്സരം ജയിച്ചാലും സെമിയിലെത്താനാകില്ല. 14 കളിയില്‍നിന്ന് 19 പോയിന്റുമായാണ് ബ്ലാസ്റ്റേഴ്സ് സെമി ബര്‍ത്ത് ഉറപ്പിച്ചത്. ആതിഥേയരുടെ ഗോള്‍മുഖം വിറപ്പിച്ച് പുണെ നടത്തിയ മിന്നല്‍നീക്കങ്ങളോടെയാണ് കലൂര് സ്റ്റേഡിയത്തില് പന്തുരുണ്ടുതുടങ്ങിയത്. ജയിച്ചില്ലെങ്കില് പുറത്താകുമെന്ന അവസ്ഥയിലാണ് ഇരു ടീമുകളും ഇറങ്ങിയതെങ്കിലും ആക്രമണത്തില് പുണെ മുന്നിട്ടുനിന്നു. ആദ്യപകുതിയില് സന്ദര്‍ശകര് പലതവണ ബ്ലാസ്റ്റേഴ്സിന്റെ ഗോള്‍മുഖം റെയ്ഡ്ചെയ്തു. ആദ്യമിനിറ്റില്‍ത്തന്നെ പന്തുമായി ബ്ലാസ്റ്റേഴ്സിന്റെ ബോക്സിനുള്ളിലേക്ക് കോസ്താസ് കറ്റ്സരാനാസ് ഇരച്ചുകയറിയങ്കിലും ഓഫ്സൈഡില് കുരുങ്ങി. നൈജീരിയന് താരം ഡുഡുവിന്റെ നേതൃത്വത്തിലുള്ള ആക്രമണങ്ങളെ ഗോളി സന്ദീപ് നന്ദിയുടെ മനസ്സാന്നിധ്യംകൊണ്ടാണ് പലപ്പോഴും ആതിഥേയര് മറികടന്നത്. മൂന്നാം മിനിറ്റില് ബ്ലാസ്റ്റേഴ്സിന്റെ ഗോള്‍മുഖത്തേയ്ക്ക് വീണ്ടും പന്തെത്തി. സെയ്ദോ മറിച്ചുകൊടുത്ത പന്ത് ഫ്രാങ്കോ കൊളംബയ്ക്കോ ഡുഡുവിനോ എത്തിപ്പിടിക്കാന് കഴിഞ്ഞില്ല. തൊട്ടടുത്ത നിമിഷത്തില് ജര്‍മൈന് പെനന്റ് വലതുവിങ്ങില്‍നിന്നു നല്‍കിയ ക്രോസ് സന്ദീപ് നന്ദി കുത്തിയകറ്റി. തിരിച്ചെത്തിയ പന്ത് ഒന്നു തൊട്ടാല് ഗോളാകുമെന്ന നിലയായിരുന്നെങ്കിലും ഡുഡു അവസരം പാഴാക്കി. എട്ടാമത്തെ മിനിറ്റിലാണ് ബ്ലാസ്റ്റേഴ്സിന്റെ ആദ്യനീക്കമുണ്ടായത്. മധ്യഭാഗത്തുനിന്ന് പിയേഴ്സണ് ഗുസ്മാവോയെ ലക്ഷ്യമാക്കി നല്‍കിയെങ്കിലും പുണെയുടെ ബ്രൂണോ സെറില്ലോ അപകടമൊഴിവാക്കി. സെയ്ദോയുടെ ഒരു ക്രോസ് സന്ദീപ് നന്ദി ഏറെ പ്രയാസപ്പെട്ട് പിടിച്ചെടുത്തു. 17-ാം മിനിറ്റില് പുണെയുടെ മനീഷിന്റെ ഗോളായെന്നുറപ്പിച്ച ഷോട്ട് നന്ദി നിലത്തുവീണ് കൈപ്പിടിയിലൊതുക്കി.\nകളിയുടെ ഗതിക്കെതിരായാണ് ബ്ലാസ്റ്റേഴ്സ് 23-ാം മിനിറ്റില് ഗോള് നേടിയത്. പുണെ പോസ്റ്റിനു പുറത്ത് ഡുഡു ഹ്യൂമിനെ തള്ളിയിട്ടതിനു ലഭിച്ച ഫ്രീകിക്ക്. കിക്കെടുത്ത ഹ്യൂമിന് പിഴച്ചില്ല. പുണെ പ്രതിരോധം തകര്‍ത്ത് പോസ്റ്റിന്റെ ഇടതുമൂലയിലേക്കു പാഞ്ഞ പന്ത് പുണെ ഗോളി അരിന്ദം ഭട്ടാചാര്യയുടെ കൈകളില് ഉരസി പോസ്റ്റിന്റെ ഇടതുമൂലയിലൂടെ വലയില് തൊട്ടതോടെ തിങ്ങിനിറഞ്ഞ ഗ്യാലറി പൊട്ടിത്തെറിച്ചു. ഒരുഗോള് വീണതോടെ തിരിച്ചടിക്കാന് പുണെ നടത്തിയ നീക്കങ്ങളെല്ലാം സന്ദീപ് നന്ദിയുടെ മുന്നില് നിഷ്ഫലമാകുന്നതാണ് പിന്നീട് കണ്ടത്. ആദ്യപകുതിയില് മാത്രം ഒമ്പതുതവണ പുണെ എതിര്‍ഗോള്‍മുഖം സന്ദര്‍ശിച്ചപ്പോള് ബ്ലാസ്റ്റേഴ്സ് ആക്രമണം നടത്തിയത് രണ്ടുതവണ മാത്രം. രണ്ടാംപകുതിയുടെ ആദ്യമിനിറ്റുകളില് ലീഡ് ഉയര്‍ത്താനുള്ള ആതിഥേയരുടെ ശ്രമങ്ങളാണ് കണ്ടതെങ്കില് തിരിച്ചുവരാനുറച്ച് പുണെയും പോരാട്ടം ശക്തമാക്കിയതോടെ മത്സരം കടുത്തു. 70-ാം മിനിറ്റ്മുതല് പുണെ സമ്മര്‍ദം ശക്തമാക്കി. തുടര്‍ച്ചയായി മൂന്നു കോര്‍ണറുകള് വഴങ്ങിയാണ് ബ്ലാസ്റ്റേഴ്സ് പ്രതിരോധം അപകടമൊഴിവാക്കിയത്. സന്ദീപ് നന്ദി തന്നെയായിരുന്നു ഇവിടെയും രക്ഷകന്. 83-ാം മിനിറ്റില് ഗോളെന്നുറച്ച കോസ്താസിന്റെ ഷോട്ട് മെഹ്താബ് തടഞ്ഞു. 87-ാം മിനിറ്റില് മൈക്കേല് ചോപ്രയെ ഫൗള്‍ചെയ്തതിന് സിറില്ലോയ്ക്ക് മഞ്ഞക്കാര്‍ഡ് കിട്ടി. സിറില്ലോയ്ക്കെതിരെ ആക്രോശിച്ച ബ്ലാസ്റ്റേഴ്സിന്റെ മാര്‍ക്വീ പ്ലെയര് ഡേവിഡ് ജെയിംസിനെ റഫറി മൈതാനത്തിനു പുറത്താക്കി. രണ്ടാംപകുതിയില് എട്ടുമിനിറ്റുനീണ്ട പരിക്കുസമയത്തില് പലതവണ പുണെ സമനിലക്കായി പൊരുതിയെങ്കിലും ഗോള് മാത്രം പിറന്നില്ല. രണ്ടു മാറ്റങ്ങളോടെയാണ് ബ്ലാസ്റ്റേഴ്സ് ഇറങ്ങിയത്. പെന് ഓര്‍ഗിക്കു പകരം ബ്രസീലിയന് സ്ട്രൈക്കര് പെഡ്രോ ഗുസ്മാവോയും പ്രതിരോധത്തില് നിര്‍മല് ഛേത്രിക്കു പകരം സന്ദേശ് ജിംഗനും ആദ്യ ഇലവനില് സ്ഥാനംപിടിച്ചു. മൈക്കേല് ചോപ്ര രണ്ടാംപകുതിയിലാണ് ഇറങ്ങിയത്.


mofiya husband parents arrest മോഫിയ പർവീന്റെ മരണം\nBy : Bureau report November 24, 2021 comments\nആലുവയിൽ ഗാർഹിക പീഡനത്തെ തുടർന്ന് ആത്മഹത്യ ചെയ്ത മോഫിയ പർവീൻ്റെ മരണവുമായി ബന്ധപ്പെട്ട് ഭർത്താവ് സുഹൈലും മാതാപിതാക്കളും അറസ്റ്റിൽ. ഇന്ന് പുലർച്ചെയാണ് ഇവരെ പൊലീസ് അറസ്റ്റ് ചെയ്തത്. ഉപ്പുകണ്ടത്തെ ബന്ധുവീട്ടിൽ നിന്നാണ് ഇവരെ അറസ്റ്റ് ചെയ്തത്. മോഫിയയുടെ ആത്മഹത്യക്ക് ശേഷം ഇവർ ഒളിവിലായിരുന്നു. (mofiya husband parents arrest)\nഇന്നലെ രാവിലെയാണ് എടയപ്പുറം സ്വദേശി മോഫിയ പർവിൻ (21)നെ തൂങ്ങി മരിച്ച നിലയിൽ കണ്ടെത്തിയത്. ആത്മഹത്യാ കുറിപ്പെഴുതി വച്ചിട്ടായിരുന്നു ആത്മഹത്യ. ആത്മഹത്യാ കുറിപ്പിൽ ആലുവ സിഐക്കെതിരെ ഗുരുതര ആരോപണങ്ങളാണ് ഉണ്ടായിരുന്നത്. ഭർതൃവീട്ടുകാർക്കെതിരെ പൊലീസിൽ പരാതി നൽകിയതിനു പിന്നാലെയാണ് യുവതി തൂങ്ങി മരിച്ചത്.\nRead Also : മോഫിയ പർവീന്റെ ആത്മഹത്യ; സിഐ സുധീറിനെതിരെ നടപടിക്ക് സാധ്യത\n8 മാസങ്ങൾക്ക് മുൻപാണ് മോഫിയ പർവീൻ്റെയും സുഹൈലിൻ്റെയും വിവാഹം കഴിഞ്ഞത്. ഫേസ്ബുക്കിലെ പരിചയം പ്രണയമാവുകയായിരുന്നു. വിവാഹത്തിനു പിന്നാലെ ഇരുവരും തമ്മിൽ പ്രശ്നങ്ങളുണ്ടാവുകയും പെൺകുട്ടി സ്വന്തം വീട്ടിലേക്ക് മാറി താമസിക്കുകയും ചെയ്തു. തുടർന്ന് ആലുവ ഡിവൈഎസ്പിക്ക് പെൺകുട്ടിയുടെ കുടുംബം പരാതി നൽകി. കഴിഞ്ഞ ദിവസം പെൺകുട്ടിയുടെയും ഭർത്താവിൻ്റെയും വീട്ടുകാരെ ആലുവ സിഐ മധ്യസ്ഥ ചർച്ചയ്ക്ക് വിളിച്ചിരുന്നു. എന്നാൽ സിഐ വളരെ മോശമായാണ് സംസാരിച്ചതെന്ന് ബന്ധുക്കൾ ആരോപിച്ചു. കൃത്യമായ അന്വേഷണം ഉണ്ടായില്ലെങ്കിൽ ആക്ഷൻ കൗൺസിൽ രൂപീകരിച്ച് പ്രതിഷേധിക്കും എന്നും പെൺകുട്ടിയുടെ അമ്മാവൻ പറഞ്ഞു.\nകേസിൽ വീഴ്ച വരുത്തിയ ആലുവ സിഐക്കെതിരെ നടപടിക്ക് സാധ്യതയുണ്ടെന്ന് റിപ്പോർട്ടുകളുണ്ട്. അന്വേഷണ ഉദ്യോഗസ്ഥനായ ഡിവൈഎസ്പിയുടെ റിപ്പോർട്ടിൻ്റെ അടിസ്ഥാനത്തിലാകും നടപടി. ഭർതൃവീട്ടുകാർക്കും ആലുവ സിഐ സുധീറിനുമെതിരെ നടപടി ആവശ്യപ്പെടുന്ന മോഫിയയുടെ ആത്മഹത്യാകുറിപ്പ് വീട്ടിൽ നിന്ന് കണ്ടെടുത്തിരുന്നു.\nമധ്യസ്ഥ ചർച്ചയ്ക്കിടെ സിഐ മോശമായി പെരുമാറിയതിൽ മനംനൊന്താണ് യുവതി ആത്മഹത്യ ചെയ്തതെന്നാണ് ബന്ധുക്കളുടെ ആരോപണം. ആരോപണം ഉയർന്നതിന് പിന്നാലെ സിഐയെ സ്റ്റേഷൻ ചുമതലയിൽ നിന്ന് താൽക്കാലികമായി ഒഴിവാക്കിയിരുന്നു. എന്നാൽ, സുധീറിനെ സർവീസിൽ നിന്ന് നീക്കണമെന്നാണ് പ്രതിപക്ഷ പാർട്ടികളുടെ ആവശ്യം. ഉത്ര കേസിലുൾപ്പടെ വീഴ്ച വരുത്തിയതിന് നടപടി നേരിട്ട ഉദ്യോഗസ്ഥനാണ് സിഐ സുധീർ. പൊലീസ് സ്റ്റേഷനിൽ മധ്യസ്ഥ ചർച്ചയ്ക്കിടെ ഉണ്ടായ കാര്യങ്ങളിൽ ഉൾപ്പെടെ വ്യക്തത ആവശ്യപ്പെട്ട് അന്വേഷണ ഉദ്യോഗസ്ഥനോട് വനിതാ കമ്മീഷനും റിപ്പോർട്ട് തേടിയിട്ടുണ്ട്.\nStory Highlights : mofiya parveen suicide husband parents arrest\nRead more on: arrest | domestic violence | husband | mofiya parveen


1 യഹോവയുടെ അരുളപ്പാടു എനിക്കുണ്ടായതെന്തെന്നാൽ;\n2 മനുഷ്യപുത്രാ, നീ നിന്റെ സ്വജാതിക്കാരോടു പ്രവചിച്ചു പറയേണ്ടതു: ഞാൻ ഒരു ദേശത്തിന്റെ നേരെ വാൾ വരുത്തുമ്പോൾ, ആ ദേശത്തിലെ ജനം തങ്ങളുടെ കൂട്ടത്തിൽനിന്നു ഒരു പുരുഷനെ തിരഞ്ഞെടുത്തു കാവൽക്കാരനായി വെച്ചാൽ,\n3 ദേശത്തിന്റെ നേരെ വാൾ വരുന്നതു കണ്ടിട്ടു അവൻ കാഹളം ഊതി ജനത്തെ ഔർമ്മപ്പെടുത്തുമ്പോൾ\n4 ആരെങ്കിലും കാഹളനാദം കേട്ടു കരുതിക്കൊള്ളാതെ ഇരുന്നാൽ വാൾ വന്നു അവനെ ഛേദിച്ചുകളയുന്നു എങ്കിൽ അവന്റെ രക്തം അവന്റെ തലമേൽ തന്നേ ഇരിക്കും.\n5 അവൻ കാഹളനാദം കേട്ടിട്ടു കരുതിക്കൊണ്ടില്ല; അവന്റെ രക്തം അവന്റെമേൽ ഇരിക്കും; കരുതിക്കൊണ്ടിരുന്നുവെങ്കിൽ അവൻ തന്റെ പ്രാണനെ രക്ഷിക്കുമായിരുന്നു.\n6 എന്നാൽ കാവൽക്കാരൻ വാൾ വരുന്നതു കണ്ടു കാഹളം ഊതാതെയും ജനം കരുതിക്കൊള്ളാതെയും ഇരുന്നിട്ടു വാൾ വന്നു അവരുടെ ഇടയിൽനിന്നു ഒരുത്തനെ ഛേദിച്ചുകളയുന്നു എങ്കിൽ, ഇവൻ തന്റെ അകൃത്യംനിമിത്തം ഛേദിക്കപ്പെട്ടുപോയി എങ്കിലും അവന്റെ രക്തം ഞാൻ കാവൽക്കാരനോടു ചോദിക്കും.\n7 അതുപോലെ മനുഷ്യപുത്രാ, ഞാൻ നിന്നെ യിസ്രായേൽഗൃഹത്തിന്നു കാവൽക്കാരനാക്കി വെച്ചിരിക്കുന്നു, നീ എന്റെ വായിൽനിന്നു വചനം കേട്ടു എന്റെ നാമത്തിൽ അവരെ ഔർമ്മപ്പെടുത്തേണം.\n8 ഞാൻ ദുഷ്ടനോടു: ദുഷ്ടാ, നീ മരിക്കും എന്നു കല്പിക്കുമ്പോൾ ദുഷ്ടൻ തന്റെ വഴി വിട്ടുതിരിവാൻ കരുതിക്കൊള്ളത്തക്കവണ്ണം നീ അവനെ പ്രബോധിപ്പിക്കാതെയിരുന്നാൽ ദുഷ്ടൻ തന്റെ അകൃത്യംനിമിത്തം മരിക്കും; അവന്റെ രക്തമോ ഞാൻ നിന്നോടു ചോദിക്കും.\n9 എന്നാൽ ദുഷ്ടൻ തന്റെ വഴി വിട്ടുതിരിയേണ്ടതിന്നു നീ അവനെ ഔർമ്മപ്പെടുത്തീട്ടും അവൻ തന്റെ വഴി വിട്ടുതിരിയാഞ്ഞാൽ, അവൻ തന്റെ അകൃത്യംനിമിത്തം മരിക്കും, നീയോ, നിന്റെ പ്രാണനെ രക്ഷിച്ചിരിക്കുന്നു.\n10 അതുകൊണ്ടു മനുഷ്യപുത്രാ, നീ യിസ്രായേൽ ഗൃഹത്തോടു പറയേണ്ടതു: ഞങ്ങളുടെ അതിക്രമങ്ങളും പാപങ്ങളും ഞങ്ങളുടെ മേൽ ഇരിക്കുന്നു; അവയാൽ ഞങ്ങൾ ക്ഷയിച്ചുപോകുന്നു; ഞങ്ങൾ എങ്ങനെ ജീവിച്ചിരിക്കും എന്നു നിങ്ങൾ പറയുന്നു.\n11 എന്നാണ, ദുഷ്ടന്റെ മരണത്തിൽ അല്ല, ദുഷ്ടൻ തന്റെ വഴി വിട്ടുതിരിഞ്ഞു ജീവിക്കുന്നതിൽ അത്രേ എനിക്കു ഇഷ്ടമുള്ളതെന്നു യഹോവയായ കർത്താവിന്റെ അരുളപ്പാടു; നിങ്ങളുടെ ദുർമ്മാർഗ്ഗങ്ങളെ വിട്ടുതിരിവിൻ , തിരിവിൻ ; യിസ്രായേൽഗൃഹമേ, നിങ്ങൾ എന്തിന്നു മരിക്കുന്നു എന്നു അവരോടു പറക.\n12 മനുഷ്യപുത്രാ, നീ നിന്റെ സ്വജാതിക്കാരോടു പറയേണ്ടതു: നീതിമാൻ അതിക്രമം ചെയ്യുന്ന നാളിൽ അവന്റെ നീതി അവനെ രക്ഷിക്കയില്ല; ദുഷ്ടൻ തന്റെ ദുഷ്ടത വിട്ടുതിരിയുന്ന നാളിൽ തന്റെ ദുഷ്ടതയാൽ ഇടറിവീഴുകയില്ല; നീതിമാൻ പാപം ചെയ്യുന്ന നാളിൽ, അവന്നു തന്റെ നീതിയാൽ ജീവിപ്പാൻ കഴികയുമില്ല.\n13 നീതിമാൻ ജീവിക്കുമെന്നു ഞാൻ അവനോടു പറയുമ്പോൾ, അവൻ തന്റെ നീതിയിൽ ആശ്രയിച്ചു അകൃത്യം പ്രവർത്തിക്കുന്നു എങ്കിൽ, അവന്റെ നീതിപ്രവൃത്തികൾ ഒന്നും അവന്നു കണക്കിടുകയില്ല; അവൻ ചെയ്ത നീതികേടുനിമിത്തം അവൻ മരിക്കും.\n14 എന്നാൽ ഞാൻ ദുഷ്ടനോടു: നീ മരിക്കും എന്നു പറയുമ്പോൾ അവൻ തന്റെ പാപം വിട്ടുതിരിഞ്ഞു നീതിയും ന്യായവും പ്രവർത്തിക്കയും\n15 പണയം തിരികെ കൊടുക്കയും അപഹരിച്ചതു മടക്കിക്കൊടുക്കയും നീതികേടു ഒന്നും ചെയ്യാതെ ജീവന്റെ ചട്ടങ്ങളെ അനുസരിക്കയും ചെയ്താൽ അവൻ മരിക്കാതെ ജീവിക്കും.\n16 അവൻ ചെയ്ത പാപം ഒന്നും അവന്നു കണക്കിടുകയില്ല; അവൻ നീതിയും ന്യായവും പ്രവർത്തിച്ചിരിക്കുന്നു; അവൻ ജീവിക്കും.\n17 എന്നാൽ നിന്റെ സ്വജാതിക്കാർ: കർത്താവിന്റെ വഴി ചൊവ്വുള്ളതല്ല എന്നു പറയുന്നു; അവരുടെ വഴിയത്രേ ചൊവ്വില്ലാതെയിരിക്കുന്നതു.\n18 നീതിമാൻ തന്റെ നീതി വിട്ടുതിരിഞ്ഞു നീതികേടു പ്രവർത്തിക്കുന്നുവെങ്കിൽ അവൻ അതിനാൽ തന്നേ മരിക്കും.\n19 എന്നാൽ ദുഷ്ടൻ തന്റെ ദുഷ്ടത വിട്ടുതിരിഞ്ഞു നീതിയും ന്യായവും പ്രവർത്തിക്കുന്നുവെങ്കിൽ അവൻ അതിനാൽ ജീവിക്കും.\n20 എന്നിട്ടും കർത്താവിന്റെ വഴി ചൊവ്വുള്ളതല്ല എന്നു നിങ്ങൾ പറയുന്നു; യിസ്രായേൽഗൃഹമേ, ഞാൻ നിങ്ങളിൽ ഔരോരുത്തനെയും അവനവന്റെ നടപ്പിന്നു തക്കവണ്ണം ന്യായംവിധിക്കും.\n21 ഞങ്ങളുടെ പ്രവാസത്തിന്റെ പന്ത്രണ്ടാം ആണ്ടു, പത്താം മാസം, അഞ്ചാം തിയ്യതി, യെരൂശലേമിൽനിന്നു ചാടിപ്പോയ ഒരുത്തൻ എന്റെ അടുക്കൽ വന്നു: നഗരം പിടിക്കപ്പെട്ടുപോയി എന്നു പറഞ്ഞു.\n22 ചാടിപ്പോയവൻ വരുന്നതിന്റെ തലെനാൾ വൈകുന്നേരം യഹോവയുടെ കൈ എന്റെമേൽ വന്നു; രാവിലെ അവൻ എന്റെ അടുക്കൽ വരുമ്പോഴേക്കു യഹോവ എന്റെ വായ് തുറന്നിരുന്നു; അങ്ങനെ എന്റെ വായ് തുറന്നതുകൊണ്ടു ഞാൻ പിന്നെ മിണ്ടാതെ ഇരുന്നില്ല.\n23 യഹോവയുടെ അരുളപ്പാടു എനിക്കുണ്ടായതെന്തെന്നാൽ: മനുഷ്യപുത്രാ,\n24 യിസ്രായേൽദേശത്തിലെ ശൂന്യസ്ഥലങ്ങളിൽ പാർക്കുംന്നവർ: അബ്രഹാം ഏകനായിരിക്കെ അവന്നു ദേശം അവകാശമായി ലഭിച്ചു; ഞങ്ങളോ പലരാകുന്നു; ഈ ദേശം ഞങ്ങൾക്കു അവകാശമായി ലഭിക്കും എന്നു പറയുന്നു.\n25 അതുകൊണ്ടു നീ അവരോടു പറയേണ്ടതു: യഹോവയായ കർത്താവു ഇപ്രകാരം അരുളിച്ചെയ്യുന്നു: നിങ്ങൾ മാംസം രക്തത്തോടുകൂടെ തിന്നുകയും നിങ്ങളുടെ വിഗ്രഹങ്ങളെ നോക്കി നമസ്കരിക്കയും രക്തം ചൊരികയും ചെയ്യുന്നു;\n26 നിങ്ങൾ ദേശത്തെ കൈവശമാക്കുമോ? നിങ്ങൾ നിങ്ങളുടെ വാളിൽ ആശ്രയിക്കയും മ്ളേച്ഛത പ്രവർത്തിക്കയും ഔരോരുത്തനും തന്റെ കൂട്ടുകാരന്റെ ഭാര്യയെ വഷളാക്കുകയും ചെയ്യുന്നു; നിങ്ങൾ ദേശത്തെ കൈവശമാക്കുമോ?\n27 നീ അവരോടു പറയേണ്ടതു: യഹോവയായ കർത്താവു ഇപ്രകാരം അരുളിച്ചെയ്യുന്നു: എന്നാണ, ശൂന്യസ്ഥലങ്ങളിൽ പാർക്കുംന്നവർ വാൾകൊണ്ടു വീഴും; വെളിൻ പ്രദേശത്തുള്ളവരെ ഞാൻ മൃഗങ്ങൾക്കു ഇരയായി കൊടുക്കും; ദുർഗ്ഗങ്ങളിലും ഗുഹകളിലും ഉള്ളവരോ മഹാമാരികൊണ്ടു മരിക്കും.\n28 ഞാൻ ദേശത്തെ പാഴും ശൂന്യവും ആക്കും; അതിന്റെ ബലത്തിന്റെ പ്രതാപം നിന്നുപോകും; യിസ്രായേൽപർവ്വതങ്ങൾ ആരും വഴിപോകാതവണ്ണം ശൂന്യമായിത്തീരും.\n29 അവർ ചെയ്ത സകല മ്ളേച്ഛതകളും നിമിത്തം ഞാൻ ദേശത്തെ പാഴും ശൂന്യവുമാക്കുമ്പോൾ ഞാൻ യഹോവ എന്നു അവർ അറിയും.\n30 മനുഷ്യപുത്രാ, നിന്റെ സ്വജാതിക്കാർ മതിലുകൾക്കരികത്തും വീട്ടുവാതിൽക്കലുംവെച്ചു നിന്നെക്കുറിച്ചു സംഭാഷിച്ചു: യഹോവയിങ്കൽനിന്നുണ്ടായ അരുളപ്പാടു എന്തെന്നു വന്നു കേൾപ്പിൻ എന്നു തമ്മിൽതമ്മിലും ഔരോരുത്തൻ താന്താന്റെ സഹോദരനോടും പറയുന്നു.\n31 സംഘം കൂടിവരുന്നതുപോലെ അവർ നിന്റെ അടുക്കൽവന്നു എന്റെ ജനമായിട്ടു നിന്റെ മുമ്പിൽ ഇരുന്നു നിന്റെ വചനങ്ങളെ കേൾക്കുന്നു; എന്നാൽ അവർ അവയെ ചെയ്യുന്നില്ല; വായ്കൊണ്ടു അവർ വളരെ സ്നേഹം കാണിക്കുന്നു; ഹൃദയമോ, ദുരാഗ്രഹത്തെ പിന്തുടരുന്നു.\n32 നീ അവർക്കും മധുരസ്വരവും വാദ്യനൈപുണ്യവും ഉള്ള ഒരുത്തന്റെ പ്രേമഗീതംപോലെ ഇരിക്കുന്നു; അവർ നിന്റെ വചനങ്ങളെ കേൾക്കുന്നു; ചെയ്യുന്നില്ലതാനും.\n33 എന്നാൽ അതു സംഭവിക്കുമ്പോൾ--ഇതാ, അതു വരുന്നു--അവർ തങ്ങളുടെ ഇടയിൽ ഒരു പ്രവാചകൻ ഉണ്ടായിരുന്നു എന്നു അറിയും.


ഫിസര് കൊവിഡ് വാക്‌സിന് സ്വീകരിച്ച നിരവധി പ്രായമായ വ്യക്തികള് മരിച്ചതായുള്ള വാര്‍ത്ത കനത്ത ആശങ്കയാണ് ജനങ്ങളില് വിതച്ചത്\nനോര്‍വേയില് കൊവിഡ്-19 വാക്‌സിന് നല്‍കിയ 33 പേര് മരിച്ച സംഭവത്തില് വിശദീകരണവുമായി ആരോഗ്യവകുപ്പ് അധികൃതര്. വാക്‌സിന് സ്വീകരിച്ചതിന് ശേഷം മരിച്ച എല്ലാവരും 75 വയസ്സിന് മുകളില് പ്രായമുള്ളവരാണെന്ന് അധികൃതര് വ്യക്തമാക്കി. കൂടാതെ വാക്‌സിനും, ഈ മരണങ്ങളും തമ്മില് നേരിട്ട് ബന്ധമുണ്ടെന്നതിന് തെളിവുമില്ല, അവര് കൂട്ടിച്ചേര്‍ത്തു.\nഫിസര് കൊവിഡ് വാക്‌സിന് സ്വീകരിച്ച നിരവധി പ്രായമായ വ്യക്തികള് മരിച്ചതായുള്ള വാര്‍ത്ത കനത്ത ആശങ്കയാണ് ജനങ്ങളില് വിതച്ചത്. ഇതോടെയാണ് ജനങ്ങളുടെ ആശങ്കകള് അവസാനിപ്പിക്കാന് വാക്‌സിന് മൂലമല്ല മരണങ്ങളെന്ന് ഇവര് സ്ഥിരീകരിച്ചത്. മരിച്ച എല്ലാ വ്യക്തികള്‍ക്കും ഗുരുതരമായ മറ്റ് രോഗങ്ങള് ഉണ്ടായിരുന്നതായി നോര്‍വേ മെഡിസിന് ഏജന്‍സി ഡയറക്ടര് സ്‌റ്റെയ്‌നാര് മാഡ്‌സണ് വ്യക്തമാക്കി.\nകൂടുതല് രോഗികള്‍ക്കും വാക്‌സിനേഷനേക്കാള് വലിയ ആശങ്ക ഉളവാക്കുന്ന കാര്യമാണ് കൊവിഡ്, അതുകൊണ്ട് ആശങ്കയില്ല, അദ്ദേഹം പ്രതികരിച്ചു. നിലവില് നേരിടുന്ന ഗുരുതര രോഗത്തിന്റെ ഉയര്‍ന്ന തലത്തിലേക്ക് വാക്‌സിന്റെ ചെറിയ സൈഡ് ഇഫക്ട് നയിക്കുന്നതായി മാഡ്‌സെന് സമ്മതിച്ചു.\nഇതോടെ പ്രായമായവര്‍ക്കും, മറ്റ് രോഗങ്ങള് ഉള്ളവര്‍ക്കും വാക്‌സിന്റെ ആനുകൂല്യം തീരുമാനിക്കാന് ഡോക്ടര്‍മാര്‍ക്ക് കഴിയുമെന്ന് ആരോഗ്യ വകുപ്പ് വ്യക്തമാക്കി. നോര്‍വേയിലെ നഴ്‌സിംഗ്, കെയര് സംവിധാനങ്ങളില് ആഴ്ചയില് ഓരോ ആഴ്ചയിലും ശരാശരി 400 പേര് മരിക്കുന്നതായി അധികൃതര് ചൂണ്ടിക്കാണിച്ചു. വാക്‌സിനെടുക്കുന്ന 1000 പേരില് ഒരാള് മാത്രമാണ് കെയര് ഹോമില് മരിക്കുന്നത്.